বিলাসীপাৰাত ৰমৰমীয়া দেহ ব্যৱসায়! ফেচবুকত ভাইৰেল কৰিলে গোপন ফটো\nUpdated: 23-Jun-21 @ 16:58\nবিলাসীপাৰাৰ মামা বজাৰত ৰমৰমীয়া দেহ ব্যৱসায় | আৰক্ষীৰ পৰা নিজকে বচাবলৈ অবলম্বলন কৰিলে নতুন ফৰ্মুলা। Time8 সাংবাদিকৰ হাতত নাৰী ব্যাৱসায়ত জড়িত দুষ্কৃতিকাৰী দেহ ব্যাৱসায়ী সকলোৰ অসৎ পৰিকল্পনাৰ এক্সুলিচিভ তথ্য।\nবিলাসীপাৰাৰ মামাৰ বজাৰত দোকান দি দেহ ব্যাৱসায়ত জড়িত হৈ পৰে লম্পট জাইদুল হক। লম্পট জাইদুলে চলাইছে দুগৰাকী কৈ মহিলাক লৈ ৰমৰমীয়া দেহ ব্যৱসায়।\nমহিলা দুগৰাকীৰ সৈতে দেহ সম্পৰ্ক কৰি মোবাইল কেমেৰাত আৱদ্ধ কৰি নিজৰ ফেচবুকত নিজেই ভাইৰেল কৰিছিল ভিডিঅ ক্লিপ। কিন্তু ফেচবুকত ভাইৰেল হোৱা উক্ত দেহ ব্যাৱসায় প্ৰসংগক লৈ সমগ্ৰ বিলাসীপাৰাত আলোড়ন সৃষ্টি হয় |\nদুগৰাকী সহজ সৰল মহিলাৰ সৈতে দুষ্কাৰ্য্যত লিপ্ত হোৱা জাইদুল ইছলাম সহ তিনি জনৰ বিৰুদ্ধে বিলাসীপাৰা থানাত এখন গোচৰ ৰুজু কৰে উক্ত দুষ্কাৰ্য্যত জড়িত থকা এগৰাকী মহিলাই | এজাৰৰ ভিত্তিত আৰক্ষীয়ে তদন্ত আৰম্ভ কৰি অভিযুক্ত জাইদুলক গ্ৰেপ্তাৰৰ বাবে অভিযান আৰম্ভ কৰে।\nকিন্তু আৰক্ষীৰ হাতৰ পৰা নিজকে বচাবলৈ আনক কেনেকৈ ফচোৱাৰ পৰিকল্পনা কৰিছে জাইদুলে | সেই পৰিকল্পনাৰ অডিঅ’ ক্লিপ ইতিমধ্যে ভাইৰেল হৈছে।\nউল্লেখযোগ্য যে,উক্ত দেহ ব্যাৱসায়ত জড়িত থকা জাইদুল এইবাৰ অসৎ কাম কৰা মহিলা দুগৰাকীৰ এজনীৰ লগত বিয়া পাতি সেই মহিলা গৰাকীৰ জড়িয়তে এজন শিক্ষকৰ লগত থকা পুৰণি শত্ৰুতা প্ৰতিশোধ লোৱাৰ ষড়যন্ত্ৰ ৰচিত কৰিলে |\nশিক্ষক গৰাকীৰ বিৰুদ্ধে আক্ৰোশ মূলক ভাৱে বলৎকাৰৰ গোচৰ জাপি দি সমাজত শিক্ষক জহিৰুল ওৰফে জহৰ আলীক হেয় প্ৰতিপন্ন কৰাৰ গভীৰ ষড়যন্ত্ৰ ৰচনা কৰিছে।\nএই ঘটনাৰ ক্ষেত্ৰত সকলোৱে ন্যায় বিচাৰিছে। এতিয়া তদন্তকাৰী আৰক্ষী বিষয়াই এই ক্ষেত্ৰত কি পদক্ষেপ গ্ৰহণ কৰে সেয়া পৰবৰ্তী সময়ত পৰিলক্ষিত হ’ব !\nইনপুট: আফৰুজুল ইছলাম\nআৰু পঢ়ক : ‘যোৰহাটত নহয় সম্পূৰ্ণ লকডাউন’ -স্বাস্থ্যমন্ত্ৰী কেশৱ মহন্ত\n23-Jun-21 @ 16:52


World Bicycle Day 2021- how can Bicycles Are helpful for our life– News18 assam\nWorld Bicycles Day: বাইচাইকেলে কিদৰে উপকাৰ সাধে আপোনাৰ জীৱনত\nপ্ৰায় দুই শতিকাৰ পৰা ব্যৱহাৰ হৈ অহা চাইকেলক লৈ পালন কৰা বিশ্ব বাইচাইকেল দিৱসৰ তাৎপৰ্য উপলব্ধি কৰাটো পৃথিৱীৰ সুৰক্ষাৰ বাবে প্ৰয়োজনীয়।\nLast Updated : June 03, 2021, 16:50 IST\nবিশ্ব বাইচাইকেল দিৱস প্ৰতি বছৰে ৩ জুনত সমগ্ৰ বিশ্বতে পালন কৰা হয়। ১৬ এপ্ৰিল, ২০১৮ তাৰিখে ৰাষ্ট্ৰসংঘৰ সাধাৰণ সভাৰ দ্বাৰা গৃহীত কৰা এটা প্ৰস্তাৱ মৰ্মে ৩ জুনক বিশ্ব বাইচাইকেল দিৱস হিচাপে উদযাপন কৰাৰ সিদ্ধান্ত লোৱা হৈছিল। আধুনিক জীৱন পদ্ধতিয়ে মানৱ সমাজক শাৰীৰিক পৰিশ্ৰমৰ পৰা আঁতৰাই ৰখাৰ লগতে নানা ৰোগ–ব্যাধিৰো প্ৰকোপ এনে পৰিশ্ৰম অবিহনে বৃদ্ধি পায়। লগতে প্ৰদূষণমুক্ত পৃথিৱী গঢ়ি তোলাৰ প্ৰতিও দৃষ্টি দি এনে এটা দিৱস পালনৰ সিদ্ধান্ত লোৱা হৈছিল।\nবিশেষজ্ঞসকলৰ মতে চাইকেল চলোৱাটো সকলো বয়সৰ লোকৰ বাবে এটা অতি স্বাস্থ্যকৰ অভ্যাস। প্ৰায় দুই শতিকাৰ পৰা ব্যৱহাৰ হৈ অহা চাইকেলক লৈ পালন কৰা বিশ্ব বাইচাইকেল দিৱসে আমাক সোঁৱৰাই দিয়ে যে চাইকেল কিয় পৰিবহণৰ সৰ্বশ্ৰেষ্ঠ উপায়– ই পৰিৱেশ অনুকূল হোৱাৰ লগতে কম খৰচী, লগতে চাইকেল চলোৱাটো স্বাস্থ্যৰ বাবে যথেষ্ট উপকাৰী।\nবাইচাইকেলৰ তিনিটা মূল উপকাৰিতা\n১. বাইচাইকেলৰ অত্যধিক ব্যৱহাৰে সেউজগৃহ গেছ নিৰ্গমন হ্ৰাস কৰে। বায়ুত কাৰ্বন ডাই অক্সাইডৰ দৰে ক্ষতিকাৰক গেছ বৃদ্ধিৰ স্তৰ হ্ৰাস কৰে। ফলত বায়ু প্ৰদূষণৰ প্ৰকোপ বহুখিনি হ্ৰাস হয়। জলবায়ু পৰিৱৰ্তনৰ ক্ষেত্ৰত আপুনি চলোৱা বাইচাইকেলখনে ক্ষুদ্ৰ হিচাপত হ'লেও অৰিহণা যোগায়।\n২. বিশ্ব স্বাস্থ্য সংস্থাৰ মতে, চাইকেল চলোৱাটো স্বাস্থ্যৰ বাবে অতি উপকাৰী। পেশীৰ শক্তি বৃদ্ধি কৰে, শৰীৰৰ স্থিতিস্থাপকতা বৃদ্ধি কৰে আৰু হৃদযন্ত্ৰ স্বাস্থ্যৱান ৰাখে। চাইকেলে আন এটা ডাঙৰ উপকাৰ কৰে, সেয়া হৈছে মানসিক চাপ হ্ৰাস কৰে। শৰীৰৰ হাড়ৰ ক্ষেত্ৰত বিশেষ উপকাৰ সাধন কৰাৰ লগতে শৰীৰৰ ৰোগ প্ৰতিৰোধী ক্ষমতা বৃদ্ধি কৰে।\n৩. চাইকেল যথেষ্ট কম খৰচী। কিয়নো ইয়াক চলাবলৈ কোনো ইন্ধন ব্যয় নহয় আৰু ইয়াক বিভিন্ন গন্তব্যস্থানত উপনীত হ'বলৈ সহজে ব্যৱহাৰ কৰিব পাৰি। যেতিয়াই তেতিয়াই যিকোনো ঠাইলৈ যোৱাৰ স্বাধীনতা থকা এখন একমাত্ৰ বাহন বাইচাইকেল।\nFirst published: June 03, 2021, 16:35 IST


MONOR NIJANOT1 March 26, 20200Comments\nমৰমৰ আই ,\nসেৱা ল’বি ৷ তোৰ গাটো ভালে আছেনে ? পিতাইৰ ভালনে ? শুকান বতৰটোৰ বাবে পিতাইৰ আহুকলীয়া কাহটোৱে বৰ কষ্ট দিছে চাগে ন ? পিতাইৰ যতন ল’বি ৷ পিতাইলৈ মোৰ সেৱা জনাবি ৷ ভাইটিয়ে ভালদৰে পঢ়াশুনা কৰিছেনে ? তাক মোৰ মৰম দিবি ৷\nআই,তই চাগে ভাবিছ,দিনটোত দুবাৰকৈ ফোন কৰাৰ পিছতো মইনো তোলৈ কেলৈ চিঠি লিখিছোঁ বুলি ৷ দৰাচলতে,আই , আজি মই পুৱাৰ কাম-বন অতাই তিতা চুলিটাৰি শুকাও বুলি আগফালৰ চোতাললৈ ওলাই যাওঁতে ডাকোৱাল এজনক দেখিলোঁ ৷ আজিৰ যুগত,চাইকেলৰ পিঠিত বহি,কান্ধত কাপোৰৰ বেগ ওলমাই , টিংটিং কৈ বেল মাৰি যোৱা ডাকোৱাল এজনক দেখা পোৱাটো কম সুখৰ কথানে ? হয়তো,ডাকোৱালজনে কাৰোবাৰ ঘৰলৈ আধাকাৰ্ড,পান কাৰ্ড চমজাই দিবলৈ আহিছে অথবা কঢ়িয়াই আনিছে কাৰোবাৰ ডাকযোগে অহা কিতাপৰ ভাৰ ৷ কিন্তু , ডাকোৱালজনে মোক দি গ’ল ইমান দিনে তোক কম কম বুলিয়ো মুখেৰে ক’ব নোৱাৰা কথা কেইশাৰী তোলৈ বান্ধি পঠোৱাৰ উপায় ৷ সেয়ে , পলম নকৰি দৌৰাদৌৰিকৈ হাতত কলম-কাগজ লৈ বহিছোহি তোলৈ বুলি একলম লিখিবলৈ ৷\nআই,নতুন ঘৰখনত মই বৰ সুখত আছোঁ ৷ মোক মোৰ স্বামী তথা মা-দেউতাই বৰ মৰমেৰে আকোঁৱালি লৈছে ৷ মই বৰ সৌভাগ্যশালী , মই যে ইমান মৰমীয়াল পৰিয়াল এটিৰ মাজলৈ আহিবলৈ সুযোগ পালোঁ আৰু কি জাননে ? প্ৰীতম একেবাৰে আমাৰ ভাইটিৰ নিচিনা ৷ বৰ মৰম আকলুৱা আৰু সৰু সৰু কথাতে অভিমান কৰে ৷ অভিমানী পিছে ককায়েকো কম নহয় ৷ সেইদিনা কি হ’ল জাননে,তেওঁ তেওঁৰ কাম কৰা টেবুলতে বহী এখনৰ ওপৰত কাগজ এখিলাত কবিতাৰ পংক্তি দুটিমান লিখি থৈ গৈছিল ৷ ময়ো দিনটোৰ ব্যস্ততাৰ বাবে টেবুলৰ ওচৰলৈ যাবলৈ সময়ে নাপালোঁ ৷ তাতে ঠেহ্ লাগি ৰাতিলৈ মাত-বোল নাই ৷ পিছত,ৰাতি শুৱাৰ আগতে টেবুলত পানীৰ জগটো থবলৈ গৈহে বুজিলোঁ,জগৰ ক’ত লগালোঁ ৷ পিছে,কবিতাটি হাতপাতি তুলি ধৰাতহে তেওঁৰ মনৰ বতৰ ফৰকাল হ’ল ৷ তোক কথাটো ফোনত কম বুলিয়ো কোৱা হোৱা নাছিল ৷ মই পিছে জানোঁ,চহৰত ডাঙৰ-দীঘল হোৱা,চহৰীয়া ধঙৰ তোৰ সদাব্যস্ত জোৱাইয়ে মোক আকোঁৱালি লৈছে নে নাই , মই সুখী নে নাই জানিবলৈ তই সদায় উচপিচাই থাক ৷ পিছে আই,চহৰীয়া হ’লেও মোৰ নতুন পৰিয়ালটো বৰ মৰম আকলুৱা অ’ ৷ চহৰৰ প্ৰতিষ্ঠিত পৰিয়াল হ’লেও গাঁৱৰ মাটিৰ গোন্ধ আৰু মৰমৰ আকুলতা বুজে ৷ তই পিতাইৰ হাতত দি পঠোৱা মোনাটিলৈ বৰ হেপাঁহ দেউতাৰ , মাৰ আকৌ তই পঠোৱা তামোল-পাণ আৰু পাত চাধাকণলৈহে মোহটো ৷ তই পঠোৱা গছৰ পৰা পাৰি অনা পাণ আৰু মাটিত পুতি থোৱা তামোলৰ সোৱাদ হেনো দোকানৰ পৰা অনা তামোল-পাণত নাই ৷ মুঠতে,আই মই বৰ সুখত আছোঁ ৷ তোৰ আৰু পিতাইৰ নিভাজ মৰমবোৰ দিবলৈ আটাইয়ে বৰ যত্ন কৰে অ’ ৷ মইয়ো তই শিকাই পঠোৱাৰ দৰে মা-দেউতাক তোৰ আসনত বহোৱাই শ্ৰদ্ধা-ভক্তি কৰাৰ লগতে প্ৰিতমক ভাইটিৰ লেখিয়া মৰমেৰে আৱৰি ল’বলৈ চেষ্টাৰ ক্ৰূটি কৰা নাই ৷ লগতে,তেখেতৰ মৰম-চেনেহবোৰ সামৰা-সুতুৰি লৈ তই পিতাইক কৰাৰ দৰে সকলো সুখ-দুখৰ লগৰী হৈ পৰিয়ালটো সামৰি ৰখাৰ চেষ্টা কৰিছোঁ ৷ তেওঁৰ অৰ্ধাংগিনী হৈ তেওঁৰ সুখ-দুখ-বেদনা-ক্লান্তিবোৰ সমানে অনুভৱ কৰিবলৈ চেষ্টা কৰিছোঁ ৷\nবাৰু,আই আজিলৈ সামৰো দে ৷ ঘড়ীৰ কাঁইটে বাৰ বজাৰ সংকেট দিছে ৷ মই দুপৰীয়াৰ সাঁজৰ যোগাৰ কৰোঁ ৷ তই পিছে তোৰ স্বাস্থ্যৰ যতন লবি ৷ পিতাই আৰু তই মংগলে থাক,নেদেখা জনলৈ সেয়াই প্ৰাৰ্থনা ৷ ভাইটিক মোৰ মৰম দিবি আৰু মোৰ মৰমৰ বগীক চাবি ৷ তাই তোক বৰকৈ জোৰ-জুলুম কৰিলেও তাই নিপিটিবি দে ৷ তাইক মই মাকজনীৰ অবিহনে জন্মৰ পৰা ডাঙৰ কৰিলোঁ , ছাগলী পোৱালি হ’লেও মোৰ বাবে তাই মোৰ বৰ মৰমৰ ৷\nআজিলৈ সামৰোঁ ৷ চিঠি পালে জনাবি আৰু মনৰ আটাইবোৰ সংকোচ আঁতৰাই দে ৷ মই ইয়াত সুখতে আছোঁ অ’ আই ৷ মাত্ৰ তহঁতৰ আশীৰ্বাদৰ হাতখন সদায় আমাৰ ওপৰত ৰাখিবি ৷


ভাৰত বায়'টেক - অসমীয়া ৱিকিপিডিয়া\nIndian biotechnology company and vaccine manufacturerসাঁচ:SHORTDESC:Indian biotechnology company and vaccine manufacturer\nভাৰত বায়'টেক ইণ্টাৰনেশ্বনেল লিমিটে'ড\nBharat Biotech logo.svg\nপ্ৰাইভেট লিমিটে'ড কোম্পানী\nজিনম ভেলী, টুৰাকাপল্লী, হায়দৰাবাদ\nকৃষ্ণ এম এল্লা\n(অধ্যক্ষ আৰু পৰিচালন সঞ্চালক)\nভাৰত বায়'টেক ইণ্টাৰনেশ্বনেল লিমিটে'ড (বি বি আই এল) ভাৰতৰ এটা অগ্ৰণী জৈৱপ্ৰযুক্তিবিজ্ঞানভিত্তিক কোম্পানী। ভাৰতৰ হায়দৰাবাদত মুখ্য কাৰ্য্যালয় অৱস্থিত এই কোম্পানীটো ভেষজ আৱিষ্কাৰ আৰু বিকাশ, ছিটা প্ৰস্তুত, জৈৱআৰোগ্যবিজ্ঞান, জৈৱভেষজ আৰু স্বাস্থ্যৰ যতন বিষয়ক পণ্য উৎপাদনৰ লগত জড়িত।\n2 ক'ভিড-১৯ ছিটাৰ বিকাশ\n2.1 তথ্য চুৰিৰ প্ৰচেষ্টা\nভাৰত বায়'টেকৰ উৎপাদন কেন্দ্ৰ ভাৰতৰ হায়দৰাবাদ চহৰৰ জিন'ম ভেলীত অৱস্থিত। ২০২০ চনৰ জুলাই মাহৰ তথ্য অনুসৰি, সমগ্ৰ বিশ্বজুৰি উপস্থিতি থকা এই কোম্পানীটোৰ অধীনত ৭ শতাধিক কৰ্মচাৰী নিয়োজিত হৈ আছে।\nকোম্পানীটোৱে এবিধ পৰিৱেশ-হিতৈষী পুনঃসংযোজক (recombinant) আৰু প্ৰাকৃতিকভাৱে নিশকতীয়া হোৱা প্ৰজাতিৰ পৰা ৰ'টাভেক নামৰ এবিধ ৰ'টাভাইৰাছৰ ছিটা প্ৰস্তুত কৰিছে। চিকুণগুণীয়া আৰু জিকাৰ দৰে ভাইৰাছ সংক্ৰমিত ৰোগৰ ছিটা প্ৰস্তুত কৰি উলিওৱা প্ৰাৰম্ভিক প্ৰতিষ্ঠানসমূহৰ ভিতৰত ভাৰত বায়'টেকো আছিল অন্যতম। ই জাপানীজ এনকেফেলাইটিছ ৰোগৰো ছিটা উৎপাদন কৰে।\nক'ভিড-১৯ ছিটাৰ বিকাশ[সম্পাদনা কৰক]\n২০২০ চনৰ এপ্ৰিল মাহত কোম্পানীটোৱে ঘোষণা কৰিছিল যে ক'ভিড-১৯ ছিটা প্ৰস্তুত কৰিবলৈ ই আমেৰিকান কোম্পানী ফ্লুজে'ন আৰু ৱিচকনচিন-মেডিছন বিশ্ববিদ্যালয়ৰ সৈতে সহযোগিতা কৰিব।\nক'ভেক্সিনৰ ৫ মিলিলিটাৰ পৰিমাণৰ এটা বটল\n২০২০ চনৰ মে' মাহত ভাৰতীয় চিকিৎসা গৱেষণা পৰিষদৰ অধীনস্থ ৰাষ্ট্ৰীয় ভাইৰ'ল'জী প্ৰতিষ্ঠানে এটা সম্পূৰ্ণ থলুৱা ক'ভিড-১৯ ছিটাৰ বিকাশ কৰিবলৈ অনুমোদন জনাইছিল আৰু ভাইৰাছটোৰ সঁচ যোগান ধৰিছিল। ২০২০ চনৰ ২৯ জুনত কোম্পানীটোৱে ক'ভেক্সিন নামৰ বিকাশমান ছিটা এটাৰ ভাৰতত প্ৰথম আৰু দ্বিতীয় পৰ্য্যায়ৰ পৰীক্ষা চলাবলৈ ভাৰত চৰকাৰৰ ড্ৰাগছ কণ্ট্ৰ'লাৰ জেনেৰেল অৱ ইণ্ডিয়াৰ (ডি চি জি আই) পৰা অনুমতি লাভ কৰে। হিমাচল প্ৰদেশৰ কাচাউলিত অৱস্থিত কেন্দ্ৰীয় ভেষজ গৱেষণাগাৰে ভাৰত বায়'টেকৰ দ্বাৰা নিৰ্মিত ক'ভিড-১৯ ৰ ছিটা ক'ভেক্সিনৰ অগ্ৰাধিকাৰ ভিত্তিত পৰীক্ষা চলাই আহিছে। ছিটাৰ প্ৰথম আৰু দ্বিতীয় পৰ্য্যায়ৰ "উভয়পক্ষ অজানিত, যাদৃচ্ছিক আৰু প্লেচিব' নিয়ন্ত্ৰিত পৰীক্ষা" (ডি বি আৰ চি টি) চলাবলৈ ভাৰতীয় চিকিৎসা গৱেষণা পৰিষদে মুঠ ১২ খন ঠাই নিৰ্বাচন কৰিছিল। \n২০২০ চনৰ ছেপ্টেম্বৰত কোম্পানীটোৱে ঘোষণা কৰিছিল যে ই ক'ভিড-১৯ৰ নাকেৰে প্ৰৱেশ কৰিবলগীয়া আৰু এপালি দিবলগীয়া ছিটা ন'ভেল ছিম্প্-এডেন'ভাইৰাছ (সংকেত নাম BBV154) উৎপাদন কৰিব। এই ছিটাবিধ চে'ণ্ট লুইছ, মুছৌৰি অৱস্থিত ৱাশ্বিংটন ইউনিভাৰ্ছিটী স্কুল অৱ মেডিচিনৰ সহযোগত বিকাশ কৰি থকা হৈছে। বৰ্তমান এইবিধ ছিটাৰ কাৰ্য্যকাৰিতা পৰীক্ষা কৰি থকা হৈছে।\nতথ্য চুৰিৰ প্ৰচেষ্টা[সম্পাদনা কৰক]\n২০২১ চনৰ মাৰ্চত ৰয়টাৰ্ছত প্ৰকাশ পাইছিল যে চীনা চৰকাৰ সমৰ্থিত ইণ্টাৰনেট চোৰাংচোৱা সংঘ ৰে'ড এপ'লোৱে ভাৰত বায়'টেকৰ বৌদ্ধিক সম্পত্তি চুৰি কৰাৰ লক্ষ্য হিচাপে বাছি লৈছিল।\n↑ "WHO prequalifies new rotavirus vaccine". WHO. https://www.who.int/medicines/news/2018/prequalified_new-rotavirus_vaccine/en/। আহৰণ কৰা হৈছে:2July 2020.\n↑ "WHO recommends use of first typhoid conjugate vaccine". WHO. https://www.who.int/immunization/newsroom/press/who_recommends_use_first_typhoid_conjugate_vaccine/en/। আহৰণ কৰা হৈছে:2July 2020.\n↑ Bureau, Our. "Bharat Biotech buys Chiron Behring Vaccines from GSK" (en ভাষাত). The Hindu BusinessLine. https://www.thehindubusinessline.com/companies/bharat-biotech-buys-chiron-behring-vaccines-from-gsk/article26279438.ece। আহৰণ কৰা হৈছে: 2020-07-01.\n↑ 4.0 4.1 4.2 "Bharat Biotech International Ltd". www.bloomberg.com. https://www.bloomberg.com/profile/company/7535940Z:IN। আহৰণ কৰা হৈছে:3July 2020.\n↑ "Leading Biotech Vaccine Manufacturers in India - Bharat Biotech". www.bharatbiotech.com. https://www.bharatbiotech.com/overview.html। আহৰণ কৰা হৈছে: 30 June 2020.\n↑ "Process for the preparation and purification of recombinant proteins" (en ভাষাত). US patent No US8956812B2patents.google.com. 23 August 2004. https://patents.google.com/patent/US8956812B2/en। আহৰণ কৰা হৈছে: 30 June 2020.\n↑ Singh, Anit; Mitra, Monjori; Sampath, Gadey; Venugopal, P.; Rao, J. Venkateswara; Krishnamurthy, B.; Gupta, Mukesh Kumar; Sri Krishna, S. et al. (1 September 2015). "A Japanese Encephalitis Vaccine From India Induces Durable and Cross-protective Immunity Against Temporally and Spatially Wide-ranging Global Field Strains". Journal of Infectious Diseases খণ্ড 212 (5): 715–725. doi:10.1093/infdis/jiv023. PMID 25601942.\n↑ "UW-Madison, Flugen, Bharat Biotech to develop coroflu,acoronavirus vaccine". Global Health Institute. https://ghi.wisc.edu/uw-madison-flugen-bharat-biotech-to-develop-coroflu-a-coronavirus-vaccine/। আহৰণ কৰা হৈছে: 30 June 2020.\n↑ "Bharat Biotech ties up with US varsity for Covid vaccine" (en ভাষাত). Hindustan Times. 20 May 2020. https://www.hindustantimes.com/india-news/bharat-biotech-ties-up-with-us-varsity-for-covid-vaccine/story-dyJPOzW2G2rXcwsa9XV3tL.html.\n↑ "ICMR teams up with Bharat Biotech to develop Covid-19 vaccine" (en ভাষাত). Livemint.9May 2020. https://www.livemint.com/news/india/icmr-teams-up-with-bharat-biotech-to-develop-covid-19-vaccine-11589038719666.html.\n↑ Chakrabarti, Angana (10 May 2020). "India to develop 'fully indigenous' Covid vaccine as ICMR partners with Bharat Biotech". ThePrint. https://theprint.in/health/india-to-develop-fully-indigenous-covid-vaccine-as-icmr-partners-with-bharat-biotech/418180/.\n↑ "Human trial of India coronavirus vaccine announced". BBC News. 30 June 2020. https://www.bbc.com/news/world-asia-india-53230607.\n↑ "Bharat Biotech's Covid vaccine 1st in India to get approval for human trials" (en ভাষাত). The Indian Express. 30 June 2020. https://indianexpress.com/article/india/bharat-biotechs-covid-vaccine-1st-in-india-to-get-approval-for-human-trials-6482403/.\n↑ "Covaxin: India's first COVID19 vaccine candidate from Bharat Biotech to begin human trials; check details". The Financial Express. 30 June 2020. https://www.financialexpress.com/lifestyle/health/covaxin-bharat-biotech-coronavirus-vaccine-india-first-covid19-vaccine-latest-updates/2008500/.\n↑ "Bharat Biotech COVID-19 vaccine: Testing underway at CDL-Kasauli, volunteer enrolment begins". Moneycontrol. https://www.moneycontrol.com/news/trends/health-trends/bharat-biotech-covid-19-vaccine-testing-underway-at-cdl-kasauli-volunteer-enrolment-begins-5529041.html.\n↑ "Human clinical trials of potential Covid-19 vaccine 'COVAXIN' started at AIIMS". DD News (Prasar Bharati, Ministry of I & B, Government of India). 25 July 2020. http://ddnews.gov.in/health/human-clinical-trials-potential-covid-19-vaccine-%E2%80%98covaxin%E2%80%99-started-aiims.\n↑ "Delhi: 30-year-old is first to get dose of trial drug Covaxin" (en ভাষাত). The Indian Express. 25 July 2020. https://indianexpress.com/article/india/aiims-administers-first-dose-of-bharat-biotechs-potential-covid-vaccine-to-30-yr-old-man-6521778/.\n↑ "Bharat Biotech to makeabillion doses of an intranasal adenovirus vaccine" (en ভাষাত). The Indian Express. 23 September 2020. https://indianexpress.com/article/india/bharat-biotech-to-manufacture-a-billion-doses-of-nasal-spray-covid-19-vaccine-6607305/.\n↑ "Bharat Biotech Partners With US University For Covid Intranasal Vaccine". NDTV.com. https://www.ndtv.com/india-news/bharat-biotech-partners-with-us-university-for-covid-intranasal-vaccine-2299947.\n↑ Das, Krishna N. (2021-03-01). "Chinese hackers target Indian vaccine makers SII, Bharat Biotech, says security firm" (en ভাষাত). Reuters. https://www.reuters.com/article/health-coronavirus-india-china-idUSKCN2AT21O.\n"https://as.wikipedia.org/w/index.php?title=ভাৰত_বায়%27টেক&oldid=281703"ৰ পৰা অনা হৈছে\nএই পৃষ্ঠাখন ১১ জুন, ২০২১ তাৰিখে ১০:৪৮ বজাত অন্তিম সংশোধন কৰা হৈছিল।


Prashant Kishore Congress Meeting: প্ৰশান্ত কিশোৰৰ যাদুৱে কিদৰে সহায় কৰিব কংগ্ৰেছক? গান্ধীৰ অন্তিম ভৰষা এইবাৰ PK! congress-now-relying-on-prashant-kishor-for-revival-before-2024-hb– News18 assam\nPrashant Kishore Congress Meeting: প্ৰশান্ত কিশোৰৰ যাদুৱে কিদৰে সহায় কৰিব কংগ্ৰেছক? গান্ধীৰ অন্তিম ভৰষা এইবাৰ PK!\nকংগ্ৰেছে এই সময়ত তেওঁলোকৰ হেৰুওৱা গৌৰৱ পুনৰুদ্ধাৰ কৰিবলৈ বিভিন্ন কৰ্মপন্থা হাতত লৈছে। কাষ চাপিছে নিৰ্বাচনী ৰণকৌশল প্ৰস্তুত কৰ্তা প্ৰশান্ত কিশোৰৰো।\n২০১৭ চনৰ উত্তৰ প্ৰদেশৰ নিৰ্বাচনী বিপৰ্যয়ৰ পিছত এই প্ৰশান্ত কিশোৰকে কাঠগড়াত উঠাইছিল একাংশ কংগ্ৰেছ নেতাই। কিন্তু এতিয়া কংগ্ৰেছৰ ইমানেই বেয়া অৱস্থা যে, সকলো পুৰণি তিক্ততাপূৰ্ণ অভিজ্ঞতা পাহৰি কাষ চাপিছে প্ৰশান্ত কিশোৰৰে।\nপ্ৰথমে ভবা হৈছিল যে, মঙলবাৰে ৰাহুল, প্ৰিয়ংকা, ছোনিয়া আৰু প্ৰশান্ত কিশোৰৰ মাজত হোৱা বৈঠকৰ মূল কাৰ্যসূচী আছিল উত্তৰ প্ৰদেশ আৰু পঞ্জাৱ নিৰ্বাচনত কংগ্ৰেছৰ ৰণনীতি নিৰ্ধাৰণ কৰা৷ কিন্তু পিছত জানিব পৰা যায় যে, অনুষ্ঠিত বৈঠকৰ প্ৰধান বিষয় আছিল ২০২৪ৰ লোকসভা নিৰ্বাচন। ২০২৪ চনৰ নিৰ্বাচনৰ বাবে বিজেপি বিৰোধী মিত্ৰতাৰ ৰূপৰেখা কি হ'ব আৰু সেই মিত্ৰতাত কংগ্ৰেছে কি ভূমিকা পালন কৰিব পাৰে সেয়া আছিল PK আৰু গান্ধীৰ মাজত হোৱা বৈঠকৰ মূল বিষয়৷\nকেৱল সেয়াই নহয়, ছোনিয়া-প্ৰিয়ংকাইয়ো বৈঠকত প্ৰশান্ত কিশোৰৰ পৰা সেই পৰামৰ্শ বিচাৰিছিল ৷ ২৩ জন ক্ষুব্ধ কংগ্ৰেছ নেতাই পূৰ্বতে ছোনিয়া গান্ধীলৈ লিখা এখন পত্ৰত দাবী কৰিছিল যে, সংগঠন শক্তিশালী নোহোৱা পৰ্যন্ত কংগ্ৰেছ ক্ষমতালৈ ঘূৰি অহাতো অসম্ভৱ।\nৰাজনৈতিক পৰ্যবেক্ষকসকলৰ মতে, কংগ্ৰেছে সময়ৰ সৈতে খোজ মিলোৱাত ব্যৰ্থ হৈছে। বিশেষকৈ ছচিয়েল মিডিয়াত বিজেপিৰ আছে এটা শক্তিশালী কোষ। যিয়ে ৰাষ্ট্ৰীয় আৰু ৰাজ্যিক পৰ্যায়ত নৰেন্দ্ৰ মোদী আৰু বিজেপিৰ পক্ষত বতাহ তীব্ৰতৰ কৰি কংগ্ৰেছৰ জনসমৰ্থন হ্ৰাস কৰাত মুখ্য ভূমিকা পালন কৰি আহিছে।\nআনহাতে যেতিয়া কংগ্ৰেছ নেতৃত্বই ছচিয়েল মিডিয়াৰ গুৰুত্ব বুজি পাইছিল, তেতিয়ালৈ বহু পলম হৈ গৈছিল।বহু ক্ষেত্ৰত, এনে লাগিছিল যে, কংগ্ৰেছৰ নেতাসকলে কোনটো ইছ্যুক হাথিয়াৰ হিচাপে লৈ বিজেপিক আক্ৰমণ কৰিব, সেইলৈ স্থিতি স্পষ্ট নাছিল। জিতেন প্ৰসাদ আৰু জ্যোতিৰাদিত্য সিন্ধিয়াৰ দৰে যুৱ নেতাৰ দলত্যাগেও বিভিন্ন ৰাজ্যত কংগ্ৰেছক বিপৰ্যয়ৰ মাজলৈ ঠেলি দিছিল।\nআৰু এনে সময়তে কংগ্ৰেছ নেতৃত্বৰ সৈতে প্ৰশান্ত কিশোৰৰ হোৱা বৈঠকে দেশজুৰি ব্যাপক চৰ্চা লাভ কৰিছে। ইফালে প্ৰশান্ত কিশোৰৰ ঘনিষ্ঠ মহলৰ পৰা জানিব পৰা মতে, কংগ্ৰেছকলৈ পিকেৰ মনোভাব বিশেষ ইতিবাচক নহয়।\ncongressPrashant KIshorePrashant Kishore Congress Meeting


সমধ্বনি - অসমীয়া ৱিকিপিডিয়া\nসমধ্বনি বা হোমোফোন (ইংৰাজী: Homophone) হৈছে এনে এটি শব্দ যাৰ বৰ্ণ বা আখৰ একে নহয়। ইয়াৰ উচ্চাৰণ অন্য শব্দৰ দৰে একেই হয় যদিও ইয়াৰ অৰ্থবোৰ ভিন্ন হয়। দুটা শব্দৰ বানান কেতিয়াবা একে হ'ব পাৰে, যেনে- Rose (ফুল) আৰু Rose (Rise ৰ অতীত কালৰ ৰূপ) বা অন্য ধৰণে- rain, reign, rein ইত্যাদি৷\nভেনচিত্ৰত সমধ্বনি (নীলা) আৰু সম্পৰ্কিত ভাষাগত ধাৰণাৰ মাজৰ সম্পৰ্ক দেখুওৱা হৈছে।\nঅন্য ধৰণে বানান কৰা সমধ্বনিবোৰক হেটেৰোগ্ৰাফ বুলিও কোৱা হয়৷ যেনে- to, too আৰু two ইত্যাদি৷\n"Homophone" (হোমোফোন) শব্দটো গ্ৰীক শব্দ homo- (ὁμο‑), 'সম', আৰু phōnḗ (φωνή), 'ধ্বনি'ৰ পৰা উদ্ভৱ হৈছে।\n↑ 1.0 1.1 "Homophone". Merriam-webster.com. https://www.merriam-webster.com/dictionary/homophone। আহৰণ কৰা হৈছে: 10 June 2021.\n↑ "Examples of Homophones". Examples.yourdictionary.com. https://examples.yourdictionary.com/examples-of-homophones.html। আহৰণ কৰা হৈছে: 10 June 2021.\n↑ "A word pronounced the same as another (whether spelled the same or not) but different in meaning and etymology," 1843, from the adjective homophone (1620s), from Greek homos "same" (see homo- (1)) + phone "sound," from PIE root *bha- (2) "to speak, tell, say." Related: Homophonic. Greek homophonos meant "speaking the same language; sounding in unison; of the same sound or tone.". Etymonline.com. https://www.etymonline.com/word/homophone। আহৰণ কৰা হৈছে: 10 June 2021.\n"https://as.wikipedia.org/w/index.php?title=সমধ্বনি&oldid=281573"ৰ পৰা অনা হৈছে\nশেষ সম্পাদনা কৰা হৈছে 10 June 2021 তাৰিখে 05:56 বজাত\nএই পৃষ্ঠাখন ১০ জুন, ২০২১ তাৰিখে ১১:২৬ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=69711।


অনুতপ্ত | Assamese Short Story by Manisha\nHomeচুটিগল্প অনুতপ্ত | Assamese Short Story by Manisha\nবাৰাণ্ডাৰ এচুকত চাইকেলখন থৈ ঘৰৰ ভিতৰলৈ সোমাব খোজোতেই ভিতৰৰ কোঠাত পুতেক অভিলাষে চিঞৰি চিঞৰি কোৱা কথাকেইষাৰ কনক মাষ্টৰৰ কাণত পৰিল --"কি দিব পাৰিছে দেউতাই ? না ভালদৰে খাবলৈ দিব পাৰিছে না পিন্ধিবলৈ ভাল কাপোৰ এযোৰ দিব পাৰিছে |লগৰবোৰৰ আগত কিমান লাজ পাওঁ মইহে জানোঁ !তথাপি কোনোবাদিনা তহঁতক কিবা দাবী কৰিছিলোঁ নেকি? দেউতাক অলপ প্রেক্টিকেল হ'বলৈ কবি | সংস্কাৰৰ কথা কৈ থাকিলেই মানুহৰ লাজ, ভোক নুগুচে |"\n-দেউতাৰাই কিমান কষ্টেৰে ঘৰখন চলায় আছে কেতিয়াবা ভাবি চাইছনে ? দুজনীকৈ ছোৱালী পঢ়াই শুনাই বিয়া দিয়া, তোক ইমানলৈকে পঢ়োঁৱা... ধেমালি নেকি হা ? লাজ পায় সি? লাজ পাবলগীয়া কিটো হ'ল ক'চোন ? তোক খাবলৈ দিয়া নাই নে নাঙঠ কৰি ৰাখিছোঁ ? প্রতিটো বিহুৱে, পূজায়ে কাপোৰ পিন্ধিবলৈ পাইছ তই | দেউতাৰাৰ কাষলতিৰ তল চিলাই কৰা চাৰ্ট দুটালৈ কেতিয়াবা লক্ষ্য কৰিছনে ?? কেইটকা দৰমহা পায় কোনোবাদিনা শুধি পাইছনে?\n-"টকা নাপায়েই যদি ফ্রীতে টিউচন পঢ়াবলৈ কিয় যায়? য'ত নিজৰেই নাই তাতে আকৌ ঘৰে ঘৰে গৈ সেই ভিক্ষাৰীবোৰক এটকাও নোলোৱাকৈ পঢ়াব কিয় লাগে ?ইমান মহান দেখুওৱাৰ কোনো দৰকাৰ নাই নহয় |"\n"-দেউতাৰাই কাকো দেখুৱাই ফুৰা নাই, সেয়া দেউতাৰাৰ চৰিত্র ,আদৰ্শ.. যাৰ বাবে দেউতাৰাক সকলোৱে সন্মান কৰে |"\n-"ইস সন্মান ! কেইখনমান গামোচা, কেইখনমান শৰাই পোৱা মানেই সন্মান নহয় | মানুহ এজনক দেখাৰ লগে লগে আন দহজনে শিৰ নত কৰা মানেহে সন্মান | দেউতাৰ লগৰে নিৰঞ্জন খুৰাক দেখা নাই ?তেওঁক দেখাৰ লগে লগেই মানুহে আতঁৰি দিয়ে | সেয়াহে আচল সন্মান | দেউতাক কবি, পাৰে যদি সন্মান বুলি ভাবি থকা সেই জাবৰবোৰ বিক্রী কৰিবলৈ, কিজানি দুটকামান পায়েই |"\n-"তই যে নিৰঞ্জন খুড়াৰৰ কথা কৈছ, সেইজনাই ইমান কম সময়ৰ ভিতৰতে কেনেকৈ অট্টালিকা নিৰ্মাণ কৰিলে তই সেইবোৰ নাজান | অসৎ পথেৰে অৰ্জন কৰা ধনৰ কোনো প্রয়োজন নাই |সৎ পথেৰে কাকো তেল নমৰাকৈ দেউতাৰাই যি দিয়ে, যেনেকৈ ৰাখে তাতেই সুখী |"\n-"তই সুখী হ'ব পাৰ মই নহয় | মুঠতে মোক বাইক এখন লাগিবই নহ'লে....। "\nখঙেৰে কথাখিনি কৈ দেউতাকৰ কাষেৰেই পাৰ হৈ গ'ল সি | কিছুসময়ৰ বাবে শিলপৰা কপৌৰ নিচিনা হৈ থাকিল কনক মাষ্টৰ |দুৱাৰমুখত হঠাতে গিৰিয়েকক দেখি ৰমলা অপ্ৰস্তুত হ'ল যদিও মনৰ ভাৱ নেদেখুৱাই হাঁহিমুখেৰে সুধিলে "আপুনি আহি পালে ?"-কনক মাষ্টৰে "উম" বুলি লাহেকৈ কৈ ৰমলাৰ মুখখনলৈ চালে | অলপ আগেয়ে পুতেকৰ সৈতে হোৱা বিতৰ্কৰ কোনো ভাৱেই ফুটি উঠা নাই মুখমণ্ডলত | এয়াই ছাগে নাৰী !বুকুত হাজাৰ বিষ লৈও ভাও লৱ পাৰে অমৃত পান কৰাৰ |\nবহু চেষ্টা কৰিও নিশা টোপনি নাহিল কনক মাষ্টৰৰ |বাৰে বাৰে অভিলাষৰ কথাবোৰে বুকুখনত খুন্দিয়াবলৈ ধৰিলে | সি কোৱা কথাবোৰো মিছা নহয় |আজিকালিৰ ডেকা হিচাপে কি দিব পাৰিছে তাক | সিও কোনোদিন তেওঁক দাবী কৰা নাই | অৱশ্যে মাকৰ আগত যে কিবাকিবি অসন্তোষ প্রকাশ কৰে সেয়া তেওঁ পিছতহে গম পায় |এইবাৰ ডিগ্রী ছেকেণ্ড ছেমিষ্টাৰ দিব সি | বহুদিন স্কুলৰ পৰা অহাৰ সময়ত তাক বেলেগৰ বাইকৰ পিছফালে বহি অহা দেখিছে তেওঁ | বেচেৰা ! তাৰো নিশ্চয় মন যায় নিজৰ বাইক এখন চলাবলৈ ! কিন্তু ??এটা দীঘল হুঁমুনিয়াহ ওলাই আহিল কনক মাষ্টৰৰ মুখেৰে |\nকাউৰীৰ প্রথম মাতষাৰ শুনিয়েই বাহিৰলৈ ওলাই আহিল কনক মাষ্টৰ | বাৰাণ্ডাৰ আৰামী চকীখনত বহি আকাশখনলৈ কিছুপৰ চাই ৰ'ল তেওঁ |\n-"বাহিৰত বহি আছে যে"--পাছফালৰ পৰা পিঠিত হাত থৈ ৰমলাই সুধিলে |\n-"নাই ,এনেয়ে | মই বাৰু এজন ভাল পিতৃ হব নোৱাৰিলো নেকি অ' ৰমলা ?"\n-"কি কথাবোৰ যে কয় আপুনি , কিয়নো নহ'ব?"\n-"কি লাগে তাক? "\n-"বাইক | কিবা বোলে ৰয়েল এনফিল্ড |ডেৰলাখ মান লাগিব বোলে |"\nকিছুসময় নীৰৱ দুয়ো | হঠাতে কনক মাষ্টৰ থিয় হ'ল আৰু ভিতৰলৈ গৈ আলমাৰিটোৰ পৰা তেওঁ ইমানদিনে সযতনে সাঁচি ৰখা তেওঁৰ সন্মানস্বৰূপ বঁটাবোৰ উলিয়াবলৈ ধৰিলে | পিছে পিছে আহি থকা ৰমলাই এইবোৰ দেখি আচৰিত হৈ সুধিলে "হেৰি, কি কৰিছে এইবোৰ?"\n-"ৰমলা, মোৰ ল'ৰাৰ মতে যিহেতু এইবোৰ সন্মানেই নহয় তেনেহ'লে এইবোৰ ইয়াত সুমুৱাই ৰাখি কি লাভ ?এইবোৰ বেছি দিলেও কিজানি তাৰ বাইকৰ বাবে দুপইচা ওলায়েই !"\n-"চাঁও থৈ দিয়ক | দৰকাৰ হলে মোৰ সোণৰ হাৰডাল বিক্রী কৰি দিলে হ'ল |এনেয়েও এই বয়সতনো মোক এইবোৰ কিয় লাগে ?"\n"ছাৰ | ছাৰ" --বাহিৰত কাৰোবাৰ মাত শুনি ওলাই আহিল কনক মাষ্টৰ | তেওঁৰেই এসময়ৰ ছাত্ৰ ৰমেন আৰু দ্বীপেন থিয় হৈ থকা দেখি ক'লে..\n-"অহ তোমালোক !আহা বহাহি |ইমান ৰাতিপুৱাই যে ? "\n-"মানে ছাৰ ,এইখন লওঁক ,দুদিন আগতেই দিছিল আপোনাক দিবলৈ মইহে পাহৰি আছিলোঁ |"\n-"কি এইখন? "\n-"অহাকালি শিক্ষক দিৱস নহয় জানো ? অইন বছৰৰ দৰে এইবেলিও পুৱা দহ বজাত জিলা পুথিভঁৰালত শিক্ষক দিৱস পালন কৰা হ'ব আৰু তাতেই আপোনাৰ লগতে মুঠ দহজন শিক্ষকক সম্বৰ্ধনা জনোৱা হ'ব | গতিকে যেনেতেনে উপস্থিত থাকিব বুলি আশা কৰিলোঁ |"\n-"মোৰ গাটো বৰ ভাল নহয় অ' | চাওঁ দেচোঁন |"\n-"বহু ডাঙৰ ডাঙৰ মানুহ উপস্থিত থাকিব ছাৰ |আমাৰ সমষ্টিৰ নতুন বিধায়কো আহিব |"\n-"হ'ব হ'ব ,তেওঁ নিশ্চয যাব |"...মাষ্টৰে একো নকওঁতেই ৰমলাই ভিতৰৰ পৰা ওলাই আহি মাত লগালে |\n-"ঠিক আছে তেনেহ'লে আমি আহোঁ |"\nসিহঁত যোৱাৰ ফালে চাই কনক মাষ্টৰে ৰমলাক ক'লে -"হেৰা ! তুমি সিহঁতক যাম বুলি কিয় ক'লাহে ?"\n-"যাব কাৰণে কৈছোঁ |"\n-"কোনো কিন্তু নাই |মুখ ধোৱক মই চাহ বনাওঁ |"\nপিছদিনাখন ৰমলাৰ জোৰত কনক মাষ্টৰ গৈ উপস্থিত হ'ল জিলা পুথিভঁৰালত | গৈ পোৱাৰ কিছুসময় পিছতে অনুষ্ঠান আৰম্ভ হ'ল আৰু এজন এজনকৈ শিক্ষকক মঞ্চলৈ মাতি বিধায়কৰ হাতেৰে সম্বৰ্ধনা জ্ঞাপন কৰিবলৈ ধৰিলে |এটা সময়ত কনক কলিতাৰ নামটো মতাত তেওঁ লাহে লাহে গৈ মঞ্চত প্রৱেশ কৰিলে।\nবিধায়ক ৰাজীৱ দেৱ কাকতিয়ে সম্বৰ্ধনা জ্ঞাপন কৰিবলৈ আহি কিছুসময় তেওঁৰ ফালে ৰ লাগি চাই ৰ'ল আৰু হঠাতে মঞ্চতে তেওঁক ভৰিত ধৰি সেৱা জনালে |ঘটনাৰ আকস্মিকতাত কনক মাষ্টৰৰ লগতে উপস্থিত সকলো আচৰিত হ'ল |\n-"ছাৰ, মোক চিনি পাইছেনে? "\n-"মই ঠিক ধৰিব পৰা নাই |"\n-"ছাৰ, মই ৰাজীৱ | আপোনাৰ ৰাজু ;সেই যে কলংপাৰৰ স্কুলত পাইছিল মোক !"\n-"ৰাজু?? ইমান ডাঙৰ হ'লা তুমি? তুমিয়েই তাৰমানে আমাৰ নতুন বিধায়ক ?"\n-"হয় ছাৰ |আজি মই ধন্য | কত বছৰৰ মূৰত যে আপোনৰ চৰণ চুবলৈ পালোঁ |আহক ছাৰ, ইয়াতেই বহক |"--নিজৰ আসনখনত তেওঁৰ এসময়ৰ শিক্ষাগুৰুক বহিবলৈ দি মাইকৰ ওচৰত থিয় হ'ল বিধায়ক ৰাজীৱ দেৱ কাকতি |মাইকত হাত থৈ তেওঁ ক'বলৈ ধৰিলে "আজি মোৰ বাবে বৰ গুৰুত্বপূৰ্ণ দিন।কিয়নো ,যিজনা গুৰুৰ হাতত ধৰি মই শিক্ষাৰ পৃথিৱীত খোজ পেলাইছিলোঁ, সেইজন গুৰুক আজি মই নিজহাতে সম্বৰ্ধনা জনোৱাৰ সৌভাগ্য ঘটিছে |তেখেতে শিকোঁৱা পথ অনুসৰণ কৰিয়েই আজি মই নিজকে চিনাকি দিবলৈ সক্ষম হৈছোঁ |নহ'লে কোনে জানিলেহেতেঁন সৰুতেই অনাথ হোৱা এই ল'ৰাটোক | সেইয়া ছাৰে কলংপাৰত শিক্ষকতা কৰি থকা সময়ৰ কথা |ছাৰেই মোক স্কুলত নাম লগাই দি পঢ়া শুনাৰ সকলো দায়িত্ব লৈছিল | পিছত ছাৰৰ ট্ৰেন্সফাৰ হ'ল |তেতিয়াৰ সময়ত আজিৰ নিচিনা ফোনৰ ব্যৱহাৰ নাছিল বাবে ছাৰৰ সৈতে সম্পৰ্ক প্রায় নোহোৱাই হৈ পৰিছিল যদিও হৃদয়ত ছাৰৰ স্হান সদায়েই আছিল |এনে এজন ছাৰক মোৰ জীৱনত গুৰু হিচাপে পাই মোৰ জীৱন ধন্য | ছাৰ অকল মোৰ বাবেই নহয় অসমৰ বাবেই গৌৰৱ | "\nকনক কলিতা উঠি আহি সাৱটি ধৰিলে তেওঁৰ এসময়ৰ প্রিয় ছাত্র গৰাকীক আৰু দুই গুৰু-শিষ্যৰ মিলনৰ সাক্ষী হৈ ৰ'ল সেইদিনাখন শিক্ষক দিৱসত উপস্থিত থকা সকলো |\nটিভিত লাইভ চাই থকা ৰমলাই পুতেক অভিলাষক চিঞৰি চিঞৰি মাতিবলৈ ধৰাত সি উধাতু খাই দৌৰি আহিল | ৰমলাৰ চকুত তেতিয়া আনন্দৰ চকুপানী | অভিলাষক টিভিলৈ আঙুলিয়াই দেখুৱালে | অভিলাষে চাই দেখে সেয়া দেখোন সিহঁতৰ নতুন বিধায়কে তাৰ দেউতাকক ভৰি চুই সেৱা কৰিছে | ৰমলাই লাহেকৈ ক'লে --"এতিয়া বুজিলিনে ? এয়াই তোৰ দেউতাৰৰ সন্মান ,এজন শিক্ষকৰ সন্মান |"\nনিজৰ ভুল বুজিব পাৰি অভিলাষৰ চকুকেইটা চলচলীয়া হৈ পৰিল | মাকে নেদেখাকৈ বাহিৰলৈ ওলাই আহি চকুকেইটা মোহাৰি বাহিৰতে অপেক্ষাত থাকিল তাৰ মৰমৰ দেউতাকলৈ;যাতে দেউতাক অহাৰ লগে লগে সি ক'ব পাৰে "য়ু আৰ গ্রেট দেউতা" ||\nমো. নং ৭০০২৩৯৯৭৯৭


পলাল ঐ তাই পলাল – নয়নজ্যোতি বৰঠাকুৰ – ফটাঢোল\nMarch 1, 2021 ফটা প্ৰেম\t3 Comments\nপলাল ঐ তাই পলাল – নয়নজ্যোতি বৰঠাকুৰ\nপ্ৰথম প্ৰেমৰ জুইকুৰা নুমাবলৈ নাপালেই চাগে, ওচৰৰ বৌ এগৰাকীৰ ককায়েকৰ বিয়া খাবলৈ বুলি লগৰ এটাৰ লগত গ’লোঁ৷ সি বাৰে বাৰে কৈছিল যে সি থাকিব নোৱাৰে, ঘূৰি আহিলেহে যাব৷ ময়ো হ’ব বুলি কৈ লৈ গ’লোঁঁ৷ বিয়া ঘৰত সোমোৱাৰ পাছতে ৰভাতলত বহি থাকোঁতেই দেখিলোঁ, এজনী ৰঙা টপ আৰু ব্লেক স্কাৰ্ট পিন্ধা বৰ ধুনীয়া ছোৱালীয়ে চফ বিলাই ফুৰিছে৷ আমাকো দিলেহি৷ মোৰ আকৌ তাইৰ চকুযোৰত আগৰ সেই প্ৰেমিকাৰ চকুযোৰ দেখাৰ দৰে লাগিল, লগে লগে দেহৰ ভিতৰত এক অবুজ শিহৰণ প্ৰৱাহিত হ’ল৷ এনে লাগিল যেন তাইক পালেই প্ৰথম প্ৰেমকো পাহৰি যাব পাৰিম।\nলগে লগে সুধিলোঁ,\n: তুমি দৰাৰ কোন হয়?\nমুখত এটা মিচিকিয়া হাঁহি বিয়পাই তাৎক্ষণিকভাৱে উত্তৰ দিলে,\n: মই দৰাৰ খুড়াকৰ ছোৱালী মানে ভনীয়েক৷\nআঃ কি হাঁহি, সন্মুখৰ কুকুৰ দাঁতটোৰ কাষতে এটি বিৰেয়াকৈ গঁজা দাঁতটোৱে তাইৰ মুখৰ আভৰণেই সলনি কৰি দিছে। এনে লাগিল যেন তাইৰ অবিহনে মোৰ জীৱনেই আধাৰুৱা৷ কিমান দেৰি চফদানীটোত চফ ল’বলৈ লৈ হাতখন থৈ পাহৰি গৈছিলোঁ ক’ব নোৱাৰোঁ৷ লগৰটোৱে কাট মাৰি ক’লে,\n: ঐ, চফ লৈ হাতখন তাৰপৰা আঁতৰাই দে৷ তাই তোক চফহে দিবলৈ আহিছে৷\nমই আঙুলিৰ মূৰতে চফ দুটামান খামুচি ধৰি লৈ আনিলোঁ৷ তাই যাবলৈ লওঁতেই পুনৰ সুধিলোঁ,\n: তোমাৰ নামটো ক’বা নেকি?\nপুনৰ সেই একে হাঁহি মাৰি উত্তৰ দিলে,\n: মোৰ নাম বিস্মিতা ভৰদ্বাজ৷\n: সঁচাই ধুনীয়া নাম৷ এইবাৰ কোন ক্লাছত?\n: মই HS 2nd year ত৷\nময়ো তপকৈ কৈ দিলোঁ,\n: আমি একে ক্লাছৰে দেখোন৷ পৰীক্ষা কেনেকুৱা হ’ল?\n: ভালেই হ’ল৷ তোমাৰ?\n: দিলোঁ আৰু৷ ৰিজাল্টেহে ক’ব দেই৷\nকথাবোৰ পাতি থাকোঁতেই লক্ষ্য কৰিলোঁ, তায়ো যেন মোৰ প্ৰতি অলপ আকৰ্ষিত হৈছে৷ তেনেতে ল’ৰা এটা আহি আমাক খাবলৈ মাতিলেহি৷ মোৰ যাবলৈ মন নাছিল যদিও লগৰটোৰ বাবেই উঠিব লগা হ’ল৷\nসি খাই থাকোঁতে ক’লে,\n: তোৰ মতিগতি বৰ ভাল দেখা নাই৷ এটা ঝাটকাই পেট নভৰিল৷ আকৌ ইয়াতো খেপ দিবলৈ আহিছ৷\nতাৰ কথা শুনি হাঁহিত মুখৰপৰা ভাত ওলায় যাবলৈ লৈছিল, কথমপি নিজকে সংযম কৰি ক’লোঁ,\n: তয়ো কি জাতৰ লগৰ বাৰু? খাই থাকোঁতেনো আগৰ জনীলৈ মনত পেলাব লাগেনে?\n: ৰ’হ গম পাবি৷ প্ৰেম ফাটি যাব কেতিয়াবা৷\nতেনেতে দৰা মানে বাবুদা ওচৰলৈ আহি মাত লগাই ক’লে,\n: ৰাতি দৰাৰ লগত যাব লাগিব৷\nময়ো যেন তালৈকে বাট চাই আছিলোঁ, লগে লগে উত্তৰ দিলোঁ,\n: যাম, যাম৷ যাবলৈকে ৰেডী হৈ আহিছোঁ৷\nলগৰটোৱে কিবা এটা ক’বলৈ মুখ মেলিছিল মই বাওঁহাতেৰে মুখখনত হেঁচা মাৰি ধৰিলোঁ৷ বাবুদা, যোৱাৰ পাছত সি ভাত খাই উঠিয়ে উৎপাত আৰম্ভ কৰি দিলে অকল এটাই কথা,\n: যাওঁ ব’ল, যাওঁ ব’ল।\nশেষত বন্ধুৰ খাতিৰতে আহিবলৈ সিদ্ধান্ত ল’লোঁঁ৷ যোৱাৰ আগতে বৌক আৰু দাদাক মাত দি যাওঁ বুলি ভিতৰলৈ সোমাই যাওঁতেই তাইক দেখি পুনৰ থমকি ৰ’লোঁঁ৷ খুৱ সহজভাৱে তাইক ক’লোঁ,\n: মই যাওঁ দেই৷\nতাই লগে লগে একপ্ৰকাৰ জোৰেৰে ধৰিলে,\n: এনেকৈ গ’লে নহ’ব দৰাৰ লগত যাবলৈ বাবুদাই কোৱা নাই নেকি তোমালোকক?\nমোৰ মনৰ মাজতে কথাখিনি জুকিয়াই উত্তৰ পাই গ’লোঁ, তাৰমানে তায়েই বাবুদাক ক’বলৈ পঠাইছিল৷ ক্ষন্তেকতে মোৰ হৃদয়ৰ কোনোবা এটা চুকত অনাবিল সুখানুভূতি প্ৰৱাহিত হ’বলৈ ধৰিলে৷ এইবাৰহে সিদ্ধান্ত ল’বলৈ টান হ’ল কাৰণ এফালে বন্ধুত্বৰ বান্ধোন আনফালে মোৰ হ’বলগীয়া প্ৰেমিকাৰ আহ্বান৷ মনৰ ভিতৰতে বহু বাক-বিতণ্ডাৰ অন্তত বন্ধুকেই আগস্থান দি ক’লোঁ,\n: ৰাতিলৈ মোৰ বন্ধুজনৰ বিশেষ এটা কামৰ বাবে থাকিব নোৱাৰোঁ৷ গতিকে যাবই লাগিব৷\nশেষত বিদায় লৈ ঘৰমুৱা হ’লোঁঁ৷ প্ৰতিশ্ৰুতি দি আহিলোঁ যে পুনৰ লগ পাম৷ পাছত তায়ো ক’লে যে,\n: বিয়াৰ পাছতে বায়েকৰ লগত ভিনিয়েকৰ ঘৰত এমাহ মান থকাকৈ আহিব৷\nলগে লগে মনৰ ভিতৰতে এপাহ ৰজনীগন্ধা ফুলেই ফুলি গ’ল৷ ঘূৰি আঁহোতে লগৰটোৱে মোক বাইক চলাবলৈ ভয়তে নিদিলে৷ মই বোলে দিনতে সপোন দেখিবলৈ আৰম্ভ কৰিলোঁ৷ নোহোৱাও নহয় কাৰণ সি ৰাস্তাটোত কি কথা পাতিলে মোৰ মূৰত একো নোসোমালে৷ কেৱল তাইৰ মুখখন আৰু হাঁহিটো আৰু তাই শেষত ভিনিয়েকৰ ঘৰলৈ অহাৰ কথাটোৱেই মনত পেলাই আহিলোঁ৷\nএকসপ্তাহমান পাছত তাই বৌৰ লগত ফুৰিবলৈ আহিল৷ প্ৰথম দিনা তাইক দেখিয়েই মনটো আনন্দত নাচি উঠিল৷ লাহে লাহে বৌহঁতৰ ঘৰলৈ যাবলৈ ল’লোঁ, তাইৰ লগত কথা পতা আৰম্ভ কৰিলোঁ৷ এদিন বৌয়ে তাইক ৰংঘৰ, তলাতল ঘৰ দেখুৱাবলৈ লগ ধৰিলে৷ ময়ো না ক’ব নোৱাৰিলোঁ। শেষত কোনোবা এটা দিনত তলাতল ঘৰ চাবলৈ যাওঁতেই তাইক বৌৰপৰা অলপ আঁতৰত পাই তাইক ভাল পোৱাৰ কথা জনাই চিঠি এখন দিলোঁ৷ তায়ো ভয়ে ভয়ে সেইখন লৈ বেগৰ ভিতৰত ভৰাই থ’লে৷ সেইখন দি বেচেৰীৰ আনন্দ ম্লানহে কৰিলোঁ৷ কাৰণ তাই ভয়তে ঐতিহাসিক কীৰ্তিচিহ্ন চোৱাৰ আনন্দ ল’বই নোৱাৰিলে৷ সেইখন দিয়াৰ পাছত মোৰো বুকুৱে ধান বনা আৰম্ভ কৰি দিলে৷ এদিন, দুদিন, তিনিদিন গ’ল না তাইক মই দেখা পাওঁ না চিঠিৰ উত্তৰ পাওঁ৷\nশেষত এদিন ওচৰৰে বাইদেউ এজনীয়ে মাতি নি মোক গালি দিয়া আৰম্ভ কৰি দিলে৷ মোৰো ফাঁট মেলা বুসুমতী পাতালে লুকাওঁ অৱস্থা৷ মই সেমেনাসেমেনি কৰি আহিবলৈ লওঁতেই পাছফালৰপৰা বাইদেউজনীয়ে পুনৰ মাতিলত মই নাযাওঁ বুলি ক’লোঁ কিন্তু তাই হাতত বগা কাগজ এখন দেখুৱাই ক’লে,\n: এইখন লাগে যদি আহ৷\nময়ো একপ্ৰকাৰ দৌৰি গৈ চিঠিখন থাপ মাৰি লৈ সিহঁতৰ ৰূম এটাৰ ভিতৰলৈ ল’ৰ মাৰি সোমাই দৰ্জাত হুক লগাই সেইখন পঢ়ি শেষৰ বাক্যটো পঢ়ি চিঞৰি দিবলৈ মন গৈছিল, কাৰণ তাত লিখা আছিল,\nবিস্ময়ত মোৰ চকু থৰ হৈ গৈছিল। কিন্তু পুনৰ সংযমতাৰে সেইটো ধৰি ৰাখি বাইদেউৰ ওচৰলৈ আহিলোঁ৷ তেনেতে দেখিলোঁ বিস্মিতাও তাতে আছেহি। তাই লাজ লাজকৈ ক’লে,\n: মোৰ ঘৰলৈ তুমি চিঠি নিদিবা, মই তোমালৈ পাহী বাৰ ঠিকনাতে চিঠি দিম বাৰু৷\nসেইদিনটোত বাইদেউক নি হোটেলত চাহ-মিঠাই খুৱাইহে ৰক্ষা পালোঁ৷ তাৰ দুদিনমান পাছতে তাই ঘৰলৈ গ’লগৈ। ঘৰলৈ যোৱাৰ কেইদিনমান পাছতে আমাৰ ৰিজাল্ট দিলে৷ তাই পাছ কৰাৰ খবৰটো বৌৱে দিলে৷ এদিন চিঠি পালোঁ তাইৰপৰা৷ তাই জনালে তাই কোন কলেজত ক’ত নাম লগালে, তাই মোক বৰ মিচ কৰাৰ কথাও ক’লে। তাৰ পাছতে তাই সেইখন কলেজৰ হোষ্টেলত থাকিবলৈ লোৱাৰ খবৰটো পোৱাৰ লগে লগে তাইক লগ কৰাৰ এটা ইচ্ছা জাগি উঠিল৷ মনটো বান্ধি ৰাখিব নোৱাৰি লগৰটোক লৈ এদিন হোষ্টেলতে লগ কৰি আহিলোঁ৷ আহোঁতে হোষ্টেলৰ লেণ্ডলাইন নম্বৰটো লৈ আহিলোঁ৷ লাহে লাহে পি চি অ’ ৰপৰা ফোনত কথা পতা আৰম্ভ কৰিলোঁ৷ পি চি অ’ ৰ মালিকটো যে কি বস্তু আছিল নহয়, কথাপতাৰ মাজতে ফোনটো কাটি দিয়ে, চুইছটো অফ কৰি৷ তেতিয়া আকৌ প্ৰথম ১ মিনিটতেই ৩ টকাৰপৰা আৰম্ভ হয়৷ তথাপিতো আপোনজনৰ লগত কথা পতাৰ আমেজত সেইবোৰ সৰু কথা আছিল৷\nএনেদৰে এক বছৰমান আমাৰ প্ৰেম ঠিকেই গ’ল; কিন্তু হঠাতে তাইৰ কথা-বতৰাত প্ৰেম কম, বুজনি বেছি হোৱা হ’ল আৰু শেষলৈ তাই মোৰ লগতো কথা নপতাৰ দৰেই হ’ল৷ এদিন অনাকাংক্ষিতভাৱে এখন চিঠি পালোঁ, য’ত লিখা আছিল, “তাই মাক-দেউতাকক দুখ দিব নোৱাৰে আৰু তাইৰ বাবে ঘৰৰপৰা দৰা চাইছে৷ অহা বহাগতেই বিয়া হ’ব৷”\nচিঠিখন পঢ়ি মোৰ মূৰে কাম নকৰা হৈ গ’ল৷ এদিন বৌৰ মুখেৰে গম পালোঁ তাইৰ বিয়াৰ ফাৰ্নিচাৰ বনাবলৈ দিলেই, বহাগৰ শেষৰফালে দিন লৈছে, স্নাতক দ্বিতীয় বাৰ্ষিক পৰীক্ষাৰ পাছতেই৷\nএইবাৰ আৰু ৰৈ নাথাকিলোঁ৷ ময়ো তাইৰ হোষ্টেলৰ ঠিকনাতেই এখন চিঠি পঠালোঁ, য’ত লিখি পঠালোঁ যে “মই তাইৰ সেইখন বিয়া হ’বলৈ নিদিওঁ। তাৰ আগতেই মই তাইক কলেজৰপৰাই লৈ আহিম৷ মুঠতে তাইৰ অবিহনে ময়ো জীয়াই থাকিব নোৱাৰোঁ৷”\nচিঠিখন প্ৰকৃততেই মই ধপ এটা দিবলৈ দিছিলোঁ কিজানি তাইৰ মনটো পিচলেই৷ প্ৰথমবাৰ প্ৰেমত উজুতি খাই হৃদয়খন যথেষ্ট কঠোৰ হৈছিল, গতিকে ময়ো বিশেষ চিন্তা কৰা নাছিলোঁ৷ কাৰণ ময়ো জানিছিলোঁ তাই আহোঁ বুলি ক’লেও মই আনিব নোৱাৰোঁ৷ কিন্তু বহাগ বিহুৰ আগে আগে চ’ত মাহৰ শেষৰফালে মই চিঠিখন দিয়াৰ একসপ্তাহমান পাছতে লগৰটো ঘৰলৈ আহি মোক একপ্ৰকাৰ ফোপাইজোপাই চিঞৰিয়ে ক’লেহি,\n: ঐ মৰা, পলাল ঐ তাই পলাল বুজিছ, তাই পলাল৷\nমই প্ৰথমতে একো তত্ ধৰিবই পৰা নাছিলোঁ, সেয়েহে সুধিলোঁ,\n: কি হ’ল ভালকৈ নকৱ কিয়?\nসি ঠাট্টাৰ হাঁহি এটা মাৰি ক’লে,\n: হেৰৌ, তোক প্ৰথম দিনাই তাইক ভাল পাবলৈ মানা কৰিছিলোঁ নাই হাঁঁ! মোৰ কথা নুশুনিলি৷ হেৰৌ সেইজনীয়ে তোৰ বাদেও বেলেগ এটাক ভাল পাইছিল চাগে। ঘৰলৈ চিঠি লিখি জনাই থৈ গৈছে যে ল’ৰা এটাই বোলে তাইৰ বিয়া হ’বলৈ নিদিয়ে আৰু তাইক কলেজৰপৰাই উঠাই লৈ যাব বুলি চিঠি দিয়াত সেইজনীয়ে ভয়তে ঠিক কৰি থোৱাটোলৈকে পলায় গ’ল, বিয়ালৈ এমাহেই নাছিল, তাতে চ’তত বিয়াও নাপাতেচোন৷ এইবোৰ ছোৱালীৰ লগত এনেকুৱাই হয় বুজিছ৷\nকথাটো গম পাই মই ইমান জোৰকৈ হাঁহিলোঁ যে সি ভয়ে ভয়ে মোলৈ চাই কথাটো কি সুধিলে৷\nময়ো একো নাই বুলি কৈ সহজভাৱে কিন্তু এক বিদ্ৰুপভৰা হাঁহিৰে উত্তৰ দিলোঁ,\n: তই ভৱা সেই ধপাৰু প্ৰেমিকটোও ময়েই৷\nসি বৰ বেলেগ এটা বিস্ময়ভৰা চাৱনিৰে বিস্মিতাৰ পলোৱাৰ ৰহস্যৰ খলনায়কজনক চাই ৰ’ল৷ মোৰো মনত এটা কথা ভাৱি হাঁহি উঠিছিল যে “প্ৰেম এনেকৈও ফাটে নে?”\n« ফাপৰে ধৰা ফাগুন-জয়দীপ চক্ৰৱৰ্তী\nভূত-ম্ৰম-অমিতাভ মহন্ত »\nসমাধান হ’ল তেন্তে\nতামাম ফটাপ্ৰেম দেখোন।


মুহাম্মাদ - অসমীয়া ৱিকিপিডিয়া\n(হজৰত মহম্মদৰ পৰা পুনঃনিৰ্দেশিত)\n(চাল্লাল্লাহু আলাইহি ওয়াছাল্লাম)\nআৰবী কেলিগ্ৰাফিত লিখিত\nমুহাম্মাদ (ছাঃ)-ৰ নাম\nমুহাম্মাদ ইবনে আব্দুল্লাহ\n২৯ আগষ্ট, ৫৭০\nমক্কা, আৰৱ (বৰ্তমানৰ মক্কা, মক্কা প্ৰদেশ, চৌদি আৰৱ)\n৮ জুন, ৬৩২ (৬২ বছৰ)\nইয়াছৰিব (মদিনা), আৰৱ (বৰ্তমানৰ মদিনা, হেজাজ, চৌদি আৰৱ)\nঅসুস্থতা (প্ৰবল জ্বৰ)\nমছজিদে নববীৰ সেউজীয়া গম্বুজৰ তলৰ সমাধিক্ষেত্ৰ, স্থান :মদিনা, চৌদি আৰৱ\nস্থানাংক: 24°28′03.22″N 039°36′41.18″E / 24.4675611°N 39.6114389°E / 24.4675611; 39.6114389 (Green Dome)\nআহমাদ, আবুল কাছিম, আল আমিন (ৰাছুল, নবী)\nখাদিজা বিনতু খুওয়াইলিদ (ৰাঃ) (৫৯৫-৬১৯)\nছাওদা বিনতু জামা (ৰাঃ) (৬১৯-৬৩২)\nআয়িশ্বা (ৰাঃ) (৬১৯-৬৩২)\nহাফছা বিনতে উমৰ (ৰাঃ) (৬২৪-৬৩২)\nজয়নব বিনতে খুযায়মা (ৰাঃ) (৬২৫-৬২৭)\nউম্মে ছালামা হিন্দ বিনতু আবি উমাইয়া (ৰাঃ) (৬২৯-৬৩২)\nজয়নব বিনতে জাহশ্ব( (৬২৭-৬৩২)\nজুওয়াইৰিয়া বিনতে আল-হাৰিস (ৰাঃ) (৬২৮-৬৩২)\nৰামালাহ বিনতে আবি-ছুফিয়ান (ৰাঃ) (৬২৮-৬৩২)\nৰায়হানা বিনতে জায়েদ (ৰাঃ) (৬২৯-৬৩১)\nছাফিয়া বিনতে হুওয়াই (ৰাঃ) (৬২৯-৬৩২)\nমাইমুনা বিনতে আল-হাৰিছ (ৰাঃ) (৬৩০-৬৩২)\nমাৰিয়া আল-কিবতিয়া (ৰাঃ) (৬৩০-৬৩২)\nপিতৃ: আব্দুল্লাহ ইবনে আব্দুল মুত্তালিব\nপুত্ৰসকল: কাছিম, আব্দুল্লাহ, ইব্ৰাহিম\nকন্যাসকল: জয়নব, ৰুকাইয়াহ, উম্মে কুলছুম, ফাতিমা\nআলী, উমৰ, আবু বকৰ, আবু ছুফিয়ান\nওপৰৰ ফটোখনত মিচৰৰ মুকাউকিছক লিখিত চিঠিত মুহাম্মাদ (ছাঃ)-ৰ গোলাকাৰ চীলমোহৰ দেখা গৈছে (১৯০৪ চনত অঙ্কিত মূল চিঠিৰ অনুলিপন)\nমুহাম্মাদ (২৯ আগষ্ট ৫৭০ – ৮ জুন ৬৩২; মোহাম্মাদ আৰু মহম্মদ নামেও পৰিচিত; সম্পূৰ্ণ নাম: আবু আল-কাশ্বিম মুহাম্মাদ ইবনে আব্দুল্লাহ ইবনে আব্দল মুত্তালিব ইবনে হাশ্বিম) হ'ল ইছলাম ধৰ্মৰ কেন্দ্ৰীয় ব্যক্তিত্ব আৰু ইছলমী বিশ্বাসমতে আল্লাহ (ইছলাম ধৰ্মত ঈশ্বৰ)ৰ দ্বাৰা প্ৰেৰিত সৰ্ৱশেষ নবী[n 1][n 2] তথা "বাৰ্তাবাহক" (আৰ-ৰাছুল) যাৰ ওপৰত ইছলামৰ প্ৰধান ধৰ্মগ্ৰন্থ আল-কোৰআন অৱতীৰ্ণ হৈছে। অমুছলিম সকলৰ মতে তেখেত ইছলামী জীৱন ব্যৱস্থাৰ প্ৰৱৰ্তক। অধিকাংশ ইতিহাসবিদ আৰু বিশেষজ্ঞ সকলৰ মতে মুহাম্মাদ (ছাঃ) আছিল পৃথিৱীৰ ইতিহাসৰ অন্যতম প্ৰভাৱশালী ৰাজনৈতিক, সামাজিক আৰু ধৰ্মীয় নেতা। তেখেতৰ এই বিশেষত্বৰ অন্যতম কাৰণ হৈছে আধ্যাত্মিক আৰু জাগতিক উভয় জগতেই চূড়ান্ত সফলতা অৰ্জন। তেখেত ধৰ্মীয় জীৱনত যেনেকৈ সফল তেনেকৈৱেই ৰাজনৈতিক জীৱনতো। সমগ্ৰ আৰৱ বিশ্বৰ জাগৰণৰ পথিকৃৎ হিচাপে তেখেত অগ্ৰগণ্য; বিবদমান আৰৱ জনতাক একীভূতকৰণ তেখেতৰ জীৱনৰ অন্যতম সফলতা।\n1 মুহাম্মাদ (ছাঃ)-ৰ জন্মৰ পূৰ্ৱৰ আৰৱৰ অৱস্থা\n2 মুহাম্মাদ (ছাঃ)-ৰ জীৱনৰ ওপৰত তথ্যসূত্ৰ\n3 ইছলামী চৰিতাভিধান অনুসৰি জীৱনী\n3.2 শৈশৱ আৰু কৈশোৰ কাল\n3.3 নবুওৱত-পূৰ্ৱ জীৱন\n3.4 নবুওৱত প্ৰাপ্তি\n4 মক্কী জীৱন\n4.1 গোপনভাবে ইছলাম প্ৰচাৰ (দাওয়াত)\n4.2 প্ৰকাশ্যভাবে ইছলাম প্ৰচাৰ (দাওয়াত)\n5 অমুছলিমসকলৰ দৃষ্টিভঙ্গি\nমুহাম্মাদ (ছাঃ)-ৰ জন্মৰ পূৰ্ৱৰ আৰৱৰ অৱস্থা[সম্পাদনা কৰক]\n৬০০ শতক ইছলামৰ উত্থানৰ পূৰ্ৱমুহূৰ্তত আৰৱ উপদ্বীপ, বাইজাণ্টাইন আৰু ছাছানীয়-পাৰস্য সাম্ৰাজ্য।\nতৎকালীন আৰৱ অৰ্থনীতিৰ মূল ভিত্তি আছিল ব্যৱসায় আৰু পশুপালন। নোমেডীয় অঞ্চলৰ সৈতে তেতিয়া বাণিজ্য যোগাযোগ আচল। আৰৱ বুলিলে ইয়াত মক্কা, মদিনা আৰু ইয়াৰ পাৰ্শ্বৱৰ্তী অঞ্চলসমূহক লৈ গঢ়ি উঠা অংশক বুজোৱা হৈছে, এই অংশৰ সৈতেই মুহাম্মাদৰ জীৱনৰ সাক্ষাৎ সম্পৃক্ততা আছিল।\nমুহাম্মাদ (ছাঃ)-ৰ জীৱনৰ ওপৰত তথ্যসূত্ৰ[সম্পাদনা কৰক]\nমুহাম্মাদ (ছাঃ)-ৰ ওপৰত বহুত জীৱনীকাৰে জীৱনীগ্ৰন্থ লিখিছে। তেখেতৰ জীৱনীগ্ৰন্থক সাধাৰণভাৱে "ছিৰাত" গ্ৰন্থ বোলে। মুহাম্মাদ (ছাঃ)-ৰ মৃত্যুৰ পিছৰ পৰা বহুত মুছলিম আৰু অমুছলিমে তেখেতৰ জীৱনীগ্ৰন্থ লিখিছে। ইয়াৰ মাজত উল্লেখযোগ্য হ'ল ইবনে ইছহাকৰ ৰচিত মুহাম্মাদ (ছাঃ)-ৰ সৰ্বাধিক প্ৰাচীনতম নিৰ্ভৰযোগ্য জীৱনী সংকলন ছিৰাতে ইবনে ইছহাক (যিটো বহুতৰ মতে বৰ্তমান প্ৰায় বিলুপ্ত) আৰু তাৰ পৰা সম্পাদিত ছিৰাতে ইবনে হিশ্বাম, আল তাবাৰিৰ ৰচিত "ছিৰাতে ৰাছুলুল্লাহ", ইবনে কাছিৰৰ ৰচিত "আল-ছিৰাত আল-নববিয়িত", মাৰ্টিন লিংচৰ "মুহাম্মদ : হিজ লাইফ বেজড অন দ্য আৰ্লিয়েষ্ট চোৰ্চেচ", ক্যাৰেণ আৰ্মষ্ট্ৰংৰ ৰচিত "মুহাম্মদ : এ বায়োগ্ৰাফি অব দ্য প্ৰফেট" আৰু "মুহাম্মদ : এ প্ৰফেট অব আওয়াৰ টাইম", মাৰ্মাডিউক পিকথালৰ ৰচীত "আল আমিন : এ বায়োগ্ৰাফি অব প্ৰফেট মুহাম্মদ", সাম্প্ৰতিকঁকালত ৰচিত আৰ-ৰহিকুল মাখতুম, বঙালী ভাষাত গোলাম মোস্তফাৰ ৰচিত বিশ্বনবী, এয়াকুব আলী চৌধুৰীৰ নুৰনবী, মওলানা আকৰম খানৰ ৰচিত মুস্তাফা চৰিত প্ৰভৃতি।\nআৰু এটা উল্লেখযোগ্য তথ্যসূত্ৰ হ'ল হাদিছ সংকলন, মুহাম্মাদ (ছাঃ)-ৰ মৌখিক আৰু কাৰ্যগত শিক্ষা আৰু ঐতিহ্য। মুহাম্মাদ (ছাঃ)-ৰ মৃত্যুৰ পাছত বিভিন্ন উল্লেখযোগ্য ব্যক্তিয়ে বহু প্ৰজন্মব্যাপী হাদীছ সংকলন কৰিছে। সিহঁতৰ ভিতৰত অন্যতম হ'ল মুহাম্মাদ আল বুখাৰী, মুহাম্মাদ ইবনে ইছা আত-তিৰমিজি প্ৰভৃতি।\nকিছু পাশ্চাত্য শিক্ষাবিদেও হাদিছ সংকলনক সম্পূৰ্ণ নিৰ্ভুল ঐতিহাসিক তথ্যসূত্ৰ বুলি ভাবে। আকৌ ম্যাডেল্যাঙৰ নিচিনা পণ্ডিতসকলে পৰৱৰ্তী যুগত সংগৃহীত হাদিছৰ বিবৃতিক প্ৰত্যাখ্যান নকৰিলেও সেইসমূহ ঐতিহাসিক পৰিস্থিতি সাপেক্ষে আৰু প্ৰসঙ্গ ও ব্যক্তিৰ সৈতে সামঞ্জস্যৰ ভিত্তিত বিচাৰ কৰি থাকে।\nইছলামী চৰিতাভিধান অনুসৰি জীৱনী[সম্পাদনা কৰক]\nমুহাম্মাদ (ছাঃ)য়ে বৰ্তমান চৌদি আৰৱত অৱস্থিত মক্কা নগৰীৰ কুৰাইশ্ব বংশৰ বনু হাশ্বিম গোত্ৰত জন্ম গ্ৰহণ কৰিছিল। প্ৰচলিত ধাৰণা মতে, তেখেত ৫৭০ খ্ৰীষ্টাব্দৰ ২৯ আগষ্ট বা আৰবী ৰবিউল আউয়াল মাহৰ ১২ তাৰিখে জন্মগ্ৰহণ কৰিছিল।। প্ৰখ্যাত ইতিহাসবিদ মণ্টগোমাৰি ওয়াটএ তেওঁৰ কিতাপত ৫৭০ চন বুলি উল্লেখ কৰিছে; কিন্তু প্ৰকৃত তাৰিখ উদঘাটন সম্ভৱপৰ হোৱা নাই। ইয়াৰ উপৰিও মুহাম্মাদে (ছাঃ) নিজে কোনো মন্তব্য কৰিছে বুলি নিৰ্ভৰযোগ্য কোনো প্ৰমাণ পোৱা যোৱা নাই; সেয়েহেই এইটোক লৈ ব্যাপক মতবিৰোধ আছে। আনকি মাহক লৈও ব্যাপক মতবিৰোধ পোৱা যায়। যেনেকৈ, এটা বৰ্ণনাত এইটো ৫৭১ চনৰ ৯ ৰবিউল আউয়াল এপ্ৰিল ২৬ হ'ব; চাইয়েদ ছোলাইমান নদভী, চালমান মনসুৰপুৰী আৰু মোহাম্মদ পাশ্বা ফালাকিৰ গৱেষণাত এই তথ্য ওলাই আহিছে। কিন্তু তেখেতৰ জন্মৰ বছৰতেই হস্তী যুদ্ধৰ ঘটনা ঘটিছিল আৰু সেই সময়ত সম্ৰাট নৰশ্বেৰওয়াৰ সিংহাসনত আৰোহণৰ ৪০ বছৰ পূৰ্ণ হৈছিল ইয়াক লৈ কাৰোৰ মাজত দ্বিমত নাই।\nশৈশৱ আৰু কৈশোৰ কাল[সম্পাদনা কৰক]\nমুহাম্মাদ (ছাঃ)-ৰ পিতা আব্দল্লাহ ইবনে আব্দল মুত্তালিব তেওঁৰ জন্মৰ প্ৰায় ছয় মাহ পূৰ্ৱতেই মৃত্যুবৰণ কৰে। তৎকালীন আৰৱৰ ৰীতি আছিল যে সিহঁতে মৰুভূমিৰ মুক্ত জলবায়ুত বাঢ়ি উঠাৰ মাধ্যমেৰে সন্তানসকলৰ সুস্থ দেহ আৰু সুঠাম গঠন সৃষ্টিৰ বাবে জন্মৰ পিছতেই গাখীৰ পান কৰোৱাবৰ বাবে নিয়োজিত বেদুইন মহিলাসকলৰ ওচৰত দি দিয়া হৈছিল আৰু নিৰ্দিষ্ট সময়ৰ পাছত আকৌ ঘূৰাই লোৱা হৈছিল। এই ৰীতি অনুসৰি হজৰত মুহাম্মাদ (ছাঃ) কো হালিমা বিনতে আবু জুয়াইবেৰ (অন্য নাম হালিমা ছাদিয়া) হাতত দি দিয়া হয়। এই শিশুক ঘৰলৈ অনাৰ পাছত দেখা যায় হালিমাৰ সচ্ছলতা ঘূৰি আহে আৰু সিহঁতে শিশুপুত্ৰক সঠিকভাৱে লালন-পালন কৰিবলৈ সমৰ্থ হয়। তেতিয়াৰ এটি ঘটনা উল্লেখযোগ্যঃ শিশু মুহাম্মাদ (ছাঃ)এ কেৱল হালিমাৰ এটা স্তনেই পান কৰিছিল আৰু অন্যটো তেওঁৰ অন্য দুধভাইৰ(হালিমাৰ নিজৰ সন্তানৰ) বাবে ৰাখি দিছিল। দুই বছৰ লালন-পালনৰ পাছত হালিমাই শিশু মুহাম্মাদ (ছাঃ) ক আমিনাৰ ওচৰলৈ ওভতাই দিয়ে। কিন্তু ইয়াৰ পিছতেই মক্কাত মহামাৰীয়ে দেখা দিয়ে আৰু শিশু মুহাম্মাদ (ছাঃ) ক হালিমাৰ ওচৰলৈ ঘূৰাই দিয়া হয়। হালিমাও শিশুটিক ঘূৰাই পাবলৈ বিছাৰিছিল। ফলত তেখেতৰ আশাও পূৰ্ণ হ'ল। ইছলামী বিশ্বাসমতে ইয়াৰ কেইদিনমান পাছতেই এটা অলৌকিক ঘটনা ঘটে - এদিনখন শিশু নবীৰ বুকু ফালি কলিজাৰ এটি অংশ বাহিৰ কৰি সেয়া জমজম কোৱাৰ পানিৰে ধুই আকৌ যথাস্থানে স্থাপন কৰি দিয়ে ফৰিষ্টা জিব্ৰাইল আৰু ফৰিষ্টা মিকাইলে। এই ঘটনাটো ইছলামৰ ইতিহাসত বক্ষ বিদাৰণৰ ঘটনা হিচাপে খ্যাত।\nএই ঘটনাৰ পিছতেই হালিমাই মুহাম্মাদ (ছাঃ) ক মাক আমিনাৰ ওচৰলৈ ওভতাই দিয়ে। ছয় বছৰ বয়স পূৰ্ণ হোৱালৈকে তেওঁ মাৰ লগতেই কটায়। এই সময়ত এদিন লৰাক লগতলৈ মদিনাতলৈ যাবৰ বাবে মাক আমিনাৰ ইচ্ছা হয়। সম্ভৱত কোনো আত্মীয়ৰ লগত দেখা কৰা আৰু স্বামীৰ কবৰ জিয়াৰত কৰাই ইয়াৰ কাৰণ আছিল। মা আমিনা, লৰা, শশুৰ আৰু সঙ্গী উম্মে আয়মনক লৈ ৫০০ কিলোমিটাৰ পথ অতিক্ৰম কৰি মদিনাত উপস্থিত হয়। তেখেত মদিনাত একমাহ সময় অতিবাহিত কৰে। একমাহৰ পাছত মক্কালৈ ওভতাৰ পথত আৰওয়া নামৰ স্থানত আহি তেখেত গুৰুতৰ অসুস্থ হৈ পৰে আৰু সেই ঠাইতেই মৃত্যুবৰণ কৰে। মাতাৰ মৃত্যুৰ পাছত ককা আব্দল মুত্তালিবয়ে শিশু মুহাম্মাদক লৈ মক্কাত আহে। ইয়াৰ পাছৰ পৰাই ককায়েকেই হজৰত মুহাম্মাদ (ছাঃ)ক দেখাশোনা কৰি থাকে। মুহাম্মদ (ছাঃ)-ৰ বয়স যেতিয়া ৮ বছৰ ২ মাহ১০ দিন আছিল তেতিয়া তেওঁৰ ককায়েকৰো মৃত্যু হয়। মৃত্যুৰ আগতে তেখেতে তেখেতৰ পুত্ৰ আবু তালিবক মুহাম্মাদ (ছাঃ)-ৰ দায়িত্ব দি যায়।\nআবু তালিব ব্যৱসায়ী আছিল আৰু আৱবসকলৰ নিয়ম অনুযায়ী বছৰত এবাৰকৈ চিৰিয়ালৈ ছফৰ সূত্ৰে গৈছিল। মুহাম্মাদ (ছাঃ)-ৰ বয়স যেতিয়া ১২ বছৰ আছিল তেতিয়া তেওঁ খুড়াৰ সৈতে চিৰিয়ালৈ যোৱাৰ বাবে বায়না(জোৰকৈ ধৰিলে। প্ৰগাঢ় মমতাৰ কাৰণে আবু তালিবে নিষেধ কৰিব নোৱাৰিলে। যাত্ৰাপথত বছৰালৈ উপস্থিত হোৱাৰ পাছত কাফেলাসহ আবু তালিবে তান্বু পেলালে(অস্থায়ী বাসস্থান)। সেই সময়ত আৰৱ উপদ্বীপৰ ৰোম অধিকৃত ৰাজ্যৰ ৰাজধানী বছৰা বহুত দিশৰ পৰা অন্যতম আছিল। কথিত আছে, চহৰটোত জাৰজিছ নামৰ এজন খ্ৰীষ্টান পাদ্ৰি আছিল; যিজন বুহাইৰা বা বহিৰা নামেৰে অধিক পৰিচিত আছিল। তেখেত তেখেতৰ গিৰ্জাৰ পৰা বাহিৰলৈ আহি কাফেলাৰ মুছাফিৰ সকললৈ মেহমানদাৰী কৰে। এই সময়ত তেখেতে বালক মুহাম্মাদ (ছাঃ) ক দেখি শেষ নবী হিচাপে চিহ্নিত কৰে। ফিজাৰৰ যুদ্ধ যেতিয়া আৰম্ভ হয় তেতিয়া নবীৰ বয়স ১৫ বছৰ আছিল। এই যুদ্ধত তেওঁ স্বয়ং অংশগ্ৰহণ কৰে। যুদ্ধৰ নিৰ্মমতাত তেওঁ অত্যন্ত ব্যথিত হয়। কিন্তু তেওঁ একোৱেই কৰিব পৰা নাছিল। সেই সময়ৰ পৰাই তেওঁ কিবা এটা কৰাৰ চিন্তাভাবনা আৰম্ভ কৰে। তেওঁৰ উত্তম চৰিত্ৰ আৰু সদাচৰণৰ কাৰণে পৰিচিত মহলৰ সকলোৱেই তেওঁক "আল-আমিন" (আৰবী : الامين, অৰ্থ : "বিশ্বস্ত, বিশ্বাসযোগ্য, আস্থাভাজন") "আছ-ছাদিক" (অৰ্থ : "সত্যবাদীl") বুলি সম্বোধন কৰিছিল।\nনবুওৱত-পূৰ্ৱ জীৱন[সম্পাদনা কৰক]\nইছলাম ধৰ্ম প্ৰচাৰৰ প্ৰাথমিক অৱস্থাত আৰৱৰ মানচিত্ৰ\nআৰৱ সকলৰ মাজত বিদ্যমান হিংস্ৰতা, খেয়ানতপ্ৰৱণতা আৰু প্ৰতিশোধস্পৃহা দমনৰ বাবেই হিলফুল ফুজুল নামৰ এটি সংগঠন প্ৰতিষ্ঠিত হয়। মুহাম্মাদ (ছাঃ) ইয়াত যোগদান কৰে আৰু এই সংঘক আগুৱাই লৈ যাৱলৈ তেওঁ বিৰাট ভূমিকা ৰাখে। বিভিন্ন সূত্ৰৰ পৰা জনা যায় তৰুণ বয়সত মুহাম্মাদ (ছাঃ)-ৰ তেনেকোৱা কোনো উপাৰ্জন নাছিল। কিন্তু তেওঁ বকৰি(ছাগলী) পুহিছিল বুলি বহুতেই উল্লেখ কৰি। সাধাৰণতে তেওঁ যে বকৰিবোৰ পুহিছিল সেইবোৰ আছিল বনি ছা'দ গোত্ৰৰ। কেই কিৰাত পাৰিশ্ৰমিকৰ বিনিময়ত তেওঁ মক্কাত বসবাস কৰা বিভিন্ন ব্যক্তিৰ বকৰিও পুহি দিছিল। ইয়াৰ পাছত তেওঁ ব্যৱসায় আৰম্ভ কৰে। খুব কম সময়ৰ মাজতেই এইকামত তেওঁ ব্যাপক সফলতা লাভ কৰে। ব্যৱসায় উপলক্ষে তেওঁ চিৰিয়া, বচৰা, বাহৰেইন আৰু য়েমেনলৈ কেইবাবাৰো ভ্ৰমণ কৰে। মুহাম্মাদ (ছাঃ)-ৰ সুখ্যাতি যেতিয়া চাৰিওফালে বিয়পি পৰে তেতিয়া খাদিজা বিনতে খুওয়াইলিদে (ৰাঃ) সেয়া অৱহিত হৈ তেওঁক নিজৰ ব্যৱসায়ৰ বাবে ছজৰলৈ যোৱাৰ অনুৰোধ জনায়। মুহাম্মাদ (ছাঃ)এ সেই প্ৰস্তাৱ গ্ৰহণ আৰু খাদিজাৰ পণ্য লৈ চিৰিয়াৰ অন্তৰ্খত বছৰা লৈকে যায়।\nখাদিজা (ৰাঃ)এ মাইছাৰৰ মুখত মুহাম্মাদ (ছাঃ)-ৰ সততা আৰু ন্যায়পৰায়ণতাৰ ভূয়সী প্ৰশংশা শুনি অভিভূত হয়। ইয়াৰ বাহিৰেও ব্যৱসায়ৰ সফলতা দেখি তেখেতে তেওঁৰ যোগ্যতা সম্বন্ধেও অৱহিত হয়। এক পৰ্যায়ত তেখেতে মুহাম্মাদ (ছাঃ)ক বিবাহ কৰাৰ সিদ্ধান্ত গ্ৰহণ কৰে। তেখেতে স্বীয় বান্ধৱী নাফিছা বিনতে মুনব্বিহৰৰ ওচৰত বিয়াৰ ব্যাপাৰে তেখেতৰ মনৰ কথা ব্যক্ত কৰে। নাফিছাৰ পৰা শুনি মুহাম্মাদ (ছাঃ)এ কয় যে তেওঁ তেওঁৰ অভিভাবকসকলৰ সৈতে কথা পাতি জনাব। মুহাম্মাদ (ছাঃ)এ তেওঁৰ খুড়াৰ সৈতে কথা পাতি বিয়াৰ সম্মতি জ্ঞাপন কৰে। বিয়াৰ সময়ত খাদিজা (ৰাঃ)ৰ বয়স আছিল ৪০ বছৰ আৰু মুহাম্মাদ (ছাঃ)-ৰ বয়স আচিল ২৫ বছৰ। খাদিজা (ৰাঃ)ৰ জীৱদ্দশাত তেওঁ আৰু কোনো বিয়া কৰোৱা নাই। খাদিজা (ৰাঃ)ৰ গৰ্ভত মুহাম্মাদ (ছাঃ)-ৰ ছয়জন সন্তান জন্মগ্ৰহণ কৰে, যাৰ মাজত চাৰিজনী ছোৱালী আৰু দুজন লৰা। সিহঁতৰ নাম যথাক্ৰমে কাছিম, জয়নাব, ৰুকাইয়া, উম্মে কুলছুম, ফাতিমা আৰু আব্দুল্লাহ। লৰা সন্তান দুজনেই শৈশৱত মৃত্যু হয়। ছোৱালীৰ মাজত সকলোৱেই ইছলামী যুগ পায় আৰু ইছলাম গ্ৰহণ কৰে আৰু একমাত্ৰ ফাতিমা (ৰাঃ)ৰ বাহিৰে সকলোৱেই নবীৰ জীৱদ্দশাতেই মৃত্যুবৰণ কৰে।\nমুহাম্মাদ (ছাঃ)-ৰ বয়স যেতিয়া ৩৫ বছৰ তেতিয়া কা'বা গৃহৰ পুনঃনিৰ্মাণৰ প্ৰয়োজনীয়তা দেখা দিয়ে। ভালে কেইটামান কাৰণত কাবা গৃহৰ সংস্কাৰ কাম আৰম্ভ হয়। পুৰণা ইমাৰত ভাঙি পেলাই নতুনকৈ তৈয়াৰ কৰা আৰম্ভ হয়। এনেকৈ পুনঃনিৰ্মাণৰ সময়ত যেতিয়া হাজৰে আছওয়াদ (পৱিত্ৰ কলা পাথৰ) পৰ্য্যন্ত নিৰ্মাণৰ কাম শেষ হয় তেতিয়াই বিপত্তি দেখা দিয়ে। মূলত কোন গোত্ৰৰ লোকে সেই কামটো কৰিব তাকলৈ আছিল কন্দল। নিৰ্মাণকাম সকলো গোত্ৰৰ মাজত ভাগ কৰি দিয়া হৈছিল। কিন্তু হাজৰে আছওয়াদ স্থাপন আছিল এজনৰ কাম। কোনে স্থাপন কৰিব তাক লৈ বিবাদ আৰম্ভ হয় আৰু চাৰি-পাঁচ দিনলৈ এই বিবাদ অব্যাহত থকাত এক পৰ্যায়ত এইটো ইমানেই মাৰাত্মক ৰূপ ধাৰণ কৰে যে হত্যাকাণ্ড পৰ্যন্ত ঘটাৰ সম্ভাৱনাই দেখা দিয়ে। সেই অৱস্থাত আবু উমাইয়া মাখজুমিএ এটা সমাধান নিৰ্ধাৰণ কৰে যে পিছৰ দিনে প্ৰত্যুষে মছজিদ হাৰামৰ দৰ্জায়েদি যিজনে প্ৰথমে প্ৰৱেশ কৰিব তেওঁৰ সিদ্ধান্তই সকলোৱে মানি ল'ব। পৰৱৰ্তী দিনা মুহাম্মাদ (ছাঃ)এ প্ৰথমে কাবাত প্ৰৱেশ কৰে। ইয়াত সকলোৱেই অতি সন্তুষ্ট হয় আৰু তেওঁক বিচাৰক হিচাপে মানি লয়। আৰু তেওঁৰ প্ৰতি সকলোৰৰ সুগভীৰ আস্থাও আছিল। যিয়েই নহওক এই দায়িত্ব পাই মুহাম্মাদ (ছাঃ)এ অত্যন্ত সুচাৰুৰূপে সমাধান কৰে। তেওঁ এটা চাদৰ পেলাই লৈ তাৰ ওপৰত নিজ হাতেৰে হাজৰে আছওয়াদ ৰাখে আৰু বিবদমান প্ৰত্যেক গোত্ৰৰ নেতাসকলক মাতি আনি সিহঁতক চাদৰৰ বিভিন্ন কোণত ধৰি যথাস্থানলৈ লৈ যাৱলৈ কয় আৰু সিহঁতে সেয়াই কৰে। ইয়াৰ পাছত তেওঁ পাথৰ উঠাই লৈ নিৰ্দিষ্ট স্থানত স্থাপন কৰে।\nনবুওৱত প্ৰাপ্তি[সম্পাদনা কৰক]\nএকাদশ শতাব্দীৰ পাৰ্চিয়ান কোৰআনৰ এটা পৃষ্ঠা\nইছলামিক তথ্যসূত্ৰানুসাৰে চল্লিশ বছৰ বয়সত ইছলামৰ নবী মুহাম্মাদে (ছাঃ) নবুওৱত লাভ কৰে, অৰ্থাৎ এই সময়তেই সৃষ্টিকৰ্তাই তেওঁৰ ওচৰলৈ বাণী প্ৰেৰণ কৰে। আজ-জুহৰিৰ বৰ্ণিত হাদিছ অনুসৰি মুহাম্মাদ (ছাঃ) সত্য দৰ্শণৰ মাধ্যমেৰে ওহি লাভ কৰে। ত্ৰিশ বছৰ বয়স হৈ যোৱাৰ পাছত মুহাম্মাদ (ছাঃ)এ প্ৰায়েই মক্কাৰ অদূৰত হিৰা গুহাত ধ্যানমগ্ন অৱস্থাত কটাইছিল। তেওঁৰ স্ত্ৰী খাদিজাই নিয়মিতভাৱে তেওঁক খাদ্য দি থৈ আহিছিল। হাদিছৰ বৰ্ণনা অনুযায়ী আনকি এদিন ধ্যানৰ সময়ত ফৰিষ্টা জিব্ৰাইল(আঃ) তেওঁৰ ওচৰলৈ আল্লাহ প্ৰেৰিত বাণী লৈ আহে আৰু তেওঁক এই পংক্তি কেইটা পঢ়িবলৈ কয় :\nপঢ়া তোমাৰ প্ৰতিপালকৰ নামত, যিয়ে সৃষ্টি কৰিছে; তেওঁ মানুহক আলাক্বৰ পৰা সৃষ্টি কৰিছে। পঢ়া, আৰু তোমাৰ প্ৰতিপালক মহামহিম। যিজনে কলমৰ সহায়ত শিক্ষা দিছে। তেওঁ মানুহক এনে শিক্ষা দিছে, যিটো মানুহে জনা নাছিল। \nউত্তৰত মুহাম্মাদ (ছাঃ)এ জনায় যে তেওঁ পঢ়িবলৈ নাজানে, পাছত জিব্ৰাইল(আঃ)এ তেওঁক সাবটি ধৰি প্ৰবল চাপ প্ৰয়োগ কৰে আৰু আকৌ একেই পংক্তি পঢ়িবলৈ কলে। কিন্তু এইবাৰো মুহাম্মাদ (ছাঃ)এ নিজৰ অপাৰখতাৰ কথা প্ৰকাশ কৰে। এনেকৈ তিনিবাৰ চাপ দিয়াৰ পাছত মুহাম্মাদ (ছাঃ)এ পংক্তিটো পঢ়িবলৈ সমৰ্থ হয়। মুসলিমসকলৰ বিশ্বাস অনুযায়ী এইটোৱেই কোৰআনৰ প্ৰথম আয়াত গুচ্ছ; ছূৰা আলাকৰ প্ৰথম পাঁচ আয়াত। বৰ্ণনা আৰু উল্লেখ আছে প্ৰথম বাণী লাভৰ পাছত মুহাম্মাদ (ছাঃ) ইমানেই ভীত হৈ পৰিছিল যে কঁপি কঁপি নিজ গৃহলৈ প্ৰৱেশ কৰিয়েই খাদিজা (ৰাঃ)ক কম্বলেদি নিজৰ গাত মেৰিয়াই দিয়াৰ বাবে কৈছিল। বাৰে বাৰে ক'বলৈ ধৰিছিল, "মোক আবৃত কৰা। " খাদিজা (ৰাঃ)ই নবী (ছাঃ)-ৰ সকলো কথা সম্পূৰ্ণ বিশ্বাস কৰিছিল আৰু তেওঁক নবী হিচাপে মানি লৈছিল। ভীতি দূৰ কৰাৰ বাবে মুহাম্মাদ (ছাঃ)ক লৈ খাদিজা (ৰাঃ)ই নিজ খুড়াৰ লৰা ওয়াৰাকা ইবন নওফেলৰ ওচৰলৈ যায়। নওফেলে তেওঁক শেষ নবী হিচাপে আখ্যায়িত কৰে। লাহে লাহে আত্মস্থ হয় নবী। তাৰপাছত আকৌ অপেক্ষা কৰি থাকে পৰৱৰ্তী প্ৰত্যাদেশৰ বাবে। এটা দিঘল বিৰতিৰ পাছত তেওঁৰ ওচৰলৈ দ্বিতীয় বাৰৰ বাবে স্ৰষ্টাৰ বাণী আহে। এইবাৰ অৱতীৰ্ণ হয় ছূৰা মুদ্দাছ্ছিৰ কেইটামান আয়াত। ইয়াৰ পাছৰ পৰা মুহাম্মাদ চাল্লাহু আলাইহি ওয়াছাল্লামে গোপনত ইছলাম প্ৰচাৰত আত্মনিয়োগ কৰে।\nমক্কী জীৱন[সম্পাদনা কৰক]\nহিৰা গুহা, এয়াতেই মুহাম্মাদ (ছাঃ)এ প্ৰথম প্ৰত্যাদেশ লাভ কৰে\nগোপনভাবে ইছলাম প্ৰচাৰ (দাওয়াত)[সম্পাদনা কৰক]\nপ্ৰত্যাদেশ অবতৰণৰ পিছত মুহাম্মাদ (ছাঃ)এ বুজিব পাৰিলে যে, ইয়াক প্ৰতিষ্ঠা কৰিবলৈ হ'লে তেওঁক গোটেই আৰব সমাজৰ প্ৰতিপক্ষ হিচাপে থিয় দিব লাগিব; কাৰণ তৎকালীন নেতৃত্বৰ ভীত ধ্বংস কৰাৰ বাহিৰে ইছলাম প্ৰচাৰ আৰু প্ৰতিষ্ঠাৰ বাবে অন্য কোনো উপায় নাছিল। সেয়েহে প্ৰথমতে তেখেতে নিজ আত্মীয়-স্বজন আৰু বন্ধু-বান্ধবৰ মাজত গোপনে ইছলামৰ বাণী প্ৰচাৰ আৰম্ভ কৰিবলৈ ধৰিলে। মুহাম্মাদ (ছাঃ)-ৰ আহ্বানত ইছলাম গ্ৰহণকাৰী প্ৰথম ব্যক্তি আছিল তেখেতৰ সহধৰ্মিণী খাদিজা। ইয়াৰ পাছত ইছলাম গ্ৰহণ কৰে মুহাম্মাদ (ছাঃ)-ৰ খুৰাৰ ল'ৰা কিশোৰ আলী, ইছলাম গ্ৰহণৰ সময়ত তেওঁৰ বয়স আছিল মাত্ৰ ১০ বছৰ। ইছলামৰ বাণী প্ৰচাৰৰ বাবে নবী (ছাঃ)এ নিজ বংশীয় বিশিষ্ট ব্যক্তিসকলক লৈ এটা সভা কৰিছিল; এই সভাত কোনেও তেখেতৰ আদৰ্শ মানি লোৱা নাছিল, এই সভাত মাত্ৰ এজনেই ইছলাম গ্ৰহণ কৰিছিল, তেওঁ আছিল আলী। ইছলাম গ্ৰহণকাৰী তৃতীয় ব্যক্তি আছিল নবী (ছাঃ)-ৰ অন্তৰঙ্গ বন্ধু আবু বকৰ। এনেকৈয়েই প্ৰথম পৰ্যায়ত তেখেতে ইছলাম প্ৰচাৰৰ কাম আৰম্ভ কৰিছিল আৰু এই প্ৰচাৰ কাম চলি থাকিল সম্পূৰ্ণ গোপনে।\nপ্ৰকাশ্যভাবে ইছলাম প্ৰচাৰ (দাওয়াত)[সম্পাদনা কৰক]\nতিনি বছৰ গোপনে ইছলাম প্ৰচাৰ (দাওয়াত দিয়াৰ) পাছত মুহাম্মাদ (ছাঃ)এ প্ৰকাশ্যে ইছলামৰ প্ৰচাৰ আৰম্ভ কৰিছিল। মুহাম্মাদ (ছাঃ)এ ছাফা পৰ্বতৰ ওপৰত থিয় হৈ উচ্চস্বৰে সকলোকে সমবেত কৰিছিল। ইয়াৰ পাছত প্ৰকাশ্যে কৈছিল যে, “আল্লাহ অবিহনে অন্য কোনো প্ৰভু নাই আৰু মুহাম্মাদ আল্লাহ্‌ৰ ৰাছুল”। কিন্তু ইয়াত সকলোৱে তেখেতৰ বিৰুদ্ধে প্ৰচণ্ড খঙাল হৈ উঠে। প্ৰথম অৱস্থাত বেছিৰভাগ মক্কাবাসীসকলে তেখেতক অবজ্ঞা কৰে, কিছু সংখ্যকহে তেখেতৰ অনুসাৰী হয়। মূলত তিনি শ্ৰেণীৰ লোক তেখেতৰ অনুসাৰী হয় আৰু ইছলাম ধৰ্ম গ্ৰহণ কৰেঃ ১) সৰু ভাইসকল ও বৃহৎ ছওদাগৰসকলৰ পুত্ৰসকলে; ২) যিসকল ব্যক্তি তেখেতৰ সম্প্ৰদায়ৰ শীৰ্ষ স্থানৰ পৰা চ্যুত হৈছে বা শীৰ্ষ স্থানলৈ উপস্থিত হ'ব পৰা নাই বা দুৰ্বল ব্যক্তিসকলে, ৩) বিশেষকৈ নিৰাপত্তাহীন বিদেশীসকলে।\nঅমুছলিমসকলৰ দৃষ্টিভঙ্গি[সম্পাদনা কৰক]\nফৰাচী সম্ৰাট নেপোলিয়ন বোনাপাৰ্টে মুহাম্মাদক এজন আদৰ্শ আইন নিৰ্মাতা আৰু মহামানৱ আখ্যা দি মুহাম্মাদ (ছাঃ) আৰু ইছলামৰ ভূয়সী প্ৰশংসা কৰিছে। ইতিহাসবিদ টমাচ কাৰ্লাইল আৰু উইলিয়াম মণ্টগামাৰি ৱাট তেখেতসকলে নিজ নিজ কিতাপত মুহাম্মাদ (ছাঃ)ক ইতিহাসৰ এজন অন্যতম প্ৰভাবশালী ইতিবাচক সংস্কাৰক হিচাপে উল্লেখ কৰিছে। ইয়াৰ উপৰিও মাইকেল এইচ. হাৰ্টৰ তেখেতৰ বিশ্বৰ শ্ৰেষ্ঠ একশ মনীষী নামৰ জীৱনী গ্ৰন্থত মুহাম্মাদ (ছাঃ)ক প্ৰথম স্থানত ৰাখিছে।\n↑ There are smaller sects which too believe Muhammad to be not the last Prophet: The Nation of Islam considers Elijah Muhammad to beaprophet (source: African American Religious Leaders – Page 76, Jim Haskins, Kathleen Benson – 2008). United Submitters International consider Rashad Khalifa to beaprophet. (Source: Daniel Pipes, Miniatures: Views of Islamic and Middle Eastern Politics, page 98 (2004))\nSimon Ross Valentine (2008). Islam and the Ahmadiyya Jama'at: History, Belief, Practice. Columbia University Press. পৃষ্ঠা. 134. ISBN 978-1-85065-916-7. http://books.google.com/?id=MdRth02Q6nAC&pg=PA134&dq#v=onepage&q&f=false.\n"Finality of Prophethood | Hadhrat Muhammad (PUBH) the Last Prophet". আহ্‌মদীয়া. http://www.alislam.org/books/truth/finality.html.\n↑ "Why send durood on prophet(saws)". http://www.islamhelpline.com/node/7507। আহৰণ কৰা হৈছে: 13 March 2012.\n↑ 2.0 2.1 Amir Ali Syed (1902). "1st" (English ভাষাত). The spirit of Islam; or, The life and teachings of Mohammed. প্ৰকাশক 54, College Street, Calcutta: S.K Lahiri & C0.. পৃষ্ঠা. https://ia801407.us.archive.org/8/items/spiritofislamorl00alisrich/spiritofislamorl00alisrich.pdf.\n↑ "the original of the letter was discovered in 1858 by Monsieur Étienne Barthélémy, member ofaFrench expedition, inamonastery in Egypt and is now carefully preserved in Constantinople. Several photographs of the letter have since been published. The first one was published in the well-known Egyptian newspaper Al-Hilal in November 1904" Muhammad Zafrulla Khan, Muhammad: Seal of the Prophets, Routledge & Kegan Paul, London, 1980 (chapter 12). The drawing of the document published in Al-Hilal was reproduced in David Samuel Margoliouth, Mohammed and the Rise of Islam, London (1905), p. 365, which is the source of this image.\n↑ বিশ্বনবী হজৰত মুহাম্মাদ (ছাঃ)-ৰ জীৱন আৰু নবুয়্যতৰ কাৰ্যকাল, কিতাপঃ দা স্পিৰিট অব্ ইছলাম; অনুবাদকঃ ড॰ ৰশ্বীদুল আলম. "প্ৰথম পৰ্ৱ, প্ৰথম অধ্যায়" (মূল ভাষা: ইংৰাজী, অনূদিত ভাষা: বঙালী ভাষাত). ৰাছুল মুহাম্মাদ (২য় সম্পাদনা). আবুল কালাম মল্লিক, মল্লিক ব্ৰাদাৰ্ছ, ৫৫ কলেজ ষ্ট্ৰীট, কলিকাতা. পৃষ্ঠা. ৭১.\n↑ কোৰআন 33:40\n↑ Morgan, Diane (2009). Essential Islam: A Comprehensive Guide to Belief and Practice. পৃষ্ঠা. 101. ISBN 978-0-313-36025-1. http://books.google.com/?id=U94S6N2zECAC&pg=PA101&dq=non-Muslims+Muhammad+%22founder+of+islam%22#v=onepage&q=non-Muslims%20Muhammad%20%22founder%20of%20islam%22&f=false। আহৰণ কৰা হৈছে:4July 2012.\n↑ 8.0 8.1 Buhl, F.; Welch, A. T. (1993). "Muḥammad". Encyclopaedia of Islam7(2nd ed.). Brill Academic Publishers. pp. 360–376. ISBN 90-04-09419-9.\n↑ Tan Ta Sen, Dasheng Chen (2000). Cheng Ho and Islam in Southeast Asia. Institute of Southeast Asian Studies. পৃষ্ঠা. 170. ISBN 981-230-837-7. http://books.google.com/books?id=vIUmU2ytmIIC&pg=PA170&dq=zhu+yuanzhang+the+Hundred+eulogy+prophet's&hl=en&ei=d2o_TJHJFcG88gaHi62cBQ&sa=X&oi=book_result&ct=result&resnum=1&ved=0CDEQ6AEwAA#v=onepage&q=zhu%20yuanzhang%20the%20Hundred%20eulogy%20prophet's&f=false। আহৰণ কৰা হৈছে: 2015-03-17.\n↑ Zvi Ben-Dor Benite (2005). The dao of Muhammad:acultural history of Muslims in late imperial China. Harvard University Asia Center. পৃষ্ঠা. 182. ISBN 981-230-837-7. https://books.google.ca/books?id=5LfXAAAAMAAJ&q। আহৰণ কৰা হৈছে: 2015-03-17.\n↑ Hyunhee Park (2012). Mapping the Chinese and Islamic Worlds. Cambridge University Press. পৃষ্ঠা. 120. ISBN 9781107018686. https://books.google.ca/books?id=W-2iWcxD2e8C&pg=PA120#v=onepage&q&f=false। আহৰণ কৰা হৈছে: 2015-03-17.\n↑ J. Gordon Melton (2014). Faiths Across Time: 5,000 Years of Religious History. ABC-CLIO. পৃষ্ঠা. 929. ISBN 9781610690256. https://books.google.ca/books?id=bI9_AwAAQBAJ&pg=PA929। আহৰণ কৰা হৈছে: 2015-03-17.\n↑ Lewis (1998)\n↑ 20.0 20.1 Lewis (1993), pp. 33–34\nConrad, Lawrence I. (1987). "Abraha and Muhammad: some observations apropos of chronology and literary topoi in the early Arabic historical tradition1". Bulletin of the School of Oriental and African Studies খণ্ড 50 (2): 225–240. doi:10.1017/S0041977X00049016. http://journals.cambridge.org/action/displayAbstract?fromPage=online&aid=3863868&fulltextType=RA&fileId=S0041977X00049016.\nSherrard Beaumont Burnaby (1901). Elements of the Jewish and Muhammadan calendars: with rules and tables and explanatory notes on the Julian and Gregorian calendars. G. Bell. পৃষ্ঠা. 465. http://archive.org/details/elementsofjewish00burnuoft.\n↑ 23.0 23.1 Encyclopedia of World History (1998), p. 452\n↑ Esposito, John L. (ed.) (2003). The Oxford Dictionary of Islam. পৃষ্ঠা. 198. ISBN 978-0-19-512558-0. http://books.google.com/?id=E324pQEEQQcC&pg=PA198&dq=muhammad+birthday+Rabi%27+al-awwal#v=onepage&q=muhammad%20birthday%20Rabi%27%20al-awwal&f=false। আহৰণ কৰা হৈছে: 19 June 2012.\n↑ 26.0 26.1 Watt (1974), p. 7.\n↑ Meri, Josef W. (2004), Medieval Islamic civilization, 1, Routledge, p. 525, ISBN 978-0-415-96690-0, http://books.google.com/books?id=H-k9oc9xsuAC, r কৰা হৈছে:3January 2013\n↑ 29.0 29.1 29.2 An Introduction to the Quran (1895), p. 182\n↑ Khan, Majid Ali (1998). Muhammad the final messenger (1998 সম্পাদনা). প্ৰকাশক India: Islamic Book Service. পৃষ্ঠা. 332. ISBN 81-85738-25-4.\n↑ An Introduction to the Quran (1895), p. 184\n↑ কোৰআন: ৯৬/(১ - ৫)। www.islamhouse.com/as ৰ প্ৰাপ্ত কোৰআনৰ অসমীয়া অনুবাদৰ পৰা লোৱা হৈছে।\n↑ 37.0 37.1 John Esposito, Islam, Expanded edition, Oxford University Press, p.4–5\n↑ The Cambridge Companion to Muhammad. Cambridge University Press. 2010. ISBN 978-0-521-71372-6. http://www.cambridge.org/us/academic/subjects/history/middle-east-history/cambridge-companion-muhammad.\n↑ Younos, Farid (2010) (ইংৰাজী ভাষাত). Islamic Culture. AuthorHouse. পৃষ্ঠা. 15. ISBN 978-1-4918-2344-6. https://books.google.ca/books?id=NUEaAgAAQBAJ&pg=PT31#v=onepage&q&f=false.\n↑ Carlyle, Thomas (1841) (ইংৰাজী ভাষাত). On heroes, hero worship and the heroic in history. প্ৰকাশক London: James Fraser. পৃষ্ঠা. 87. https://archive.org/details/onheroesherowor08carlgoog.\n↑ Kecia Ali (2014) (ইংৰাজী ভাষাত). The Lives of Muhammad. Harvard UP. পৃষ্ঠা. 48. http://books.google.com/books?id=-oWYBAAAQBAJ&pg=PA48.\n"https://as.wikipedia.org/w/index.php?title=মুহাম্মাদ&oldid=272001"ৰ পৰা অনা হৈছে\nএই পৃষ্ঠাখন ২২ এপ্ৰিল, ২০২১ তাৰিখে ১৯:২৪ বজাত অন্তিম সংশোধন কৰা হৈছিল।


Exo 14 | AsmULB | STEP | তাৰ পাছত যিহোৱাই মোচিক ক’লে:\n1তাৰ পাছত যিহোৱাই মোচিক ক’লে: 2“ইস্ৰায়েলী লোক সকলক কোৱা যে, তেওঁলোক ঘূৰি বাল-চফোনৰ সন্মুখত, মিগদোল আৰু সাগৰৰ মাজত, পী-হহীৰোতৰ আগত তম্বু তৰিব। তোমালোকে পী-হহীৰতৰ বিপৰীতে থকা সাগৰৰ দাঁতিত তম্বু তৰিবা। 3ফৰৌণে ইস্ৰায়েলী লোকসকলৰ বিষয়ে এই দৰে ক’ব, ‘তেওঁলোকে দেশৰ মাজত বিচৰণ কৰি ফুৰিছে, আৰু তেওঁলোক মৰুভূমিত আৱদ্ধ হৈ আছে।’\n4মই ফৰৌণৰ মন কঠিন কৰিম; আৰু তেওঁ তেওঁলোকৰ পাছে পাছে খেদি আহিব। মই ফৰৌণৰ আৰু তেওঁৰ সকলো সৈন্যসমূহৰ বাবে গৌৰৱান্বিত হ’ম। মিচৰীয়া সকলে জানিব যে, মই যিহোৱা।” সেয়ে ইস্রায়েলী লোক সকলে তেওঁলোকক নিৰ্দেশ দিয়াৰ দৰে তম্বু তৰিলে। 5ইস্রায়েলী লোকসকল পলাই গ’ল বুলি মিচৰৰ ৰজাক জনোৱাৰ পাছত ফৌৰণ আৰু তেওঁৰ দাসসকলৰ মন ইস্ৰায়েলী লোকসকলৰ বিৰুদ্ধে হ’ল। তেওঁলোকে ক’লে, “আমাৰ বন্দীকামৰ পৰা ইস্ৰায়েলী লোকসকলক এৰি দি আমি কি কাম কৰিলোঁ?”\n6তেতিয়া ফৌৰণে নিজৰ ৰথ সাজু কৰিলে, আৰু নিজৰ সৈন্য সকলক তেওঁৰ লগত ল’লে। 7তেওঁ মনোনীত ছশ ৰথ, আৰু মিচৰৰ আন সকলো ৰথ, আৰু সেই সকলোবোৰৰ ওপৰত নিযুক্ত সেনাপতি সকলকো ল’লে। 8যিহোৱাই মিচৰৰ ৰজা ফৰৌণৰ মন কঠিন কৰিলে, তাতে তেওঁ ইস্ৰায়েলী লোকসকলৰ পাছে পাছে খেদি গ’ল। তেতিয়া ইস্ৰায়েলী লোকসকলে যিহোৱাৰ জয়ধ্বনি কৰি ওলাই গৈছিল। 9কিন্তু মিচৰীয়া লোক সকলে ঘোঁৰা, ৰথ, অশ্বাৰোহী, আৰু সৈন্যৰ সৈতে তেওঁলোকৰ পাছে পাছে খেদি গ’ল। বাল-চফোনৰ সন্মুখত পী-হহীৰোতৰ ওচৰৰ সাগৰৰ দাঁতিত ইস্রায়েলী লোকসকলে তম্বু তৰি থকা ঠাইত, তেওঁলোকে আগচি ধৰিলে।\n10ফৌৰণ যেতিয়া ওচৰ চাপি আহিল, তেতিয়া ইস্ৰায়েলী লোকসকলে তেওঁলোকক চাই আচৰিত হ’ল। তেওঁলোকৰ পাছে পাছে মিচৰীয়া সকল আহি আছিল; তাতে ইস্ৰায়েলী লোকসকলে অতিশয় ভয় কৰি যিহোৱাৰ আগত কাতৰোক্তি কৰিলে। 11তেওঁলোকে মোচিক ক’লে, “মিচৰত মৈদাম নাই নে যে, আমি মৰুভূমিত মৰিবলৈ, আপুনি আমাক ইয়ালৈ আনিলে? আপুনি আমাক মিচৰৰ পৰা উলিয়াই আনি, আমালৈ কিয় এনেকুৱা ব্যৱহাৰ কৰিছে? 12আমি মিচৰতে আপোনাক এই কথা কোৱা নাছিলোঁ নে? আমি আপোনাক কৈছিলোঁ, ‘আমাক মিচৰীয়া সকলৰ বন্দীকাম কৰিবলৈ অকলে এৰি দিয়ক? কিয়নো মৰুভূমিত মৰাতকৈ মিচৰীয়া সকলৰ বন্দীকাম কৰাই আমাৰ পক্ষে ভাল আছিল।’”\n13মোচিয়ে লোকসকলক ক’লে, “ভয় নকৰিব। নিৰৱে থাকক; আৰু চাওক, যিহোৱাই আজি আপোনালোকলৈ পৰিত্ৰাণৰ কাৰ্য সিদ্ধ কৰিব। কাৰণ যি মিচৰীয়া সকলক আজি আপোনালোকে দেখিছে, তেওঁলোকক পুনৰ কেতিয়াও নেদেখিব। 14যিহোৱাই আপোনালোকৰ বাবে যুদ্ধ কৰিব; আৰু আপোনালোক কেৱল নিৰৱে থাকক।”\n15তাৰ পাছত যিহোৱাই মোচিক ক’লে, “তুমি মোলৈ কিয় কাতৰোক্তি কৰিছা? ইস্ৰায়েলী লোকসকলক আগুৱাই যাবলৈ কোৱা। 16তুমি তোমাৰ লাখুটি তুলি, সাগৰৰ ওপৰলৈ তোমাৰ হাত মেলা, আৰু সাগৰক দুভাগ কৰা; তাতে ইস্ৰায়েলী লোকসকলে সাগৰৰ মাজেৰে শুকান বাটেদি যাব পাৰিব। 17চোৱা মই মিচৰীয়া সকলৰ মন কঠিন কৰিম; তাতে তেওঁলোকে তেওঁলোকৰ পাছে পাছে যাব। মই ফৌৰণ, তেওঁৰ সকলো ৰথ ও অশ্বাৰোহী আৰু সৈন্য সকলৰ দ্বাৰাই গৌৰৱাম্বিত হ’ম। 18তেতিয়া ফৌৰণ, তেওঁৰ ৰথ, আৰু অশ্বাৰোহী সকলৰ দ্বাৰাই মই গৌৰৱাম্বিত হ’লে, ময়েই যে যিহোৱা, এই কথা মিচৰীয়া সকলে জানিব।”\n19ঈশ্বৰৰ যি দূত ইস্ৰায়েলী লোকসকলৰ আগে আগে গৈছিল, তেওঁ তেওঁলোকৰ আগৰ পৰা আঁতৰি পাছফাললৈ গ’ল। মেঘ-স্তম্ভ তেওঁলোকৰ আগৰ পৰা আঁতৰি গৈ তেওঁলোকৰ পাছফালে স্থিৰ হ’ল। 20মেঘ-স্তম্ভ মিচৰীয়া সৈন্য সকল আৰু ইস্ৰায়েলী লোকসকলৰ তম্বুৰ মাজলৈ আহিল। সেয়ে মিচৰীয়া লোকসকলৰ বাবে অন্ধকাৰময় মেঘ হ’ল, কিন্তু ইস্রায়েলী লোকসকলৰ বাবে ৰাতি পোহৰ দিওঁতা হ’ল। তাতে ওৰে ৰাতি ইদলে সিদলৰ ওচৰ চাপিব নোৱাৰিলে।\n21মোচিয়ে সাগৰৰ ওপৰত তেওঁৰ হাত মেলিলে। যিহোৱাই সেই গোটেই নিশা পূব ফালৰ প্ৰবল বতাহেৰে সাগৰ হোঁহোকাই নি, তাক শুকান ভূমি কৰিলে। এইদৰে পানী দুভাগ কৰা হ’ল। 22তেতিয়া ইস্ৰায়েলী লোকসকল শুকান বাটেদি সাগৰৰ মাজেলৈ গ’ল। তেওঁলোকৰ সোঁফালে আৰু বাওঁফালে জল সমূহ তেওঁলোকলৈ দেৱাল স্বৰূপ হ’ল।\n23মিচৰীয়া সকলে তেওঁলোকক খেদি গ’ল। ফৌৰণৰ সকলো ঘোঁৰা, ৰথ, আৰু অশ্বাৰোহী সকল তেওঁলোকৰ পাছে পাছে সাগৰৰ মাজলৈ সোমাই গ’ল। 24কিন্তু দোকমোকালীতে যিহোৱাই অগ্নিস্তম্ভ আৰু মেঘ-স্তম্ভৰ মাজৰ পৰা মিচৰীয়া সৈন্য সকললৈ চাই, মিচৰীয়া সৈন্য সকলক ব্যাকুল কৰিলে। 25যিহোৱাই তেওঁলোকৰ ৰথৰ চকা সোলোকাললে, আৰু অশ্বাৰোহী সকলে অতি কষ্টেৰে ৰথ চলালে। সেয়েহে মিচৰীয়া সকলে ক’লে, “আহাঁ, আমি ইস্ৰায়েলৰ সন্মুখৰ পৰা পলাওহঁক; কিয়নো যিহোৱাই তেওঁলোকৰ ফলীয়া হৈ, আমাৰ বিৰুদ্ধে যুদ্ধ কৰিছে।”\n26তাৰ পাছত যিহোৱাই মোচিক ক’লে, “মিচৰীয়া সকল, তেওঁলোকৰ ৰথ আৰু অশ্বাৰোহী সকলৰ ওপৰলৈ যেন পুনৰায় জলসমূহ আহিব, তাৰ বাবে তুমি সাগৰৰ ওপৰলৈ তোমাৰ হাত মেলা।” 27সেয়ে মোচিয়ে সাগৰৰ ওপৰলৈ হাত মেলিলে, আৰু যেতিয়া ৰাতিপুৱা হ’ল, তেতিয়া সাগৰ পুনৰ স্বাভাৱিক ৰূপত আহিল। মিচৰীয়া সকলে সাগৰলৈ পলাই যাওঁতে, যিহোৱাই মিচৰীয়া সকলক সাগৰৰ মাজত পেলালে। 28জলসমূহ উভটি আহি ফৌৰণৰ ৰথ, অশ্বাৰোহী সকল, আৰু তেওঁলোকৰ পাছে পাছে সাগৰত সোমোৱা ফৌৰণৰ সকলো সৈন্যক পানীয়ে ঢাকি ধৰিলে। তাতে তেওঁলোকৰ কোনো জীয়াই নাথাকিল।\n29ইস্ৰায়েলী লোকসকল সাগৰৰ মাজেদি শুকান বাটেৰে গ’ল; আৰু তেওঁলোকৰ সোঁফালে আৰু বাওঁফালে জলসমূহ তেওঁলোকলৈ দেৱাল স্বৰূপ হ’ল। 30এইদৰে সেই দিনা যিহোৱাই মিচৰীয়া সকলৰ হাতৰ পৰা ইস্ৰায়েলক পৰিত্ৰাণ কৰিলে। ইস্ৰায়েলী লোকসকলে মিচৰীয়া সকলৰ মৃতদেহ সাগৰৰ তীৰত পৰি থকা দেখিলে। ইস্রায়েলী লোক সকলে যেতিয়া মিচৰীয়া সকলৰ বিৰুদ্ধে যিহোৱাৰ মহা পৰাক্রম দেখিলে, তেতিয়া তেওঁলোকে যিহোৱাৰ গৌৰৱ কৰিলে,আৰু তেওঁলোকে যিহোৱা আৰু তেওঁৰ দাস মোচিক বিশ্বাস কৰিলে।


গল্প | New Short Assamese Story || অসমীয়া কাহিনী ঘাঁহ খোৱা বাঘ\nROY December 26, 20190Comments\nঅসমীয়া কাহিনী(গল্প) ঘাঁহ খোৱা বাঘ\nAssamese Story (গল্প)(6)\nHello friends ,This isaone of the best Assamese story(গল্প) if you like This story Please Share with your friends. For More Assamese stories(গল্প) Please Follow us by your Email And Get all latest content delivered straight to your inbox. Thank You\n✍ঘাঁহ খোৱা বাঘ(গল্প)\nএসময়ত হিমালয় ৰ উত্তৰ পাৰে কাজল বন’ নামৰ এখন অটব্য হাবিত এটা প্রকাণ্ড বাঘ আছিল। বাঘটোৰশৰীৰৰ অনুপাতে তাৰ জ্ঞান-বুদ্ধি আছিল অতি সীমিত।তাক জ্ঞান-বুদ্ধি দিবলৈকো লগ-সংগ একেবাৰে নাছিল।বহুদিন অকলে অকলে বাস কৰি-কৰি সময়ত সি লগৰবাঘ বাক একেবারে দেখিব নোৱাৰা হৈছিল। এনেদৰে কিছু বছৰ পাৰ হােৱাৰ পিছত বাঘটো অতি এলেহুৱা আৰু অকামিলা হৈ পৰিল। অন্য জন্তুৱে খাই এৰি যােৱা হাড় ছালবােৰকে খাই দিনৰ দিনটো য’তে-ত’তে শুইছিল আৰু এলাহেৰে সময় পাৰ কৰিছিল। এই স্বভাৱটোৰ বাবে তাৰ দেহ আৰু মন একেবাৰে বেয়া হৈছিল। তাৰ চকুৰ আগত চিকাৰ দেখিলে সি চিকাৰ ধৰি খাবলৈ টান পাইছে।\nবহুদিন সি কিদৰে নাক বুঝাই শুই থাকোতে বহুত তৃণভােজী জন্তুৱে সি মৰা বুলি আনন্দত জঁপিয়াই জঁপিয়াই আঁতৰি গৈছিল। এষাৰ কথা আছে যে শুই থকা শিয়ালে হাঁহ ধৰিব নোৱাৰে। এই এলে হোৱা বাঘটোৰ ব্যৱস্থা কেনেকুৱা হৈছিল।\nলাহে-লাহে খাবলৈ নেপাল। তাৰ দেহটো বৰ দুৰ্বল হৈছিল। সি দূৰৰ বস্তুবােৰ ভালদৰে নেদেখিছিল আৰু ভালদৰে খােজ দিবও নােৱৰা হৈছিল। সময়ত তাক ভােকে-পিয়াহে আগুৰি কৰিলে। অকলে-অকলে নিজৰ ইচ্ছামতে শুই-বই, ভালপোৱা বাঘটোয় সহায় কৰিবলৈ যেন কোনো নাই। তাতে বহুদিন কোন জন্তুর মাংসৰ অবশিষ্ট এৰি যোৱা নাছিল। ইফালে-সিফালে খাদ্যৰ সন্ধান কৰিলে যদিও সি ক’তে অল্প মাংস নেপালে। অৱশেষত বাঘটোৱে। উপায়হীন হৈ সেউজীয়া ঘাঁহত মুখ দিলে। সি কেইডালমান| ঘাঁহ খাবলৈ চেষ্টা কৰিছিল যদিও সেউজীয়া ঘাঁহৰ গান্ধী থাকিব নোৱাৰো বাৰে বাৰে বমি কৰিবলৈ ধৰিলে। সময়ত সি তেজ-বমি কৰি মৃত্যু মুখত পৰে যদিও তাক কোনেও মূৰ তুলি নাচালে। এলেহুৱা আৰু অকামিলা এই ঘাঁহ খােৱা বাঘটোৰ দৰে সমাজত অনেক ব্যক্তিৰ অৱস্থাও একে হয়।\n*This isaone of the best Assamese story (অসমীয়া গল্প)\nif you like This story Please Share with your friends. For More Assamese stories Please Follow us.\nAssamese Sad Quotes - Assamese sad love status 2020\nAssamese funny photos-assamese funny joke facebook\nBest Assamese Status 2020 || Assamese Whatsapp Status\nAssamese Life Quotes(3)\nAssamese Love Status(3)\nAssamese Sad Love Status(1)\nAssamese whatsapp status(4)\nCopyright © 2020 Asssam Net All Right Reseved


ক্ষুদ্ৰ আৰু গ্ৰামীণ বীমা\nক্ষুদ্ৰ আৰু গ্ৰামীণ বীমা\nভাৰতত গ্ৰামীণ বীমা অনলাইনত ক্ৰয় কৰক\nক্ষুদ্ৰ বীমাৰ বাবে ইফফচোটকিঅ'ই লোৱা উদ্যমসমূহৰ চালিকা শক্তি হ'ল ইয়াৰ মূল কোম্পানী ইফফচোৰ দূৰদৃষ্টি যি ভাৰতীয় কৃষকসকলৰ জীৱনৰ মান উন্নততৰ কৰিবলৈ চেষ্টা কৰি আহিছে।বৰ্ত্তি থকা উৎপাদসমূহৰ কেৱল আকাৰ হ্ৰাস কৰাতকৈ, ই গ্ৰামীণ বজাৰত IFFCO ৰ অভিজ্ঞতাৰপৰা লাভ আহৰণ কৰি গঢ়ি তুলিছে এটা উৎপাদৰ বাস্কেট যাৰ বিশেষভাৱে ডিজাইন কৰা হৈছে কৃষি খণ্ডৰ কাৰণে।\nকেইটামান উৎপাদ হ'ল:- -\nজনতা সুৰক্ষা বীমা যোজনা\nজনতা সুৰক্ষা বীমা যোজনাৰ ৰূপৰেখা প্ৰস্তুত কৰা হৈছে কৃষি তথা সংবদ্ধ কাৰ্য্যকলাপত জড়িত ক্ষুদ্ৰ আৰু উপান্ত কৃষক, শ্ৰমিক শ্ৰেণী আৰু গ্ৰামীণ পৰিয়াল আৰু চহৰীয় অৰ্থনীতিৰ অসংগঠিত খণ্ডত জড়িত হৈ থকা লোকসকলক এটা সৰল পেকেজ পলিচী প্ৰদান কৰাৰ লক্ষ্যেৰে, যাতে একেটা সুৰক্ষাৰ অধীনত তেওঁলোকে তেওঁলোকৰ আবাসগৃহ (ভৱন) আৰু ঘৰত থকা বয়-বস্তুসমূহক বানপানী, বজ্ৰপাত, ধুমুহা আৰু ভূঁইকপকে ধৰি অগ্নিকাণ্ড গোটৰ অধীনস্থ বিপৰ্য্যয়সমূহ আৰু চুৰিৰ বিপদাশংকাৰপৰা বীমা সুৰক্ষা প্ৰদান কৰিব পাৰে। ৰোদ মোৰে »\nজনসেৱা বীমা যোজনা\nজনসেৱা বীমা যোজনা পলিচীৰ ৰূপৰেখা প্ৰস্তুত কৰা হেছে ঘাইকৈ গ্ৰামীণ আৰু অৰ্দ্ধ-চহৰীয় পৰিয়ালসমূহৰএটা একক স্থিৰ সুৰক্ষা আৰু স্থিৰ মূল্য পেকেজ বীমা প্ৰদান কৰা, যাতে একেটা সুৰক্ষাৰ অধীনত কোনো সুৰুঙা নথকাকৈ তেওঁলোকে তেওঁলোকৰ সমগ্ৰ সম্পত্তি, স্বাৰ্থ, দায়িত্ব আৰু নিজকে সুৰক্ষিত কৰিব পাৰে। ৰোদ মোৰে »\nকৃষক সুবিধা বীমা পলিচীৰ ৰূপৰেখা প্ৰস্তুত কৰা হৈছে কৃষকসকল আৰু ঘাইকৈ কৃষিকৰ্মত নিয়োজিত গ্ৰামীণ পৰিয়ালৰ লোকসকলক এটা একক পেকেজ পলিচী প্ৰদান কৰা, যাতে একেটা সুৰক্ষাকৱচৰ অধীনত, তেওঁলোকে নিজৰ বাবে আৰু পৰিয়ালৰ সদস্যসকলৰ বাবে ব্যক্তিগত দুৰ্ঘটনা আৰু গুৰুতৰ অসুস্থতাৰ বিপদাশংকাৰপৰা সুৰক্ষাৰ লগতে তেওঁলোকৰ সমগ্ৰ সম্পত্তি আৰু স্বাৰ্থৰ বাবে সৰ্বাত্মক বীমা সুৰক্ষা লাভ কৰিব পাৰে। ৰোদ মোৰে »\nপশুধন বীমা যোজনা\nআমাৰ দেশত গৰু-ম'হৰ এজন সাধাৰণ গৰাকী হ'ল এজন ক্ষুদ্ৰ কৃষক যাৰ থাকে এটা বা দুটা গৰু-ম'হ। সেইজন কৃষকে তেওঁৰ গৰু-ম'হবোৰ পালন কৰে শস্য আৰু পশুধন উৎপাদন থকা এটা মিশ্ৰিত কৃষি ব্যৱস্থাৰ অংশ হিচাপে। কৃষিৰপৰা হোৱা ঋতুজনিত আয়ৰ পৰিপূৰক হিচাপে গাখীৰ বিক্ৰীৰ জৰিয়তে পশুধনৰপৰা হোৱা আয় ব্যৱহাৰ কৰা হয়। ৰোদ মোৰে »\nপ্ৰধানমন্ত্ৰী ফচল বীমা যোজনা (PMFBY)\nকৃষি হ'ল আমাৰ দেশৰ মেৰুদণ্ডস্বৰূপ আৰু এজন কৃষক হিচাপে আপুনি আগবঢ়োৱা অৱদানে দেশৰ অৰ্থনীতি ঠন ধৰি উঠাত সহায় কৰে। দুৰ্ভাগ্যক্ৰমে আমাৰ আটাইবোৰ প্ৰচেষ্টাৰ সাফল্য প্ৰকৃতিৰ কৰুণাৰ ওপৰত নিৰ্ভৰশীল, আৰু প্ৰকৃতিয়ে কি আচৰণ কৰিব সেই লৈ মুঠেই ভৱিষ্যদ্বাণী কৰিব নোৱাৰি। ৰোদ মোৰে »\nএকত্ৰিত পেকেজ বীমা আঁচনি (UPIS)\nএকত্ৰিত পেকেজ বীমা আঁচনিৰ (UPIS) লক্ষ্য হ'ল কৃষি খণ্ডত জড়িত হৈ থকা লোকসকলক বিত্তীয় সুৰক্ষা প্ৰদান কৰা যাতে খাদ্য নিৰাপত্তা, শস্য বৈচিত্ৰ্যপূৰ্ণকৰণ, বিকাশ প্ৰক্ৰিয়াক বেগপ্ৰদান তথা কৃষি খণ্ডত প্ৰতিযোগিতাৰ ভাব সুনিশ্চিত কৰিব পৰা যায়, আৰু লগতে কৃষকসকলক সুৰক্ষা দিব পৰা যায় ৰোদ মোৰে »\nজন সুৰক্ষা বীমা যোজনা আৰু মহিলা সুৰক্ষা বীমা যোজনা\nআমাৰ দৈনন্দিন জীৱনত আমাৰ প্ৰতিজন লোকেই দুৰ্ঘটনাৰ বিপদাশংকাত উন্মুক্ত হ'বলগীয়া হয়, অৱশ্যে কিছুমান লোকৰ বাবে এই উন্মুক্তি আলবোৰ লোকতকৈ বেছি হয়। মানৱসৃষ্ট বিপদাশংকাসমূহৰ বাহিৰেও, বজ্ৰপাত, বানপানী, ভূঁইকপ আদিও দুৰ্ঘটনাৰ বাবে সমানেই জগৰীয়া। জন সুৰক্ষা বীমা পলিচী/ মহিলা সুৰক্ষা বীমা ৰোদ মোৰে »\nব্যক্তিগত কাৰ প'লিচিৰ অধীনত থকা অন্য অতিৰিক্ত PA ক'ভাৰবিলাক কি কি?\nমোৰ কোনো গহনা হেৰালে গৃহ বীমাই ক'ভাৰ কৰেনে?\nএই প'লিচিৰ অধীনত ভাড়াতীয়াৰ আইনী দায়বদ্ধতা ক'ভাৰ হৈছেনে?\nআইআৰডিএ (IRDA) মানে কি আৰু তেওঁলোকে কি কৰে?\nIDV মানে কি বুজায়?


এজাক বৰষুণৰ অপেক্ষাত-১৬\nঅকলে আহিছ" নেকি আৰু এওঁলোক?\nবৰ্ষা______ এইয়া মোৰ লগৰ হয়।\nআমাক সকলোকে চিনাকি কৰাই দিলে বৰ্ষাই।\n_______ আহা চোন তোমালোক ভিতৰলৈ আহা।\nমামীয়েকে আমাক সকলোকে ভিতৰলৈ মাতি লৈ গৈছে।\n_______ এতিয়া ক" ইয়ালৈ অহাৰ সিদ্ধান্তটো তই কিয় ল'লি পতককৈ।\nবৰ্ষাৰ মোমায়েকৰ তাইক কথা বোৰ সুধিলত তাই সকলো কথা কৈ গ'ল। সকলোৱে শুনি কান্দি গৈছে। মুঠতে ঘৰ খনত কান্দোনৰ ৰোল উঠিছে। প্ৰান্তিক দা আৰু স্বাগত দাৰো চকু দুটা সেমেকি উঠিছে। বৰ্ষাৰ মোমায়েকৰ ভীষণ খং উঠিছে তাইৰ মাকৰ ওপৰত কিন্তু এতিয়া একো কৰিব নোৱাৰে। তাইক ইয়াতে থাকিবলৈ কৈছে।কিবা হ'লে সেইয়া মোমায়েকৰ দায়িত্ব।\n_______ হ'ব এতিয়া তোমালোকে কান্দি নাথাকিবা। যোৱা হাত মুখ বোৰ ধুই আহা মই খোৱাৰ যোগাৰ কৰোগৈ। বৰ্ষাৰ মামীয়েকে কলে।\nতেনেতে মোৰ লৈ ফোন এটা আহিল।মই অলপ আঁতৰত গৈ ফোন টো ৰিছিভ কৰিলো। Unknown number\n_______ hello,,,, কোনে কৈছে?\n_______ অ জীয়া হয় নে ?\n_______ হয় আপুনি কোন?\n_______ মই বৰ্ষাৰ মাক।\nঅ' শেষ। ভয় লাগিছে। মোৰ নম্বৰটো ক'ত পালে। আৰু মাত টো মই বুজি নাপালোঁ নে ।\n________ কি হ'ল মনে মনে আছা যে?\n________ অ খুৰী কওঁক।।নহয় মানে নম্বৰ টো অচিনাকি পাইছো যে সেইকাৰণে।\n_______ বৰ্ষা কত?\nইমান দমত সুধিছে।\n_______ কিয় বৰ্ষা ঘৰত নাই নেকি মইটো নাজানো।\n________ তুমি নাজানা তাই তোমাৰ লগত হে বেছি কৈ কথা পাতে। ৰাতি পোৱা ফোন কৰা পাছতে তাই ভিতৰত সোমাই আছিল আৰু মই অলপ আগত বিচাৰি গলো তাই নাই। গোটেই খন বিছাৰিলো ক'তো নাই। ক'ত গৈছে তাই তোমাক অন্ততঃ কৈ যাব।\n________ নাই নাই মইতো গম নাপাওঁ আৰু মোক তাই এই বিষয়ে একো কোৱা নাই।।।ক'ৰবাত আছে চাগৈ বিচাৰক চোন।\nমই অলপ আচৰিত হৈ দেখুৱালো।\n________ নাই তাইৰ ফোন টো অফ হৈ আছে। মই আৰু অলপ দেৰি চাওঁ বিচাৰিলে কিন্তু পুলিচক খবৰ দিম।তেতিয়া তাইৰ লগত আৰু কোন কোন আছে সব ওলাই যাব।\nকথাটো মোকেই কলে indirectly ।\nভয় ভয় লাগিছে মোৰ।\n______ নহলে তাই কোনোবা ল'ৰা লৈ পলাই গ"ল? গম পাবলৈ হ'লে পাব দুয়োটাই।\nছি: নিজৰ জীয়েকৰ ওপৰতে ইমান সন্দেহ।\n"কাৰ লগত কথা পাতি আছা" প্ৰান্তিক দাই ক"লে।\n_______ বৰ্ষাৰ মাক । মনে মনে ক'লো।\nতেওঁ মনে মনে থাকিলে।\n"হব দিয়া জীয়া মই তোমালৈ আকৌ ফোন কৰিম।"\nবৰ্ষাৰ মাকে কথাটো কৈ ফোন টো কাটি দিলে।\nপ্ৰান্তিক______ কোৱা কি হ"ল?\n______ বৰ্ষাৰ মাকে ফোন কৰি যি টি কৈছে। পুলিচত দিম কৈছে কি হব?\nপ্ৰান্তিক______ হেই একো নহয় চাবা পুলিচে মাকক হে উল্টাই গালি দিব পাছত।\n_______ ওম আৰু যে তাইক ইমান সন্দেহ কৰে। পলাই যোৱা কথা কৈছে।নিজৰ ছোৱালী জনী ঘৰত নাই । অলপো যে বেয়া লগা নাই।।\nপ্ৰান্তিক______ হ'ব তুমি তাইক আকৌ এইবোৰ কথা নক'বা।নহলে আকৌ তাইৰ চিন্তা হ'ব.।\n_____ ওম আৰু আপুনি ইয়াত পালেহি যে?\nপ্ৰান্তিক______ তুমি উঠি আহিলা যে সেইখিনিৰ পৰা মই ভাবিছিলো এনেকুৱা কিবাই হ'ব সেইকাৰণে।\n_______ কিন্তু মই এটা কথা ভাবি পোৱা নাই মাকে মোৰ ফোন নম্বৰ টো কত পালে। বৰ্ষাইটো ফোন লৈ আহিছে।\nপ্ৰান্তিক_______ হ'ব বাদ দিয়া।ব'লা।\nভিতৰলৈ গলো। চাহ খাবলৈ দিছে ।সকলোকে।\nবৰ্ষা______ কলৈ গৈছিলি?\n______ মায়ে ফোন কৰিছিল।\nমিছা কৈ ক'লো।\nডাঙৰ দাইনিং টেবুল এখনত আটাইখিনিয়ে খাবলৈ লৈছো। মই বৰ্ষা আৰু বৰ্ষাৰ আইতাক একেলগে। সন্মুখত প্ৰান্তিক দা স্বাগত দা আৰু বৰ্ষাৰ মোমায়েক।\nখাই থকাৰ মাজতে আইতাকে কৈছে," তোমালোক সঁচাকৈ বৰ ভাল ল'ৰা ছোৱালী দেই।ইমান খিনি সাহস কেনেকৈ কৰিব পাৰিছা? ছোৱালী জনীৰ জীৱনটো বচালা তোমালোকে।নহলে সেই যখিনীজনীয়ে ছোৱালীজনীক শেষ কৰি পেলালেহেঁতেন।\nবৰ্ষাৰ মাকক যখিনী বুলি ক'লে।গম পাইছো কিমান দিনৰ পৰা এওঁলোকে ক্ষোভ পুহি ৰাখিছে। বহুত বেয়া পাই বৰ্ষাৰ মাকক।\n_______ বোপাহঁত। তোমালোকৰ ঘৰত কোন কোন আছে। বৰ মৰম লগা ল'ৰা দেই। প্ৰান্তিক দা আৰু স্বাগত দাই লাজ লাজ কৈ কৈছে। বহুত হাঁহি উঠিছে মোৰ । দুইৰে ইমান লাজ কেতিয়াও দেখা নাই।\nস্বাগত দাৰটো মুখেৰে কথাই নোলোৱা হ'ল। মাজে মাজে মোলৈ চাই আকৌ এবাৰ লাজ লাজ কৈ বৰ্ষা লৈ। প্ৰান্তিক দাই কৈ গৈছে এফালৰ পৰা ঘৰত কোন কোন আছে। মইয়ো আজিলৈকে জনা নাছিলোঁ তেওঁৰ ঘৰত কোন কোন আছে।ভালেই হল এই সুযোগতে জানি ল'লো। ঘৰত তেওঁ আৰু মাক দেউতাক। ঘৰৰ একমাত্ৰ ল'ৰা মানে। মিচিক মাচাককৈ হাঁহি আছো মই।তেওঁ লক্ষ্য কৰি আছে গম পাইছো পাছত দিব মোক ভালকৈ। স্বাগত দাৰ ঘৰত স্বাগত দা মাক আৰু এজনী ভনীয়েক আছে। দেউতাক নাই। কথাটো কওঁতে স্বাগত দাই দীঘল হুমুনিয়াহ এটা কাঢ়ি কৈছে। দুখ লাগিছে হয়টো।\n_______ অ আমাৰ বৰ্ষাৰ লগৰে হ'বা ন' তোমালোক?\n_______ নহয় আইতা। বুঢ়া হ'ল। আমাতকৈ ডাঙৰ।\nমই এনেই জোকাই চালো।\nপ্ৰান্তিক দাই ঘূপাকৈ চাইছে।\n_______ অ' তেতিয়া হ'লে ছোৱালী চাইছা নেকি ক'ৰবাত। কৈ দিবা আকৌ দেই আগতে। মই যাম বুঢ়া বয়সত দুপাক মান নাচি আহিম গৈ।\nআইতাৰ লগতে বৰ্ষা আৰু মই দুয়ো জনীয়ে হাঁহি দিলো।\nদুয়োটাই বহুত লাজ পাইছে। লাজতে তলমুৱাকৈ আছে। মই আৰু অলপ উচতিয়াই দিলো।\n_______ স্বাগত দা আইতাই কিবা এটা সুধিছে । কোৱা আকৌ। ডাঙৰৰ কথা অমান্য কৰিব নাপাই নহয়। মই তেনেকৈ কোৱা দেখি প্ৰান্তিক দাই ভৰি টোৱে দি মোক খুত মাৰি দিলে।চকুলৈ চালো কিবা এটা চকুৰ প্ৰচাৰত কৈ আছে। মানে মোক দিব পাছত।\nবৰ্ষাই তেওঁলোকে গম নোপোৱা কৈ আৰু অলপ ক'বলৈ কৈছে। মই আকৌ এবাৰ ক'বলৈ লওঁতেই স্বাগত দাই কলে নাই আইতা সেইবোৰ নাই ভবা এতিয়াই। বহুত দায়িত্ব আছে আগত সেইখিনি কৰি লওঁ।ভন্টি এজনীও আছে তাইৰ পঢ়া শুনা আছেই। "ঠিকেই আছে ল'ৰা মানুহ বহুত দায়িত্ব আছে তোমালোকৰ" ইমান দেৰি মনে মনে বহি থকা মামাই কলে,,, আমি অলপ গহীন হৈ দিলো। তেওঁৰ কথা টোত হাঁহি থাকিলে বেয়া হ'ব কাৰণে। বৰ্ষা ও গহীন হৈ দিলে।\n_____প্ৰান্তিক দা কোৱা আকৌ তুমি।\nপ্ৰান্তিক______ হা,,,,,,অ' নাই মইয়ো ভবা নাই এতিয়া লৈকে।\nহাঁহি উঠি গ'ল মোৰ।ইমান একটিং কৰি দেখুৱাইছে। যেনিবা তেওঁ একোৱেই নাজানে।\n_________ অ' মই আকৌ তোমালোকক এনেই হে সুধিছো দেই বেয়া নাপাবা।\nস্বাগত_______ নাই বেয়া কিয় পাম।\nআইতা_______ মোৰ কিন্তু আমাৰ জীয়া জনীক বৰ মৰম লাগিছে দেই।একেবাৰে সৰু ছোৱালীৰ নিচিনা। আমাৰ ঘৰতে ৰাখি থলো হেঁতেন।\n"অ আইতা ৰাখি থওক।ঘৰত বৰ উৎপাত কৰি থাকে" মোক তেনেকৈ কোৱা কাৰণে প্ৰান্তিক দাই বৰ ভাল পালে সেইকাৰণে পতককৈ কৈছে।\nমই মুখ খন বেকা কৰি দিলো।


ফাইভ ষ্টাৰ হোটেলত মই – কমলা দাস – ফটাঢোল\nফাইভ ষ্টাৰ হোটেলত মই – কমলা দাস\nইণ্ডিয়ান এয়াৰ লাইঞ্চৰ পৰা ফ্ৰি কম্বলখন আনিব নোৱাৰি মনৰ দুখত লাহে লাহে নামি আহিলোঁ। মনতে অলপ চিন্তাও কৰিছোঁ। মৰসাহ কৰি অকলে অকলে আহিছোঁ ৰ চোন! এতিয়া বা ক’লৈ যাওঁ! ভয় কৰাটো কিন্তু কাকো দেখুওৱা নাই কাৰণ অচিনাকি ঠাইত কোনোবাই সুবিধা ল’ব পাৰেতো! বিন্দাচ লাগেজ সংগ্ৰহ কৰি গপচত লাউঞ্জৰ বাহিৰ ওলালোঁ। বাহিৰ ওলাই দেখি কলিজা শুকাই গ’ল। হে ভগৱান! বিশাল দুনিয়াচোন! আগুৱাই যাওঁ নে পিছুৱাই যাওঁ বাৰু! কি কৰোঁ, ক’লৈ যাওঁ, পিছুৱাই গৈয়ো লাভ নহ’ব গতিকে ভাবিলোঁ যি হয় হ’ব আগুৱাই য়ে যোৱা যাওক। এই বুলি অলপ আগুৱাই গৈ দেখিলোঁ বহুত মানুহেচোন শাৰী পাতি একোখন চাইন বৰ্ডত জুনুকা বান্ধি লৈ জোকাৰি আছে! কিনো কৰিছে বুলি ওচৰলৈ গৈ দেখোঁ তাৰে এখন চাইন বৰ্ডতচোন মোৰো নাম! “Kamala Das Welcome” দেখা পাই মুখলৈ পানী আহিল, উস্ ৰক্ষা তেও! ইফালে লগে লগেই মনৰ অহং ভাৱটো জাগিলেই নহয়, বোলো “নেচনেল এৱাৰ্ড” ল’বলৈ আহিছোঁ আদৰি নিনিলে হ’ব নেকি? একদম কঁকাল চিধা কৰি, বুকু ফুলাই গৈ নিজৰ চিনাকি দিলোঁ নহয়। লগে লগেই আদৰ সাদৰ কৰি মোৰ হাতৰ পৰা লাগেজটো লৈ, এখন মস্ত ডাঙৰ গাড়ীৰ ওচৰলৈ আগবঢ়াই লৈ গ’ল। মস্ত একোচা মোচেৰে সৈতে প্ৰকাণ্ড মানুহ এজনে গাড়ীৰ দুৱাৰখন খুলি মোক উঠিবলৈ দি অলপ দূৰত হাত দুখন পিছলৈ বান্ধি ঠিয় হৈ ৰ’ল। মোৰতো লাজেই লাগিছিল, তথাপিও উঠিলোঁ৷ আৰু লাজটো কিবা দেখাম নেকি? গপচটোহে দেখাই আহিছোঁঁ!\nগাড়ী গৈ তাজ হোটেলৰ সন্মুখত ৰ’ল। মোচৱালাজনে পুনৰ গাড়ীৰ দৰ্জা খুলি সেই একেই পজত ঠিয় হৈ ৰ’ল। (গাড়ীৰ পৰা নামোতে নিজকে ৰাজকুমাৰী যেন লাগিছিল বিদ্যা!)। কোনোবা এজনে হোটেলৰ ভিতৰলৈ আগবঢ়াই লৈ গ’ল। হোটেলৰ ভিতৰ সোমাই দেখোঁ, হে হৰি! সেইখনো এখন বেলেগ জগতচোন! ( ইয়াৰ আগতে মই কেতিয়াও ফাইভ ষ্টাৰ হোটেল দেখা নাছিলোঁ) হোটেলৰ ৰুম পাই সকলোকে লগ পাই ভালেই লাগিল বাৰু। ভাৰতৰ সকলো ৰাজ্যৰ পৰা এজনকৈ আহিছে। মোৰ ৰুমমেটজনী আছিল চেন্নাইৰ। তায়ো মোৰ কথা বুজি নাপায়, ময়ো তাইৰ কথা বুজি নাপাওঁ। একেলগে থকা কেইদিন দুইজনীয়ে হাতৰ অংগী ভংগীৰেই কথা পাতিলোঁ। তিনি দিনত মই তাইক মাত্ৰ দুটা হিন্দী শব্দ শিকালোঁ, খানা আৰু পানী!\nৰুম পোৱাৰ পিছত বোলো গা টোকে ধুই লওঁ বুলি বাথৰুমত সোমালোঁ। লাগিল নহয় লেথা, হাই মোৰ কপাল, বাথৰুমতচোন বাল্টি, টেপ চেপ একো নাই! মস্ত এটা বাথটাবহে আছে। কেনেকে গা ধুম! কাকোতো সুধিবও নোৱাৰোঁ। বেছিনৰ কাষতে আছিল এটা মগ, সেইটোৰেই বেছিনৰ পৰা পানী লৈ লৈ যেনে তেনে গাটো ধুলোঁ আৰু। ভাত পানী খাই শুম বুলি দুৱাৰখন জপাবলৈ চাই দেখোঁ দুৱাৰত এটাও খিলি নাই! মৰিলোঁ আজি, অচিনাকি ঠাই দুৱাৰখন বন্ধ কৰিব নোৱাৰিলে শুম কেনেকৈ! বাৰে বাৰে জপাই দিওঁ, আকৌ টানি চালে খোল খাই যায়। (কান্দিম কান্দিম লাগি গৈছিল। দুৱাৰখন যে জপাই দিলে অটমেটিক ল’ক হৈ যায় নাজানিছিলোঁ৷) যাহ্ যি হয় হ’ব বুলি শুই থাকিলোঁ লাইট নুমুৱাই।\nলাইট নুমুৱাই শুলোঁ হে, টোপনি নাহে। ইফালে আন্ধাৰ ৰুমটোতচোন কিবা জোনৰ পোহৰৰ নিচিনা অলপ অলপ পোহৰ হ’ব ধৰিছে! তৎ ধৰিব পৰা নাই কিহৈ আছে ভূত নেকি? (হোটেলৰ ৰুম বিলাকত যে…) ভাবটো আহাৰ লগে লগে ভয়তে ঘামি জামি অৱস্থা তথৈবচ। হৰি হৰি, ইয়ালৈ আহিহে মৰিবলৈ লিখা আছিল নে মোৰ! গোটেই ৰাতিটো বহি থাকিলোঁ। (তিনি ৰাতি থাকিও ধৰিব নোৱাৰিলোঁ পোহৰটো ৰাতি ক’ৰ পৰা আহিছিল৷)\nৰাতি যেনে তেনে পুৱাল। দহটা বজাত এৱাৰ্ড ফাংচন আছে। গতিকে গা পা ধুই ওলাব লাগেই। পুনৰ মগেৰেই পানী লৈ লৈ গা ধুলোঁ। গা পা ধুই, মূৰ ফনিয়াই কাপোৰ পিন্ধাৰ আগতে এবাৰ বাথৰুমৰ পৰা আহোঁঁ বুলি গ’লোঁঁ৷ বাথৰুমত বহাৰ পৰা উঠোঁতে বেৰত অলপ হেঁচা দি উঠিব লৈছিলোঁহে, ফোচকে পানী আহি গোটেই মানুহজনীকে দিলে নহয় তিয়াই। জুৰুলি জুপুৰি হৈ ক’ৰ পৰানো পানী আহিল ভালকৈ চাই দেখিলোঁ, বেৰত এক আঙুল মান ঠাইত চাৰিওফালে ক’লা আঁচ টনা আছে। তাত হেঁচা দিলে পানী ওলায়! কৃষ্ণ এনেকৈনো ঠগিব লাগেনে। টেপটোও লগাব নোৱাৰেনে ইহঁতে?\nএৱাৰ্ড লৈ ভাত পানী খাই ৰং ৰহইচ কৰি ৰুমত অলপ জিৰাওঁ বুলি আহিলোঁ। ৰুম পাই আকৌ বিৰম্বনা। এ.টি.এম কাৰ্ডৰ নিচিনা চাবি পাতেৰে তলাটো খুলিব নোৱাৰোঁহে নোৱাৰোঁ। উল্টাই পুুুুল্টাই ভৰাইছোঁ। তথাপিও খোল নাখায়। শেষত যেনিবা “বয়” এজনে আহি খুলি দিলে, তেতিয়া হে ৰক্ষা।\nৰুমটোৰ ভিতৰতো চাবলগীয়া বহুত বস্তু। অন্য বস্তুৰ কথা নকওঁ বাৰু। মাত্ৰ ফ্ৰিজৰ ভিতৰত থকাখিনিহে চাইছোঁ। বিভিন্ন দেশৰ ফটিকা আছিল তাত। খোৱা মানুহ হ’লে ভালদৰে মজা ল’ব পাৰিলোঁহেঁতেন। হোটেলৰ বয় বিলাকেও এঘণ্টাৰ মূৰে মূৰে বৰফ লাগিব নেকি বুলি সুধিবলৈ আহি আছিলে। নাখালেও নাই, সববিলাক বটল লিৰিকি বিদাৰি চাই আহিছোঁ। বটল বিলাক কি যে ধুনীয়া ধুনীয়া! আৰু অবশেষত সকলো বিলাক চাই চিতি এৰি থৈ, ডলাৰৰ হিচাবত সাতশ টকীয়া দামী চকলেট চাৰিটা ঘৰলৈ লৈ আনিছিলোঁ!\n« থেংকিউ আংকল – বিকাশ শইকীয়া\nকৌতুক – ড০ মাখন লাল দাস »\nবৰ ৰসালকৈ লিখিলে মাহী।\nবহুত ভাল লাগিল।ফাইভ ষ্টাৰ হোটেলৰ বিষয়েও জানিলো।


অতিশয় বিপদাপন্ন শগুণ সংৰক্ষণ আৰু প্ৰজননত অধিক গুৰুত্ব আৰোপ কৰিব লাগিব | ChandubiNews\nHomeARTICLEঅতিশয় বিপদাপন্ন শগুণ সংৰক্ষণ আৰু প্ৰজননত অধিক গুৰুত্ব আৰোপ কৰিব লাগিব\nঅতিশয় বিপদাপন্ন শগুণ সংৰক্ষণ আৰু প্ৰজননত অধিক গুৰুত্ব আৰোপ কৰিব লাগিব\nপ্ৰকাশিত তাৰিখঃ ৪ এপ্ৰিল, ২০২২\nচলিত বৰ্ষৰ ১৭ মাৰ্চত দক্ষিণ কামৰূপৰ ছয়গাঁৱৰ মিলনপুৰত মৃত ছাগলী এটিৰ মাংস ভক্ষণ কৰাৰ ফলত এশটা শগুণৰ মৃত্যু হয়। পশ্চিম কামৰূপ বন সংমণ্ডলৰ বামুণীগাঁও বনাঞ্চলিক কাৰ্যালয়ৰ অন্তৰ্গত মিলনপুৰত যি ঘটনা ঘটি গ’ল ই ৰাজ্যখনৰ বাবেই এটি ক’লা দিন হিচাপে পৰিগণিত হ’ব। ইমান সংখ্যক শগুণৰ একেলগে মৃত্যু ঘটা কাৰ্য আমাৰ ৰাজ্য তথা দেশৰ ভিতৰতে নহয় ই সমগ্ৰ বিশ্ববাসীৰ বাবেই ক্ষতিকাৰক। এইক্ষেত্ৰত লোহাৰঘাট বনাঞ্চলিক বিষয়া চেমিম আখটাৰৰ নেতৃত্বত এদল বনকৰ্মীয়ে মৃত ছাগলীটোৰ মাংস ভক্ষণ কৰি অসুস্থ হৈ পৰা শগুণ দেখিলে ততালিকে বন বিভাগক খবৰ দিবলৈ মাইকযোগে ঘোষণা কৰিবলগাও হৈছিল। লগতে শগুণ সংৰক্ষণৰ গুৰুত্ব সম্পৰ্কেও কিছু কথা মাইকযোগে কৈছিল।\nপ্ৰকৃতিত শগুণে কি ভূমিকা পালন কৰে? ইয়াৰ উত্তৰ– মৰাশৰ গেলা–পচা, মাংস খাই বায়ু–পানী–মাটিৰ প্ৰদূষণ ৰোধ কৰি এক সুস্থ প্ৰাকৃতিক পৰিবেশ গঢ়াৰ ক্ষেত্ৰত সহায় কৰে। শগুণৰ আছে গেলা–পচা মাংসৰ বীজাণু সহজে ধ্বংস কৰি চবকা, জলাতংক, টেটুৱা আদি ৰোগৰ বীজাণু সংক্ৰমণত বাধা দিব পৰা ক্ষমতা। সেয়ে শগুণক প্ৰকৃতিৰ জামাদাৰ ৰূপে অভিহিত কৰা হয়। সেই শগুণ প্ৰায় আশীৰ দশকত অসমৰ মুক্ত আকাশত উৰি থকা দৃশ্য সমূহ অতি সূলভ আছিল। গাঁও অঞ্চলৰ আঁহত, শিমলু, কদম, বট, ছটিয়ানা আদি ওখ ওখ গছবোৰত শগুণে জিৰণি লোৱা আৰু সেই গছবোৰতে বাঁহ সাঁজি নিৰাপদে পোৱালি জগাই নিয়া দৃশ্যও আছিল সূলভ। কিন্তু আশী দশকৰ সেই দৃশ্যবোৰ আজি পাহৰণিৰ গৰ্ভত বিলীন হ’ল। আজি সমগ্ৰ বিশ্বত শগুণ সংকটাপন্ন। সেয়ে পক্ষীবিধৰ বংশ বৃদ্ধিৰ বাবে প্ৰজনন আৰু সংৰক্ষণৰ ক্ষেত্ৰত বিশেষ ব্যৱস্থাও গ্ৰহণ কৰিবলগীয়া হৈছে। শগুণে প্ৰতি বছৰে এবাৰত এটিকৈ কণী দিয়ে। ত্ৰিশ–চল্লিশ দিন উমনিৰ পিছত কণী ফুটি পোৱালি ওলায় আৰু সেই পোৱালিবোৰ প্ৰাপ্তবয়স্ক হোৱালৈকে ৫–৬ বছৰৰ প্ৰয়োজন হয়।\nভাৰতবৰ্ষত ৯বিধ শগুণ পোৱা যায়। এইবোৰ হ’ল পাতি শগুণ (ব’গা পিঠিয়া White–backed), ৰজা শগুণ (red–headed), লাহী ঠুঁটিয়া (Slender–billed), দীঘল ঠুঁটিয়া (Long–billed), হিমালয়ান গ্ৰিফ’ন (Himalayan griffon), ইউৰেচিয়ান গ্ৰিফ’ন (Eurasian griffon), চিনেৰিয়াচ (ক’লা শগুণ– Cinereous vulture), দাড়ি থকা শগুণ (Bearded vulture), ইজিপ্তিয়ান শগুণ (Egyptian vulture)। তাৰ ভিতৰত পাতি শগুণ, ৰজা শগুণ, লাহী ঠুঁটীয়া, হিমালয়ান গ্ৰিফ’ন, চিনেৰিয়াচ আৰু ইউৰেচিয়ান এই ছয় প্ৰজাতিৰ শগুণ অসমত পোৱা যায়। যদিও পাতি, ৰজা আৰু লাহী ঠুঁটীয়া এই তিনিবিধ শগুণ হ’ল অসমৰ স্থানীয় আৰু বাকী তিনিবিধ পৰিভ্ৰমী প্ৰজাতিৰ। শীতকালত হিমালয়ান গ্ৰিফ’ন, চিনেৰিয়াচ শগুণ পৰিভ্ৰমী চৰাই হিচাপে অসমলৈ আহে, যদিও হিমালয়ান গ্ৰিফ’নৰ সংখ্যাই অধিক। অতি কম সংখ্যক ইউৰেচিয়ান প্ৰজাতিৰ শগুণ ৰাজ্যখনলৈ আহে।\nসম্প্ৰতি আমাৰ ৰাজ্যখনত শগুণ নিধন যজ্ঞ চলি থকা বুলি ক’লেও এক প্ৰকাৰ ভুল নহয়। ৰাজ্যখনত ইমান হাৰত শগুণৰ মৃত্যু ঘটি আছে ই প্ৰকৃতিৰ জৈৱ–বৈচিত্ৰ্যৰ ভাৰসাম্যৰ প্ৰতি এক ভয়াৱহ ভাবুকি হৈ উঠিব পাৰে। কিন্তু শগুণৰ মৃত্যুৰ প্ৰকৃত কাৰকবোৰনো কি কি? ইয়াৰ উত্তৰ– প্ৰথম জীৱশ্ৰেষ্ঠ মানুহ আৰু দ্বিতীয় হ’ল ঘৰচীয়া কুকুৰ, মানে গৰাকীবিহীন বাটৰুৱা কুকুৰ। প্ৰকৃততে প্ৰাকৃতিক কাৰকতকৈ জীৱশ্ৰেষ্ঠ মানুহে সৃষ্টি কৰা কৃত্ৰিম কাৰকেহে পক্ষীবিধক বেছিকৈ ক্ষতিগ্ৰস্ত কৰিছে। মানুহ বা পশুধনৰ চিকিৎসাত ডাইক্ল’ফিনাক ব্যৱহাৰ কৰা হয়। যিকোনো ওখহা, বিষ উপশম ঘটাবলৈ অথবা জীৱ–জন্তুৰ মৰাশ সোণকালে পচাবৰ কাৰণে প্ৰায় ২০০০ চনৰ পৰা অসমৰ মানুহে ডাইক্ল’ফিনাক নামৰ কীটনাশক বিধৰ ব্যৱহাৰ কৰা দেখা যায়। এই কীটনাশক বিধ ইমানেই বিষাক্ত যে ঔষধ মিহলি মৰাশ ভক্ষণ কৰিলেও কেইঘণ্টামান পিচতেই অংগ প্ৰত্যংগ বিকল হৈ মৃত্যু মুখত পৰে। এই ডাইক্ল’ফিনাক মিহলি মৰাশ ভক্ষণৰ ফলতেই ৰাজ্যখনত অধিক হাৰত শগুণৰ মৃত্যু ঘটি আছে। তদুপৰি কৃষিক্ষেত্ৰত নতুনকৈ ব্যৱহাৰ হোৱা কাৰ্বামেট নামৰ কীটনাশক বিধো শগুণৰ বাবে অন্য এক প্ৰত্যাহ্বান স্বৰূপ। এইবিধ ব্যৱহাৰৰ পিছত পথাৰৰ কীট–পতংগ চৰাই–চিৰিকটিয়ে ভক্ষণ কৰি মৃত্যুমুখত পৰে। তেনেদৰে মৃত্যু হোৱা চৰাই–চিৰিকটিক কুকুৰ বা মাংসভোজী চৰাইয়ে ভক্ষণ কৰে। ফলত সেইবোৰৰ মৃত্যু হ’ব পাৰে নতুবা বিভিন্ন বেমাৰৰ বীজাণু কঢ়িয়াই আনিব পাৰে। যদিওবা ডাইক্ল’ফিনাক ২০০৫ চনত চৰকাৰে নিষিদ্ধ কৰিছে তথাপিও এইবিধ কীটনাশক বজাৰত উভৈনদী বুলিয়েই অভিযোগ শুনা যায়। অৱশ্যে ডাইক্ল’ফিনাক প্ৰয়োগৰ বাদেও গৰু–ছাগলীৰ কোনো বেমাৰ–আজাৰৰ চিকিৎসাত ব্যৱহৃত বিভিন্ন ঔষধেও অঘটন ঘটাব পাৰে। যদিহে তেনেধৰণৰ ঔষধৰ ছিটা দিয়া গৰু–ছাগলী অথবা অন্যান্য জীৱ–জন্তুৰ মৃতদেহ ৭২ ঘণ্টাৰ ভিতৰত ভক্ষণ কৰে। ইপিনে, আমাৰ ৰে’লপথ সমূহো শগুণৰ বাবে ঘাতকস্বৰূপ হৈ পৰিছে। মানুহে ৰে’ল পথৰ আশে–পাশে পেলোৱা পোহনীয়া জীৱ–জন্তুৰ মৰাশ ভক্ষণ কৰি সেই ৰে’ল পথতে জিৰণী লৈ থকা অৱস্থাত বহু শগুণৰ মৃত্যু ঘটিছে। ইতিমধ্য কামাখ্যা–যোগীঘোপা পথত চলন্ত ৰে’লে মহতীয়াই নিয়া অথবা চ’কাই কটাৰ ফলত– ২০১০ চনত বঙাইগাঁও জিলাৰ অভয়াপুৰীত ৪৮টা, ২০১১ত কামৰূপ জিলাৰ তিনিআলিত ৩৮টা, ২০১২ত ছয়গাঁৱত ১৫ টা, ২০২১ত ৰামপুৰত ১১টা শগুণৰ মৃত্যু ঘটিছে।\nসম্প্ৰতি, এজাক বাটৰুৱা কুকুৰ স্বভাৱ–চৰিত্ৰ বন্য প্ৰকৃতিৰ হোৱাৰ লগতে অতিপাত হিংস্ৰ হৈ পৰিছে। এইজাক কুকুৰৰ হিংস্ৰতাই মানুহ, জীৱ–জন্তু সকলোৰে বাবে ত্ৰাসৰ কাৰক হৈ পৰিছে। এই সন্দৰ্ভত ব’ম্বে নেচাৰেল হিষ্ট্ৰী ছ’চাইটীৰ বিজ্ঞানী শচীন ৰাণাডে এনেদৰে প্ৰকাশ কৰিছে– শগুণৰ পৰিমাণ হ্ৰাস পোৱা বাবে মৰাশৰ মাংস কুকুৰে বেছিকৈ খাবলৈ পাইছে। কুকুৰে তেজলগা কেঁচা মাংস বেছিকৈ খাবলৈ পালে তাৰ স্বভাৱ–চৰিত্ৰৰ গঠন বন্য আৰু হিংস্ৰ প্ৰকৃতিৰ হৈ উঠে। সেয়ে যিকোনো মুহুৰ্ততে কুকুৰবোৰে আক্ৰমণাত্মক হৈ উঠে আৰু খাদ্যৰ বাবে অন্যান্য জীৱ–জন্তুৰ ওপৰত দলবদ্ধ আক্ৰমণৰ প্ৰৱণতাও বাঢ়ে। ইপিনে, পোহনীয়া অথবা বনৰীয়া জীৱ–জন্তুৰ গাত এইজাক কুকুৰৰ আক্ৰমণ বৃদ্ধি পোৱাৰ লগেলগে গৰু–ছাগলীৰ চবকা, জলাতংক, টেটুৱা ৰোগসমূহৰ সংক্ৰমণো বৃদ্ধি পাইছে। এতিয়া এইজাক কুকুৰে খাদ্যৰ বাবে গৰু, ছাগলী অথবা সিহঁততকৈ দূৰ্বল প্ৰাণীবোৰক দলবদ্ধ আক্ৰমণ চলাই বোধ কৰে। তেনেবোৰ কুকুৰৰ ওপৰত প্ৰতিশোধ পূৰাবলৈ গৰাকীসকলে মৃতদেহত বিষাক্ত কীটনাশক মিহলাই দিয়ে। এইবোৰ কাম নীতিগতভাৱে গৰিহণাযোগ্য আৰু আইনগতভাৱেও দণ্ডণীয়, যদিও এনেদৰে প্ৰতিশোধ পূৰণ কৰি মানুহেও এক আত্মতৃপ্তি লাভকৰা দেখা গৈছে। কিন্তু কীটনাশক মিহলি মৃতদেহ ভক্ষণ কৰি তেনেবোৰ কুকুৰৰ মৃত্যু হোৱা দেখা নাই। মৃত্যু হোৱা দেখিছো কেৱল নিৰীহ, নিৰ্জু প্ৰাণী শগুণবোৰহে, সিয়ো ব্যাপক হাৰত। বহুক্ষেত্ৰত দেখা যায় শগুণ আৰু কুকুৰ একেটা মৰাশৰ মাংস ভক্ষণ কৰি থাকে। মাংসৰ অধিকাৰক লৈ কুকুৰবোৰ খঙাল হৈ পৰে। তেনেক্ষেত্ৰত কুকুৰে কামোৰাৰ ফলত আঘাতপ্ৰাপ্ত হৈ শগুণৰ মৃত্যুও ঘটিছে।\nএই কথা স্বীকাৰ কৰিবই লাগিব– শগুণৰ মৃত্যু প্ৰাকৃতিক কাৰকতকৈ মানুহৰ অদূৰদৰ্শিতা, নিৰ্মমতাবোৰহে অধিক পৰিমাণে দায়ী। মানুহৰ অদূৰদৰ্শিতাৰ বাবে ইতিমধ্যে পৃথিৱীত বহু প্ৰাণীৰ মাজত বিপদ নামি অহাই নহয় চিৰদিনৰ কাৰণে বিলুপ্তিও ঘটিছে। প্ৰকৃতিৰ জামাদাৰ স্বৰূপ শগুণ বিপদাপন্নৰ দিশে গতি কৰাৰ ক্ষেত্ৰত দায়ী কিন্তু মানুহবোৰেই। মানুহৰ অদূৰদৰ্শিতা তথা নিৰ্মমতাৰ বাবে ৰাজ্যখনৰ বিভিন্ন ঠাইত মৃত্যু ঘটা শগুণৰ সংখ্যা থূলমুলভাৱে দিব খুজিছো। ২০০১ চনত গোৱালপাৰা জিলাৰ ৰংজুলি এলেকাত ৬০টা আৰু নলবাৰী জিলাত ২৩টা শগুণ বিষক্ৰিয়াৰ ফলত মৃত্যু ঘটিছে। ২০১৪ চনৰ ২২ জানুৱাৰী আৰু ১৫ মাৰ্চৰ ভিতৰত ১৯৩টা শগুণ বিষক্ৰিয়াৰ ফলত মৃত্যু ঘটিছে বুলি বাতৰি পোৱা গৈছিল উজনি অসমৰ তিনিচুকীয়া জিলাত। ২০১৬ চনৰ ২৮ এপ্ৰিলত নৱগঠিত দক্ষিণ কামৰূপ জিলাৰ কুকুৰমাৰাৰ আমতলা গাঁৱত কীটনাশক প্ৰয়োগ কৰা মৰাশ ভক্ষণ কৰাৰ ফলত থিতাতে ২০টা শগুণৰ কৰুণ মৃত্যু হোৱাৰ লগতে ৪টা আঘাতপ্ৰাপ্ত হয়। মৃত্যুমুখত পৰা শগুণকেইটা দুষ্প্ৰাপ্য প্ৰজাতিৰ হিমালয়ান গ্ৰিফ’ন আছিল। বাকী ৪টা আঘাতপ্ৰাপ্ত শগুণক বনকৰ্মীসকলে উপযুক্ত চিকিৎসাৰে সুস্থ্ কৰি তুলি পুনৰ মুকলি আকাশত এৰি দিয়ে। চলিত বৰ্ষৰ ৫ মাৰ্চত ডিব্ৰুগড় জিলাৰ নামদাং বনাঞ্চলৰ ভৰালী ফ’ৰেষ্ট ভিলেজত এটি মৃত ছাগলী ভক্ষণ কৰাৰ ফলত ৩৫টাকৈ শগুণৰ মৃত্যু ঘটিছে। চলিত মাহৰ ১৭ মাৰ্চত কামৰূপ জিলাৰ ছয়গাঁৱতো এটি মৃত ছাগলী ভক্ষণৰ পিছত এশটা শগুণৰ মৃত্যু হয়। ২৮ মাৰ্চত শগুণ প্ৰজনন কেন্দ্ৰটোৰ কেইকিলোমিটাৰ মান দূৰত বিদ্যুৎ পৰিবাহী তাঁৰত স্পৃষ্ট এটি শগুণ মৃত্যু হয়। অৱশ্যে প্ৰচাৰ মাধ্যম সমূহৰ অজ্ঞাতে এনে বহু ঘটনা আঁৰতে থাকি যাব পাৰে নতুবা হিচাপৰ ইফাল–সিফাল হ’ব পাৰে।\nব’ম্বে নেচাৰেল হিষ্ট্ৰী ছ’চাইটীৰ বিজ্ঞানী শচীন ৰাণাডে প্ৰকাশ কৰা মতে– ২০০৫ চনত পশু–পক্ষীৰ ক্ষেত্ৰত ডাইক্ল’ফিনাক নিষিদ্ধ কৰিলেও মানুহৰ ক্ষেত্ৰত ব্যৱহাৰ এতিয়াও মুকলি হৈয়েই আছে। ২০১৫ চনত এই সংস্থাটোৰ হেঁচাৰ ফলতেই ডাইক্ল’ফিনাক উৎপাদনত কেন্দ্ৰীয় চৰকাৰে নিষেধাজ্ঞা আৰোপ কৰিছিল। যিহেতুকে ডাইক্ল’ফিনাক মানুহ, জীৱ–জন্তু উভয়ৰ ক্ষেত্ৰতে বিষনাশক হিচাপে ব্যৱহাৰ হয় তেনেস্থলত জীৱ–জন্তুৰ বাবে ৩০ মিঃমিঃ আৰু মানুহৰ বাবে ৩–৫ মিঃমিটাৰৰ প্ৰয়োজন। সেই অনুসৰি প্ৰতিটো চীচাত ৩০মিঃমিটাৰৰ অধিক উৎপাদনত কেন্দ্ৰীয় চৰকাৰে নিষেধাজ্ঞা আৰোপ কৰিছে। বিজ্ঞানীগৰাকীয়ে ডাইক্ল’ফিনাকৰ সলনি মেল’ক্সিকেম নামৰ ঔষধ বিধ ব্যৱহাৰ কৰিবলৈ পৰামৰ্শ দিয়ে, কিয়নো এইবিধ ঔষধ অধিক নিৰাপদ। কিন্তু দাম বেছি হোৱাৰ লগতে ধীৰ গতিৰে আৰোগ্য লাভ কৰা এইবিধ ঔষধ মানুহে ব্যৱহাৰ কৰিবলৈ ইচ্ছুক নহয়।\nপ্ৰকৃতিৰ জামাদাৰ স্বৰূপ শগুণ সমগ্ৰ দেশতে অস্বাভাৱিকভাৱে হ্ৰাস পাইছে। অসমতো ইয়াৰ ব্যতিক্ৰম নহয়। সেয়ে প্ৰকৃতিৰ ভাৰসাম্য ৰক্ষাত উল্লেখনীয় অৰিহনা যোগোৱা শগুণ সংৰক্ষণ অত্যন্ত জৰুৰী। বৰ্তমান পাতি, লাহী ঠুঁটীয়া এই দুয়োবিধ শগুণেই অতিশয় বিপদাপন্ন। আন্তৰ্জাতিক প্ৰকৃতি সুৰক্ষা সংস্থা আই ইউ চি এন’য়ে পক্ষীবিধক ৰে’ড ডাটা বুকত তালিকাভুক্ত কৰিছে। সেয়ে পক্ষী দুবিধক আৱদ্ধ প্ৰজননৰ দ্বাৰা বংশ বৃদ্ধি নকৰিলে হয়তো অচিৰেই বিলুপ্তি ঘটিব পাৰে। ইতিমধ্যে ভাৰতীয় বন্যপ্ৰাণী (সুৰক্ষা) আইন, ১৯৭২ অনুসৰি প্ৰথম অনুসূচীত অন্তৰ্ভূক্ত কৰি পক্ষীবিধক নিৰাপত্তা প্ৰদান কৰিছে। অতি সংকটৰ মাজতে আমালৈ এক সুখৰ বতৰাও আহিছে। সম্প্ৰতি প্ৰকৃতিৰ বুকুত বিপদাপন্ন শগুণ সংৰক্ষণ কৰিবলৈ আগবাঢ়ি আহিছে ইউ, কে (ইউনাইটেড কিংডম)ৰ দ্য’ ৰ’য়েল ছ’চাইটি ফ’ৰ দ্য’ বাৰ্ডচ, জুল’জিকেল ছ’চাইটি অৱ লণ্ডন, বাৰ্ডছ লাইফ ইণ্টাৰনেচনেল, নেচনেল বাৰ্ডছ অৱ প্ৰে’ ট্ৰাষ্ট আদি বিশ্বৰ আগশাৰীৰ দেশসমূহৰ আন্তঃৰাষ্ট্ৰীয় সংগঠন সমূহে। সংগঠন কেইটাৰ অৰ্থ সাহাৰ্যত ভাৰত চৰকাৰৰ বন আৰু পৰিৱেশ মন্ত্ৰনালয়ে ‘ব’ম্বে নেচাৰেল হিষ্ট্ৰী ছ’চাইটি’ৰ সহযোগত দেশৰ বিভিন্ন ৰাজ্যত শগুণ সংৰক্ষণ আৰু প্ৰজনন কেন্দ্ৰ (Vulture Conservation and Breeding Centre) গঢ়ি তুলিছে।\nউল্লেখযোগ্য যে, শগুণ সংৰক্ষণ আৰু প্ৰজনন কেন্দ্ৰ এটা আমাৰ ৰাজ্যখনতো স্থাপন কৰিছে। গুৱাহাটীৰ পাৰ্শ্বৱৰ্তী ৰাণীৰ বেলগুৰি গাঁৱত স্থাপন কৰা এই কেন্দ্ৰটো দেশৰ ভিতৰত তৃতীয় সংখ্যক আৰু ৰাজ্যখনৰ বাবে প্ৰথম। গুৱাহাটী বৰঝাৰস্থিত লোকপ্ৰিয় আন্তঃৰাষ্ট্ৰীয় বিমানকোঠৰ পৰা ১৬ কিলোমিটাৰ আৰু ৰাণীৰ পৰা ইয়াৰ দূৰত্ব ৫ কিলোমিটাৰ। ইতিমধ্যে হাৰিয়ানাৰ পিঞ্জৰ আৰু পশ্চিম বংগৰ বাস্কাত একোটাকৈ কৃত্ৰিম প্ৰজনন কেন্দ্ৰ স্থাপন হৈছে। ব’ম্বে নেচাৰেল হিষ্ট্ৰী ছ’চাইটি আৰু অসম চৰকাৰৰ বন বিভাগৰ সৈতে যুটীয়াভাৱে পৰিচালিত শগুণ সংৰক্ষণ আৰু প্ৰজনন কেন্দ্ৰটো ২০০৭ চনত স্থাপন কৰা হয়। এই কেন্দ্ৰটো ব’ম্বে নেচাৰেল হিষ্ট্ৰী ছ’চাইটি আৰু অসম চৰকাৰৰ এক যুটীয়া প্ৰকল্প। কেন্দ্ৰটোৰ আৰম্ভণিত পাতি শগুণ (ব’গা পিঠিয়া), লাহী ঠুঁটীয়া এই দুই প্ৰজাতিৰ ৪০টা শগুণ ৰাখি আৱদ্ধ প্ৰজনন কৰিছিল। বৰ্তমান কেন্দ্ৰটোত শগুণৰ সংখ্যা ৬শ টালৈ বৃদ্ধি পাইছে। এই তথ্য ব্যক্ত কৰে কেন্দ্ৰটোৰ মুখ্য বিজ্ঞানী শচীন ৰাণাডে।\nআজিৰ সমাজ প্ৰযুক্তি–বিদ্যাৰ সমাজ। কিন্তু প্ৰযুক্তিৰ সহায়ত উচ্চ শিখৰ বগাবলৈ সক্ষম হোৱা সমাজখনত অন্ধ বিশ্বাসেও কটকটীয়াভাৱে খোপনি পুতিছে। মানুহ যিমান উচ্চ শিক্ষাৰে শিক্ষিত হৈছে সমান্তৰালভাৱে অন্ধ বিশ্বাসৰ প্ৰতিও দূৰ্বলতা বাঢ়িছে। দেখাত সকলো মানুহেই অন্ধ বিশ্বাসক বিৰোধ কৰে যদিও বাস্তৱত এখন ওলোটা ছবিহে প্ৰতিফলিত হয়। অন্ধ বিশ্বাসৰ প্ৰতি আকৃষ্ট লোকৰ সংখ্যা দিনক দিনে যি হাৰত বাঢ়িবলৈ ধৰিছে ই সভ্য সমাজখনৰ বাবেই এক চিন্তনীয় বিষয়। মানুহৰ মাজত শিপাই থকা অন্ধ বিশ্বাসৰ ধ্যান–ধাৰণাই বহু সময়ত শগুণৰ বিপদ চপাইছে। শগুণৰ বমি, নখ, ঠোঁট, আঙুলি, পাখি, বুকুৰ নোম আদিৰে হেনো মানুহৰ অভিলাষা পুৰণ হয়। আজিৰ সমাজখনত এইবোৰ ধ্যান–ধাৰণা বিশ্বাস কৰা মানুহৰ সংখ্যা তাকৰ নহয়। মানুহৰ মনৰ কামনা–বাসনা, উচ্চ অভিলাস পুৰণ কৰিবলৈ এতিয়াও বন্যপ্ৰাণী হত্যা কৰি থকাটো মিছা নহয়। বন্যপ্ৰাণীৰ অংগ–প্ৰত্যংগৰ এখন বিশাল চোৰাং বজাৰ আছে। য’ত বজাৰখনে স্থানীয় পৰ্যায়ৰ পৰা আন্তঃৰাষ্ট্ৰীয় পৰ্যায়লৈকে বিয়পি আছে। বন্যপ্ৰাণীৰ অংগ–প্ৰত্যংগ বিচাৰি আজিও এচাম মানুহে বলিয়াৰ দৰে ঘূৰি ফুৰিছে।\nগভীৰ হাবি–জংঘল শগুণৰ বাবে প্ৰিয় বাসস্থান নহয়। শগুণে সদায় মানুহৰ আশে–পাশে থাকি ভাল পায়। সেয়ে মানুহৰ বাসস্থানৰ ওচৰে–পাজৰে থকা শিমলু, কদম, বট, আঁহত, ছটিয়ানা আদি ওখ–ওখ গছবোৰত বাঁহ সাঁজি পোৱালি জোগায়। কিন্তু গাঁৱতেই হওক অথবা চহৰতেই হওক বিভিন্ন কাৰণত এনে গছবোৰ ধ্বংস হৈ গৈছে। ইপিনে, চহৰ–নগৰ সমূহত দিনক দিনে জনসংখ্যাৰ বিস্ফোৰণ ঘটাৰ ফলত ওখ গছ–গছনি ৰোপনৰ বাবে মুকলি ঠাইৰ অভাৱ ঘটিছে। মুকলি ঠাইৰ অভাৱে ওখ গছ–গছনি ৰোপনৰ বাবে যথেষ্ট অসুবিধাৰো সৃষ্টি কৰিছে। বিপৰীতে, গ্ৰামাঞ্চলত এতিয়াও মুকলি ঠাইৰ অভাৱ ঘটা নাই। কিন্তু এইবোৰ গছ–গছনি ৰোপনৰ বাবে আগ্ৰহীলোকহে নাই। অধিক হাৰত ওখ ওখ গছ–গছনি ৰোপনৰ আঁচনি এখন যদি গাঁও অঞ্চলত জনপ্ৰিয় কৰি তুলিবপৰা যায় তেনেহ’লে প্ৰকৃতিৰ ভাৰসাম্য ৰক্ষাৰ ক্ষেত্ৰত বহুগুণে ফলপ্ৰসু হ’ব। তাৰবাবে সংশ্লিষ্ট বিভাগ, জনসাধাৰণ উভয়ৰে সততা, নিষ্ঠা আৰু সদিচ্ছাৰ প্ৰয়োজন হ’ব। বাঁহ সাজিবৰ বাবে শিমলু, কদম, আঁহত, বট, ছটিয়ানা আদি ওখ গছ–গছনি ৰোপনেৰে শগুণৰ বাসস্থানৰ বাবে উপযুক্ত পৰিৱেশ সৃষ্টি কৰিব পাৰিলে আশীৰ দশকৰ সেই অৱস্থা পুনৰ ঘূৰাই আনিবলৈ বেছিদিন নালাগিব। আজি চাৰি বছৰ আগৰ কথা। অসমত শগুণ হত্যাত জড়িত এগৰাকী ব্যক্তিক আদালতে এক দৃষ্টান্তমূলক শাস্তি প্ৰদান কৰিছিল। কামৰূপ জিলাৰ কমলপুৰৰ ব্যক্তি এগৰাকীয়ে ২৮ দিনকৈ কাৰাবাসত কটোৱাৰ পিছত চৰ্ত সাপেক্ষেহে মুকলি আকাশৰ তললৈ আহিছিল। এই ব্যক্তিগৰাকীক গুৱাহাটী উচ্চ ন্যায়ালয়ে শাস্তিৰ ৰায় হিচাপে ২৫জোপাকৈ গছ ৰোপন কৰি লালন–পালনৰ আদেশ প্ৰদান কৰিছে। গছ ৰোপনতে দায়িত্ব শেষ নহ’ব ইয়াৰ অগ্ৰগতিৰ খতিয়ানো সময়ে সময়ে ন্যায়ালয়ক প্ৰদান কৰিব লাগিব। যিয়েই নহওক বন্যপ্ৰাণী হত্যাত জড়িতসকলৰ শাস্তিৰ বিধান কঠোৰ হ’বই লাগিব। লগতে দেশৰ উচ্চতম ন্যায়ালয়ে ১৯৯৬ গছ কটাত যি নিষেধাজ্ঞা আৰোপ কৰিছিল তাকো কটকটীয়াভাৱে প্ৰয়োগ কৰিব লাগিব।\nপ্ৰতি বছৰে বিশ্ব আৰ্দ্ৰভূমি দিৱস, বিশ্ব বন দিৱস, বিশ্ব পৰিবেশ দিৱস, বিশ্ব বন্যপ্ৰাণী সপ্তাহ পালনৰ নামত ৰাজ্যৰ বন বিভাগে লাখ লাখ টকা ব্যয় কৰি আহিছে। কিন্তু বাস্তৱত এই দিৱসবোৰৰ তাৎপৰ্য, দায়িত্ব, মেল–মিটিং, গছ–গছনিৰ পুলি বিতৰণ, বিল–জলাশয়ত মাছ–কাছ মেলি দিয়াতে সীমাবদ্ধ থাকি গ’ল। এই দিৱসবোৰৰ পৰা ৰাইজ, প্ৰকৃতি কেনেদৰে উপকৃত হৈছে তাৰ উদাহৰণ বিচাৰি পোৱাটোৱেই জটিল। ভাবিলে এনে লাগে যে অধিক সময় নিতাল মাৰি থকা মানুহবোৰ এই দিৱস উপলক্ষতহে যেন প্ৰকৃতি সংৰক্ষণৰ প্ৰতি সাৰ পাই উঠে। চৰকাৰে প্ৰতিটো বছৰতে এই দিৱসবোৰ ধুমধামেৰে আয়োজন কৰি আহিছে যদিও প্ৰকৃতি সংৰক্ষণৰ প্ৰতি আগ্ৰহী মানুহৰ সংখ্যা বঢ়া দেখা নাই। আচলতে মানুহবোৰৰ আগ্ৰহ বঢ়া নাই নে মানুহবোৰক আগ্ৰহী কৰি তুলিব পৰা নাই? সেইটোহে আজিৰ তাৰিখত এক গুৰুত্বপূৰ্ণ প্ৰশ্ন। বিপদাপন্ন শগুণ সংৰক্ষণ আৰু আৱদ্ধ প্ৰজননৰ বাবে ২০০৭ চনতেই স্থাপন কৰা ৰাণীৰ বেলগুৰিত থকা কেন্দ্ৰটোক ৰাইজে যিধৰণে জানি–বুজি উঠিব লাগিছিল সেই ধৰণে উঠিবপৰা নাই। গতিকে ৰাইজ, শিক্ষানুষ্ঠান, চৰকাৰী, বেচৰকাৰী অনুষ্ঠান–প্ৰতিষ্ঠানকো প্ৰকৃতি সংৰক্ষণ আন্দোলনৰ সৈতে জড়িত কৰি ল’ব লাগিব। এয়াও চৰকাৰৰে দায়িত্ব। এইক্ষেত্ৰত চৰকাৰে নিজে আগবাঢ়িব লাগিব নহ’লে কোনো আগ্ৰহী ব্যক্তি, সংস্থাক পূৰ্ণ সহযোগ আগবঢ়াব লাগিব। চৰকাৰৰ গুৰুত্ব অবিহনে এই আন্দোলনবোৰৰ পৰিসৰ পোষ্টাৰ, বেনাৰতে সীমাবদ্ধ থাকিব। সমাজত সচেতন মানুহৰ সংখ্যা বৃদ্ধি নহ’লে কোটি কোটি টকা খৰচ কৰি শগুণৰ আৱদ্ধ প্ৰজননৰ অৰ্থ নাথাকিব। যেতিয়ালৈকে সাধাৰণ জনতাক সজাগ–সচেতন কৰি তুলিব পৰা নাযায় তেতিয়ালৈকে মৰাশত কীটনাশক মিহলোৱা কাৰবাৰবোৰ চলিয়েই থাকিব। আৰু সেই মৰাশবোৰ ভক্ষণ কৰি কোটি কোটি টকা ব্যয়েৰে প্ৰজনন বৃদ্ধি কৰা আপুৰুগীয়া শগুণবোৰৰ মৃত্যু ঘটিব। সেয়ে কৃত্ৰিমভাৱে প্ৰজনন কৰি শগুণৰ সংখ্যা বৃদ্ধি কৰিলেই নহ’ব, শগুণবোৰে নিৰাপদে চলাচল কৰিবপৰাকৈ প্ৰাকৃতিকভাৱে বাসস্থানৰ ব্যৱস্থাও গঢ়ি তুলিব লাগিব। প্ৰাকৃতিক সম্পদবোৰ নিজৰ বুলি যেতিয়ালৈকে মানুহৰ মনত চিন্তা এটা সোমাই দিব পৰা নাযায় তেতিয়ালৈকে ৰাইজৰ সমৰ্থন লাভ কৰিব পৰা নাযাব। অপ্ৰিয় হ’লেও স্বীকাৰ কৰিবই লাগিব মানুহৰ চিন্তা–চেতনাবোৰ যদি উন্নত নহয়, তেনেহ’লে কটকটীয়া আইন ৰূপায়ণ কৰিলেও ইয়াৰ পৰা সুফল আশা কৰিব নোৱাৰি। যোৱা ১৭ মাৰ্চত ছয়গাঁৱৰ মিলনপুৰত মৃত ছাগলী ভক্ষণ কৰি অসুস্থ হৈ পৰা শগুণবোৰক উদ্ধাৰ কৰি ৰাণীৰ বেলগুৰিৰ শগুণ সংৰক্ষণ আৰু প্ৰজনন কেন্দ্ৰৰ আৰোগ্য কক্ষত আনি চিকিৎসা কৰিছিল। আৰোগ্য লাভকৰা ১৪টা হিমালয়ান গ্ৰিফ’ন আৰু ১টা ষ্টেপ ঈগল যোৱা ৩১ মাৰ্চত মুকলি আকাশত এৰি দিয়া হয়। এই উপলক্ষে কেন্দ্ৰটোৰ মুখ্য বিজ্ঞানী শচীন ৰাণাডেৰ তত্বাৱধানত ৰাণী আৰু কুলশীৰ বনাঞ্চলিক বিষয়াদ্বয়ৰ উপস্থিতিত এক অনুস্তুপীয়া কাৰ্যসূচী আয়োজন কৰা হৈছিল। বন বিভাগে এই অনুস্তুপীয়া কাৰ্যসূচীটোক শগুণ সংৰক্ষণ আৰু উপকাৰীতা সম্পৰ্কে এক সজাগতামূলক সভা ৰাজহুৱাকৈ আয়োজনৰ সুবিধাকণ ল’ব পাৰিলেহেতেন। যিয়েই নহওক চৰকাৰ তথা বন বিভাগে সজাগতা অভিযানবোৰ অধিক জনমুখী কৰি তুলিবই লাগিব।\nPrevious articleবিহু নাচ আৰু বিহু ঢোল বাদন\nNext articleপলাশবাৰী অঞ্চলত শ্ৰীশ্ৰীবাসন্তী পূজা–উৎসৱ


Goalpara Lokageet গোৱালপৰীয়া লোকগীত ( প্ৰথম খণ্ড ) সংগ্ৰহ আৰু সম্পাদনা : দ্বিজেন নাথ প্ৰকাশক : বীণা লাইব্ৰেৰী - SCIENTIA BOOK SHOP\nGoalpara Lokageet গোৱালপৰীয়া লোকগীত ( প্ৰথম খণ্ড ) সংগ্ৰহ আৰু সম্পাদনা : দ্বিজেন নাথ প্ৰকাশক : বীণা লাইব্ৰেৰী\nHome / Assamese Book Publications অসমীয়া কিতাপ প্ৰকাশন / Bina Library / Goalpara Lokageet গোৱালপৰীয়া লোকগীত ( প্ৰথম খণ্ড ) সংগ্ৰহ আৰু সম্পাদনা : দ্বিজেন নাথ প্ৰকাশক : বীণা লাইব্ৰেৰীâ€¹Return to Previous Page\nProduct code: 3917 Category: Bina Library\nYou Save: 10.00 (7%)\nগোৱালপৰীয়া লোকগীত ( প্ৰথম খণ্ড )\nসংগ্ৰহ আৰু সম্পাদনা : দ্বিজেন নাথ\nপ্ৰকাশক : বীণা লাইব্ৰেৰী\nপ্ৰথম প্ৰকাশ : 1979\nদ্বিতীয় প্ৰকাশ : 2018\nGoalpara Lokageet গোৱালপৰীয়া লোকগীত ( প্ৰথম খণ্ড ) সংগ্ৰহ আৰু সম্পাদনা : দ্বিজেন নাথ প্ৰকাশক : বীণা লাইব্ৰেৰী quantity\nTag: Goalpara Lokageet\nGoalpara Lokageet : A collection of the folk-songs of Goalpara area\nPublished by : Bina Library\n1st Edition : 1979\n2nd Edition : 2018\nGoalpariya Bhawaiya Geetat Dristipat গোৱালপৰীয়া ভাৱাইয়া গীতত দৃষ্টিপাত দ্বিজেন নাথ প্ৰকাশক : পূৰ্বাঞ্চল প্ৰকাশ\nAsamiya Lokagiti Sanchayan অসমীয়া লোকগীতি সঞ্চয়ন ড° হেমন্ত কুমাৰ শৰ্মা আগকথা : ড° মহেশ্বৰ নেওগ প্ৰকাশক : বীণা লাইব্ৰেৰী\nMising Lokageet : Oi ni:tom মিচিং লোকগীত অই নিঃতম্ সংগ্ৰহ, সম্পাদনা আৰু অনুবাদ নাহেন্দ্ৰ পাদুন প্ৰকাশক : অসম প্ৰকাশন পৰিষদ\nAsamar Loka Sanskriti অসমৰ লোকসংস্কৃতি ড° নিৰ্মলপ্ৰভা বৰদলৈ প্ৰকাশক : বীণা লাইব্ৰেৰী\nAsamiya Varna Prakash অসমীয়া বৰ্ণপ্ৰকাশ ড° গোলোকচন্দ্ৰ গোস্বামী প্ৰকাশক : বীণা লাইব্ৰেৰী\nAl Quran : Asomiya Anubaad আল্ কুৰআন অসমীয়া অনুবাদ অনুবাদক : ডাঃ জহুৰুল হক প্ৰকাশক : বীণা লাইব্ৰেৰী\nAami Tenehole Ki Karim আমি তেনেহ’লে কি কৰিম ? ড° পাৰ্থ চট্টোপাধ্যায় অনুবাদ : গোবিন্দ প্ৰসাদ ভূঞা প্ৰকাশক : বীণা লাইব্ৰেৰী\nGoalparia Loka Sanskriti গোৱালপৰীয়া লোকসংস্কৃতি : দ্বিজেন নাথ (BANALATA)\nAsamiya Bhasar Uccaran অসমীয়া ভাষাৰ উচ্চাৰণ ড° শ্ৰীগোলোকচন্দ্ৰ গোস্বামী প্ৰকাশক : বীণা লাইব্ৰেৰী\nRukmini Haran Kavya মহাপুৰুষ শ্ৰীশ্ৰীশংকৰদেৱ বিৰচিত ৰুক্মিণী হৰণ কাব্য সম্পাদক : ড° নাৰায়ণ দাস প্ৰকাশক : বীণা লাইব্ৰেৰী\nMur Chhoalikaal মোৰ ছোৱালীকাল তছলিমা নাছৰিন অনুবাদ : অমিত চৌধুৰী প্ৰকাশক : বীণা লাইব্ৰেৰী\nBishwayanar Patabhumi বিশ্বায়নৰ পটভূমি ( ‘ৱান ৱৰ্ল্ড’ গ্ৰন্থৰ মুকলি অনুবাদ ) ডেল কাৰ্নেগী প্ৰকাশক : বীণা লাইব্ৰেৰী\nAchinaki Mon অচিনাকি মন ডাঃ হিৰণ্ময় সাহা ডাঃ ধীৰেন্দ্ৰনাথ নন্দীৰ ভূমিকাসহ অনুবাদ : ড° অনিমা গুহ প্ৰকাশক : বীণা লাইব্ৰেৰী\nAvasaad অৱসাদ এক গোপন মহামাৰী ডাঃ হিৰণ্ময় সাহা অনুবাদ : ড° সিদ্ধেশ্বৰ বৰ্ম্মা প্ৰকাশক : বীণা লাইব্ৰেৰী\nPadma Noir Nawriya পদ্মা নৈৰ নাৱৰীয়া মানিক বন্দ্যোপাধ্যায় অনুবাদ : তোষপ্ৰভা কলিতা প্ৰকাশক : বীণা লাইব্ৰেৰী\nBaak-Patuta বাক্-পটুতা ডেল কাৰ্নেগী অনুবাদ : ব্ৰজকুমাৰ তালুকদাৰ প্ৰকাশক : বীণা লাইব্ৰেৰী\nBishay Sangbadikataa বিষয় সাংবাদিকতা ড° পাৰ্থ চট্টোপাধ্যায় অনুবাদ : ড° প্ৰশান্ত চক্ৰৱৰ্তী প্ৰকাশক : বীণা লাইব্ৰেৰী\nFarasi Premik ফৰাছী প্ৰেমিক তছলিমা নাছৰিন অনুবাদ : অশ্বিনী কুমাৰ বেজবৰুৱা প্ৰকাশক : বীণা লাইব্ৰেৰী\nRabhamij ৰাভামিজ ভাষা আৰু নিদৰ্শন ড° উপেন ৰাভা হাকাচাম প্ৰকাশক : বীণা লাইব্ৰেৰী\nRabha Bhasa Aru Sahitya ৰাভা ভাষা আৰু সাহিত্য ড° উপেন ৰাভা হাকাচাম প্ৰকাশক : বীণা লাইব্ৰেৰী\nJanasangjogar Sahaj Upay জনসংযোগৰ সহজ উপায় ( ‘দ্য মিষ্টৰি অব মাছ কমিউনিকেছন’ গ্ৰন্থৰ মুকলি অনুবাদ ) ডেল কাৰ্নেগী প্ৰকাশক : বীণা লাইব্ৰেৰী\nSangathanik Dakkhata Arjan সাংগঠনিক দক্ষতা অৰ্জন ( ‘আউটলাইন অব এড্‌মিনিষ্ট্ৰেছন ছাইক’লজি’ গ্ৰন্থৰ মুকলি অনুবাদ ) ডেল কাৰ্নেগী প্ৰকাশক : বীণা লাইব্ৰেৰী\nVastubidya বাস্তুবিদ্যা : ফেং শ্বুই : জগন্নাথ শৰ্মা (BINA LIBRARY)\nবাস্তুবিদ্যা : ফেং শ্বুই : জগন্নাথ শৰ্মাVastubidya Written by Jagannath Sharma Published by Chandan Dey LANGUAGE: ASSAMESE Publication: Bina Library RS: 60\nBRAHMAPUTRAR PAAROT BY: TASLIMA NASRIN ব্ৰহ্মপুত্ৰৰ পাৰত : তছলিমা নাছৰিন (BINA LIBRARY)\nBina Library, Taslima Nasrin তছলিমা নাছৰিন\nব্ৰহ্মপুত্ৰৰ পাৰত : তছলিমা নাছৰিন\nBOOK NAME: BRAHMAPUTRAR PAAROTTRANSLATION OF : TASLIMA NASRIN'S BENGALI SHORT STORIES 'BRAMHAPUTRER PAARE'TRANSLATED BY : DHRUBA KUMAR DASPUBLISHED BY : CHANDAN DEYPUBLICATION : BINA LIBRARYLANGUAGE: ASSAMESERS. 801ST EDITION : JULY, 2014\nBijnanar Sadhak বিজ্ঞানৰ সাধক মূল ৰচনা : দেবব্ৰত দাশগুপ্ত অনুবাদক : ড° প্ৰফুল্ল কটকী (BINA LIBRARY)\nBina Library, Prafulla Kataki প্ৰফুল্ল কটকী\nবিজ্ঞানৰ সাধক মূল ৰচনা : দেবব্ৰত দাশগুপ্ত অনুবাদক : ড° প্ৰফুল্ল কটকী Bijnanar Sadhak Written by Debabarata Dasgupta Published by S.R. Dey LANGUAGE: ASSAMESE Publication: Bina Library RS: 100\nJivanor Samparka জীৱনৰ সম্পৰ্ক : ড° পাৰ্থ চট্টোপাধ্যায় (BINA LIBRARY)\nBina Library, Partha Chattopadliyay পাৰ্থ চট্টোপাধ্যায়\nজীৱনৰ সম্পৰ্ক : ড° পাৰ্থ চট্টোপাধ্যায়Jivanor SamparkaTranslation of Dr. Partha ChattopadhyayPublished by Chandan DeyLANGUAGE: ASSAMESEPublication: Bina LibraryRS: 150\nAapuni Aru Aapunar Santaan আপুনি আৰু আপোনাৰ সন্তান : ড° পাৰ্থ চট্টোপাধ্যায় (BINA LIBRARY)\nআপুনি আৰু আপোনাৰ সন্তান : ড° পাৰ্থ চট্টোপাধ্যায় Aapuni Aru Aapunar Santaan Translated by Dr.Partha Chattopadhyay Published by Chandan Dey LANGUAGE: ASSAMESE Publication: Bina Library RS: 120\n120.00 114.00Add to cart\nSWANIRBACHITA KOBITA BY: TASLIMA NASRIN স্ব-নিৰ্বাচিত কবিতা : তছলিমা নাছৰিন (BINA LIBRARY)\nস্ব-নিৰ্বাচিত কবিতা : তছলিমা নাছৰিনBOOK NAME: SWANIRBACHITA KOBITATRANSLATION OF : TASLIMA NASRIN'S BENGALI POEMS KOBITASAMAGRATRANSLATED BY : DR. BINITA BORA DEV CHOUDHURYPUBLISHED BY : CHANDAN DEYPUBLICATION : BINA LIBRARYLANGUAGE: ASSAMESERS. 1501ST EDITION : APRIL, 2011\n150.00 140.00Add to cart\nAloukik Nahay, Loukik অলৌকিক নহয়, লৌকিক : প্ৰবীৰ ঘোষ (BINA LIBRARY)\nঅলৌকিক নহয়, লৌকিক : প্ৰবীৰ ঘোষ Aloukik Nahay, Loukik Transtalion of Prabir Ghosh Published by Chandan Dey LANGUAGE: ASSAMESE Publication: Bina Library RS: 150\nBibelar Paatot Jishu Aru Anyanya Kahini বাইবেলৰ পাতত যীশু আৰু অন্যান্য কাহিনী : প্ৰদীপ কুমাৰ (BINA LIBRARY)\nBina Library, Pradip Kumar প্ৰদীপ কুমাৰ\nবাইবেলৰ পাতত যীশু আৰু অন্যান্য কাহিনী : প্ৰদীপ কুমাৰBibelar Paatot Jishu Aru Anyanya Kahini Published by Chandan Dey Collected and compiled by Pradip Kumar LANGUAGE: ASSAMESE Publication: Bina Library RS: 25\nKamrupriya Lokagita কামৰূপীয়া লোকগীত : শ্ৰীব্ৰজপতি মহন্ত (BINA LIBRARY)\nকামৰূপীয়া লোকগীত : শ্ৰীব্ৰজপতি মহন্তKamrupriya LokagitaComplied by Shri Brajapati MahantaPublished by M/s Bina LibraryLANGUAGE: ASSAMESERS: 50\n50.00 45.00Add to cart


Assam Private Jobs 2021 প্ৰাইভেট চাকৰি । অৰ্হতা অষ্টম মান,মেট্ৰিক, হায়াৰ চেকেণ্ডেৰী আৰু অন্যান্য - Dimpu Baruah\nHome COMPANY JOB COMPANY JOBS Assam Private Jobs 2021 প্ৰাইভেট চাকৰি । অৰ্হতা অষ্টম মান,মেট্ৰিক, হায়াৰ চেকেণ্ডেৰী আৰু অন্যান্য\nAssam Private Jobs 2021 প্ৰাইভেট চাকৰি । অৰ্হতা অষ্টম মান,মেট্ৰিক, হায়াৰ চেকেণ্ডেৰী আৰু অন্যান্য\nDATA ONE July 02, 2021 COMPANY JOB, COMPANY JOBS,\nহেল্লো বন্ধুসকল, আজি আমি আপোনালোকক অসমত শেহতীয়াকৈ মুকলি হোৱা কেইটামান ব্যক্তিগত খণ্ডৰ চাকৰিৰ বিষয়ে জনাম । আপোনালোকে কিদৰে আবেদন কৰিব সকলো তলত উল্লেখ কৰা হৈছে ।\nএইখিনিতে এটা কথা মনত ৰাখিব যে এইসমুহ প্ৰাইভেট চাকৰি হয়, যদি কোনোবাই আবেদন কৰোতে ধন বিচাৰে তেনে ঠাইত আবেদন নকৰিব । যদি ধনৰ লেনদেন কৰে তাৰ বাবে আমি কোনোপদ্ধেই জগৰীয়া নহয় । গতিকে আহক কি কি প্ৰাইভেট চাকৰি মুকলি হৈছে জানো আহক -\n1) Smart Electro Care স্মাৰ্ট ইলেক্ট্ৰ কেয়াৰ\nপদৰ নাম - অফিচ এডমিন (মহিলা)\nফ্ৰেচাৰ্ছসকলেও আবেদন কৰিব পাৰে\nশিক্ষাৰ অৰ্হতা - B.Sc / B.com প্ৰাৰ্থী লগতে কম্পিউটাৰৰ মৌলিক জ্ঞান থাকিব লাগিব\nদৰমহা - 10,000 ৰ পৰা 20,000 টকা\nবয়স - 23 বছৰ বা ততোধিক\nঅৱস্থান - খ্ৰীষ্টান বস্তি, গুৱাহাটী\nকেনেদৰে আবেদন কৰিব - আপোনাৰ বায়ডাটা ইমেইল কৰক - sales@smartelectrocare.com নতুবা কল কৰক - 9854947577\n2) Green Valley Company & C.B.Trading-গ্ৰীণ ভেলী কোম্পানী আৰু চি.বি.ট্ৰেডিং-\nপদৰ নাম - FMCG FIELD SALES EXECUTIVE এফ.এম.চি.জি. ফিল্ড চেলছ এক্সিকিউটিভ (এফ.এম.চি.জি. বা ফাৰ্মা পৃষ্ঠভূমিত নিম্নতম অভিজ্ঞতা 1-2 বছৰৰ হব লাগিব)\nকেনেদৰে আবেদন কৰিব - হোৱাটছএপ কৰক 7099573821\nস্থান - তিনিচুকীয়া\n3) Security Guard নিৰাপত্তাৰক্ষীৰ খালী পদ\nশিক্ষাৰ অৰ্হতা - অষ্টম শ্ৰেণী উত্তীৰ্ণ\nস্থান - নগাঁও, তেজপুৰ, ডিব্ৰুগড় আৰু গুৱাহাটী\nকোনো মাচুল নাই\nকেনেদৰে আবেদন কৰিব - কল কৰক 9508196949, 9508196950, 9864496951\n4) HERITAGE PUBLIC SCHOOL GUWAHATI হেৰিটেজ পাব্লিক স্কুল গুৱাহাটী\nপিজিটি: ৰসায়ন বিজ্ঞান/জীৱবিজ্ঞান আৰু অৰ্থনীতি\nঅৰ্হতা: বি.এড.-ৰ সৈতে স্নাতকোত্তৰ।\nওপৰোক্ত প্ৰাৰ্থীসকলৰ নিজ নিজ ক্ষেত্ৰত অতি কমেও ৩ বছৰৰ অভিজ্ঞতা থাকিব লাগিব।\nআগ্ৰহী প্ৰাৰ্থীসকলে তেওঁলোকৰ বায়ডাটা hpsguwahati@gmail.com প্ৰেৰণ কৰিব\nযোগাযোগ : 8812922333\n5) অন্যান্য পদ\nক) অফিচ বয় / গাৰ্ল আৰু দৰমহা - 3500 টকা\nখ) পাচলি বিক্ৰেতা আৰু দৰমহা - 4500 ৰ পৰা 6000 টকা\nকল কৰক - 7664811518\nলগতে পঢ়ক - অইলত মুকলি ১২০ টা পদত চাকৰি ।\nTags # COMPANY JOB # COMPANY JOBS\nWritten by DATA ONE at July 02, 2021\nLabels: COMPANY JOB, COMPANY JOBS


Bharat Bandh Bank strike: আজি আৰু কাইলৈ ভাৰত বন্ধ ! বেঙ্কিং-বীমাৰ পৰা আৰম্ভ কৰি এই সকলোবোৰ সেৱাত প্ৰভাৱ পৰিব ...– News18 assam\nBharat Bandh Bank strike: আজি আৰু কাইলৈ ভাৰত বন্ধ ! বেঙ্কিং-বীমাৰ পৰা আৰম্ভ কৰি এই সকলোবোৰ সেৱাত প্ৰভাৱ পৰিব ...\nকেন্দ্ৰীয় ট্ৰেড ইউনিয়নৰ ইউনাইটেড ফ্ৰণ্টে কেন্দ্ৰীয় চৰকাৰৰ নীতিৰ বিৰুদ্ধে আজি আৰু কাইলৈ দেশজুৰি বন্ধৰ আহ্বান জনাইছে। বন্ধৰ বাবে, বেংকসমূহৰ কাম-কাজ দুদিনৰ বাবে স্থগিত থাকিব পাৰে।\nLast Updated : March 28, 2022, 08:29 IST\nকেন্দ্ৰীয় ট্ৰেড ইউনিয়নৰ ইউনাইটেড ফ্ৰণ্টে কেন্দ্ৰীয় চৰকাৰৰ নীতিৰ বিৰুদ্ধে আজি আৰু কাইলৈ দেশজুৰি বন্ধৰ আহ্বান জনাইছে। বন্ধৰ বাবে, বেংকসমূহৰ কাম-কাজ দুদিনৰ বাবে স্থগিত থাকিব পাৰে কিয়নো অল ইণ্ডিয়া বেংক এমপ্লয়িজ এছ'চিয়েশ্যনে বন্ধলৈ সমৰ্থন আগবঢ়াইছে। ট্ৰেড ইউনিয়নসমূহে চৰকাৰৰ কিছুমান নীতিত তাৎক্ষণিক পৰিৱৰ্তনৰ দাবী জনাইছে। ট্ৰেড ইউনিয়নবোৰে দাবী কৰে যে চৰকাৰে শ্ৰমিক সংহিতা বাতিল কৰিব লাগে, যিকোনো ধৰণৰ ব্যক্তিগতকৰণ তৎক্ষণাৎ বন্ধ কৰিব লাগে, ৰাষ্ট্ৰীয় মুদ্ৰাকৰণ পাইপলাইন (এনএমপি) আঁতৰ কৰিব লাগে আৰু এমজিএনৰেগাৰ অধীনত মজুৰি আৱণ্টন বৃদ্ধি কৰিব লাগে আৰু ঠিকা শ্ৰমিকসকলক নিয়মীয়া কৰিব লাগে।\nবৈঠকৰ পিছত ট্ৰেড ইউনিয়নে কৈছিল যে পথ, পৰিবহন আৰু বিদ্যুৎ বিভাগৰ কৰ্মচাৰীসকলেও বন্ধত যোগদান কৰিব। ইয়াৰ উপৰিও, বেঙ্কিং আৰু বীমা কোম্পানীবোৰো বন্ধত অন্তৰ্ভুক্ত থাকিব। ট্ৰেড ইউনিয়নসমূহে কয়লা, তেল, ডাক, আয়কৰ আৰু কৰ আদি ইউনিয়নসমূহকো বন্ধৰ সমৰ্থনৰ বাবে আহ্বান জনাইছে। ইয়াৰ উপৰিও, ৰে'ল আৰু প্ৰতিৰক্ষা সংঘসমূহেও দুদিনৰ বাবে দেশখনত বিভিন্ন ঠাইত ধৰ্মঘট আৰু প্ৰতিবাদ অনুষ্ঠিত কৰিব। বেঙ্কিং খণ্ডত, এছ.বি.আই.-য়ে এক বিবৃতি জাৰি কৰি কয় যে বন্ধৰ ফলত বেঙ্কিং সেৱা প্ৰভাৱিত হ'ব পাৰে। ৰাজহুৱা খণ্ডৰ বেংকসমূহে ব্যক্তিগতকৰণৰ সিদ্ধান্তৰ প্ৰতিবাদত আৰু বেঙ্কিং আইন সংশোধনী বিধেয়ক, ২০২১-ৰ বিৰুদ্ধে ধৰ্মঘট কৰি আছে। পঞ্জাৱ নেচনেল বেংক আৰু কানাৰা বেংকেও আশংকা প্ৰকাশ কৰিছে যে ধৰ্মঘটৰ ফলত স্বাভাৱিক কাৰ্যকলাপ প্ৰভাৱিত হ'ব পাৰে।\nঅল ইণ্ডিয়ান ট্ৰেড ইউনিয়ন কংগ্ৰেছৰ সাধাৰণ সম্পাদক অমৰজিৎ কৌৰৰ মতে, সমগ্ৰ দেশৰ পৰা প্ৰায় ২০ কোটি শ্ৰমিকে আনুষ্ঠানিক আৰু অনানুষ্ঠানিকভাৱে বন্ধত যোগদান কৰিব। আনহাতে, ভাৰতীয় মজদুৰ সংঘ এই বন্ধৰ বিৰুদ্ধে। ভাৰতীয় মজদুৰ সংঘই কয় যে এই ধৰ্মঘট ৰাজনৈতিক উদ্দেশ্য প্ৰণোদিত আৰু ইয়াৰ উদ্দেশ্য হৈছে ৰাজনৈতিক লাভ কৰা, সেয়েহে তেওঁলোকে বন্ধত যোগদান নকৰে।\nFirst published: March 28, 2022, 08:29 IST\nBank ClosedBank StrikeBharat Bandh